

VLADA REPUBLIKE HRVATSKE

Zagreb, 8. travnja 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | MINISTARSTVO REGIONALNOGA RAZVOJA I FONDOVA EUROPSKE UNIJE |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | IZVJEŠĆE O KORIŠTENJU EUROPSKIH STRUKTURNIH I INVESTICIJSKIH FONDOVA I PRETPRISTUPNIH PROGRAMA POMOĆI EUROPSKE UNIJE ZA RAZDOBLJE OD 1. SIJEČNJA DO 30. LIPNJA 2019. GODINE |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**VLADA REPUBLIKE HRVATSKE**

**IZVJEŠĆE O KORIŠTENJU EUROPSKIH STRUKTURNIH I INVESTICIJSKIH FONDOVA I PRETPRISTUPNIH PROGRAMA POMOĆI**

**EUROPSKE UNIJE ZA RAZDOBLJE**

**OD 1. SIJEČNJA DO 30. LIPNJA 2019. GODINE**

**Zagreb, travanj 2021.**

**SADRŽAJ**

[1. UVOD 3](#_Toc61443734)

[**2.** SAŽETI PREGLED PROVEDBE EUROPSKIH STRUKTURNIH I INVESTICIJSKIH FONDOVA, STRUKTURNIH INSTRUMENATA EUROPSKE UNIJE I INSTRUMENTA PRETPRISTUPNE POMOĆI PROGRAMA IPA 5](#_Toc61443735)

[2.1. PREGLED PROVEDBE (OPERATIVNIH) PROGRAMA FINANCIJSKOG RAZDOBLJA 2014. – 2020. 5](#_Toc61443736)

[2.2. PREGLED PROVEDBE KOMPONENTI PROGRAMA IPA I OPERATIVNIH PROGRAMA FINANCIJSKOG RAZDOBLJA 2007. – 2013. 7](#_Toc61443737)

[3. DETALJNI PREGLED PROVEDBE (OPERATIVNIH) PROGRAMA FINANCIJSKE PERSPEKTIVE 2014. – 2020. 9](#_Toc61443738)

[3.1. OPERATIVNI PROGRAM „KONKURENTNOST I KOHEZIJA“ 9](#_Toc61443739)

[3.2. OPERATIVNI PROGRAM „UČINKOVITI LJUDSKI POTENCIJALI“ 17](#_Toc61443740)

[3.3. PROGRAM RURALNOG RAZVOJA REPUBLIKE HRVATSKE ZA RAZDOBLJE 2014. – 2020. 21](#_Toc61443741)

[3.4. OPERATIVNI PROGRAM ZA POMORSTVO I RIBARSTVO 27](#_Toc61443742)

[3.5. OPERATIVNI PROGRAM ZA HRANU I/ILI OSNOVNU MATERIJALNU POMOĆ U OKVIRU FONDA EUROPSKE POMOĆI ZA NAJPOTREBITIJE 31](#_Toc61443743)

[3.6. PROGRAMI TERITORIJALNE SURADNJE ZA FINANCIJSKO RAZDOBLJE 2014. – 2020. 33](#_Toc61443744)

[3.6.1. Interreg IPA program prekogranične suradnje Hrvatska – Bosna i Hercegovina – Crna Gora 2014. – 2020. 33](#_Toc61443745)

[3.6.2. Interreg IPA program prekogranične suradnje Hrvatska – Srbija 2014. – 2020. 33](#_Toc61443746)

[3.6.3. Program prekogranične suradnje Interreg V-A Italija – Hrvatska 2014. – 2020. 34](#_Toc61443747)

[3.6.4. Program prekogranične suradnje Interreg V-A Slovenija – Hrvatska 2014. – 2020. 34](#_Toc61443748)

[3.6.5. Program prekogranične suradnje Interreg V-A Mađarska – Hrvatska 2014. – 2020. 34](#_Toc61443749)

[3.6.6. Program transnacionalne suradnje Interreg V-B Dunav 2014. – 2020. 35](#_Toc61443750)

[3.6.7. Interreg V-B Jadransko-jonski program transnacionalne suradnje 2014. – 2020. 35](#_Toc61443751)

[3.6.8. Program transnacionalne suradnje Interreg V-B Mediteran 2014. – 2020. 35](#_Toc61443752)

[3.6.9. Program transnacionalne suradnje Interreg V-B Središnja Europa 2014. – 2020. 36](#_Toc61443753)

[3.6.10. Program međuregionalne suradnje INTERREG EUROPE 2014. – 2020. 36](#_Toc61443754)

[3.6.11. Program međuregionalne suradnje INTERACT III 2014. – 2020. 36](#_Toc61443755)

[3.6.12. Program međuregionalne suradnje URBACT III 2014. – 2020. 37](#_Toc61443756)

[3.6.13. Program međuregionalne suradnje ESPON 2020 37](#_Toc61443757)

[3.7. NAUČENE LEKCIJE 39](#_Toc61443758)

[4. DETALJNI PREGLED PROVEDBE OPERATIVNIH PROGRAMA FINANCIJSKOG RAZDOBLJA 2007. – 2013. I INSTRUMENTA PRETPRISTUPNE POMOĆI PROGRAMA IPA 46](#_Toc61443759)

[4.1. OPERATIVNI PROGRAM „PROMET“ 46](#_Toc61443760)

[4.2. OPERATIVNI PROGRAM „ZAŠTITA OKOLIŠA“ 48](#_Toc61443761)

[4.3. OPERATIVNI PROGRAM „REGIONALNA KONKURENTNOST“ 51](#_Toc61443762)

[4.4. OPERATIVNI PROGRAM „RAZVOJ LJUDSKIH POTENCIJALA“ 54](#_Toc61443763)

[4.5. KOMPONENTA I PROGRAMA IPA – POMOĆ U TRANZICIJI I JAČANJE INSTITUCIJA 56](#_Toc61443764)

[4.6. KOMPONENTA II PROGRAMA IPA – PREKOGRANIČNA SURADNJA 58](#_Toc61443765)

[4.7. KOMPONENTA V PROGRAMA IPA – RURALNI RAZVOJ 60](#_Toc61443766)

[4.8. OPERATIVNI PROGRAM ZA RIBARSTVO REPUBLIKE HRVATSKE ZA PROGRAMSKO RAZDOBLJE 2007. – 2013. 62](#_Toc61443767)

[4.9. NAUČENE LEKCIJE 63](#_Toc61443768)

[5. NEPRAVILNOSTI 67](#_Toc61443769)

[6. JAČANJE SUSTAVA I POVEĆANJE UČINKOVITOSTI PROVEDBE EUROPSKIH STRUKTURNIH I INVESTICIJSKIH FONDOVA 72](#_Toc61443770)

[7. ZAKLJUČAK 73](#_Toc61443771)

[Kratice 74](#_Toc61443772)

[Popis grafikona 76](#_Toc61443773)

[Popis tablica 77](#_Toc61443774)

# UVOD

Temeljem Zaključka Hrvatskoga sabora donesenog na 14. sjednici održanoj 24. listopada 2014., Vlada Republike Hrvatske (VRH) obvezna je Hrvatskome saboru podnositi redovna šestomjesečna izvješća o korištenju europskih strukturnih i investicijskih (ESI) fondova i pretpristupnih programa pomoći Europske unije (EU).

Izvješće o korištenju ESI fondova i pretpristupnih programa pomoći EU za razdoblje od 1. siječnja do 30. lipnja 2019. (u daljnjem tekstu: Izvješće) obuhvaća ključne podatke o provedbi (operativnih) programa financijskog razdoblja 2014. – 2020.: Operativnog programa Konkurentnost i kohezija (OPKK), Operativnog programa Učinkoviti ljudski potencijali (OPULJP), Programa ruralnog razvoja (PRR) i Operativnog programa za pomorstvo i ribarstvo (OPPiR) polazeći od financijskih pokazatelja uspješnosti apsorpcije pojedinog (operativnog) programa, i to statusa ugovaranja, plaćanja i ovjeravanja, s posebnim osvrtom na trendove koji se mogu identificirati u odnosu na prethodno izvještajno razdoblje. Pored financijskih pokazatelja iskorištenosti ESI fondova za svaki (operativni) program, Izvješće daje opisni prikaz stanja provedbe korištenja sredstava iz ESI fondova kroz prikaz pojedinih (operativnih) programa, s informacijama o tijelima u sustavu upravljanja i kontrole, pregledu objavljenih postupaka dodjele bespovratnih sredstava i drugim informacijama relevantnim za izvještajno razdoblje.

Također, Izvješće obuhvaća ključne podatke o provedbi Operativnih programa „Promet“ (OPP), „Zaštita okoliša“ (OPZO), „Regionalna konkurentnost“ (OPRK), „Razvoj ljudskih potencijala“ (OPRLJP) i Operativnog programa za ribarstvo (OPR), I, II i V komponente programa Instrumenta pretpristupne pomoći (IPA) u financijskom razdoblju 2007. – 2013. polazeći od financijskih pokazatelja uspješnosti apsorpcije pojedine komponente odnosno operativnog programa, i to statusa ugovaranja, plaćanja i ovjeravanja, s posebnim osvrtom na trendove koji se mogu identificirati u odnosu na informacije o statusu provedbe pojedine komponente programa IPA odnosno operativnog programa iz prethodnog izvještajnog razdoblja. Pored financijskih pokazatelja, Izvješće nudi opisni prikaz stanja provedbe svakog Operativnog programa i svake od komponenata programa IPA. Također, Izvješće sadrži i informacije o regionalnoj pokrivenosti (na razini županija, izraženo u postocima) ugovorenih projekata, tamo gdje su predmetni podaci dostupni s obzirom na status provedbe.

S jedne strane prikazuje se status koji se odnosi na predmetno izvještajno razdoblje (od 1. siječnja do 30. lipnja 2019.) te s druge strane status koji se odnosi na ukupno, kumulativno razdoblje od početka provedbe zaključno s 30. lipnja 2019.

Nadalje, Izvješće nudi sažeti pregled utvrđenih nepravilnosti u korištenju fondova EU i poduzetih postupanja po istima.

Prema podacima Ministarstva financija, Republika Hrvatska je od pristupanja Europskoj uniji do 30. lipnja 2019. uplatila u europski proračun oko 20 milijardi kuna, dok je u istom razdoblju Republici Hrvatskoj iz europskog proračuna uplaćeno 4,7 milijardi eura, odnosno oko 35 milijardi kuna. U okviru fondova i programa obuhvaćenih ovim Izvješćem u proračun RH uplaćeno je 3,2 milijarde eura odnosno 24,6 milijardi kuna. Bitno je napomenuti da je u okviru komponenti programa IPA i operativnih programa financijskog razdoblja 2007. – 2013. Republici Hrvatskoj ukupno doznačeno 1,1 milijarda eura, a iznos od 818 milijuna naveden u tablici ispod odnosi se na sredstva doznačena nakon pristupanja Hrvatske Europskoj uniji.

|  |  |
| --- | --- |
| Izvor | Uplaćeni iznos (EUR) |
| ESIF 2014. - 2020. | 2.420.709.485,39 |
| ESI 2007. - 2013. | 818.434.075,99 |
| Izravna plaćanja | 1.134.576.068,52 |
| Ostali izvori | 312.625.897,88 |
| **UKUPNO** | **4.686.345.527,78** |

Tablica I: Iznosi uplaćeni iz europskog proračuna u proračun RH od pristupanja Europskoj uniji do 30. lipnja 2019.

# SAŽETI PREGLED PROVEDBE EUROPSKIH STRUKTURNIH I INVESTICIJSKIH FONDOVA, STRUKTURNIH INSTRUMENATA EUROPSKE UNIJE I INSTRUMENTA PRETPRISTUPNE POMOĆI PROGRAMA IPA

## PREGLED PROVEDBE (OPERATIVNIH) PROGRAMA FINANCIJSKOG RAZDOBLJA 2014. – 2020.

U izvještajnom razdoblju došlo je do rasta svih financijskih pokazatelja provedbe. Ugovoreno je projekata u vrijednosti od 957,39 milijuna eura, odnosno 12,61 % od ukupno ugovorenih sredstava od početka provedbe. Krajnjim korisnicima i ugovarateljima plaćeno je 687,33 milijuna eura, odnosno 25,74 % od ukupno plaćenog iznosa od početka provedbe. Ovjereno je 186,89 milijuna eura, odnosno 9,28 % od ukupno ovjerenog iznosa od početka provedbe. Istovremeno je Europska komisija (EK) doznačila iznos od 551,26 milijuna eura, što predstavlja 24,36 % ukupno doznačenog iznosa od početka provedbe programa.

Na dan 30. lipnja 2019. ukupno je ugovoreno 7,60 milijardi eura, odnosno 70,78 % ukupno dodijeljenih sredstava. Ukupno je plaćeno 2,67 milijardi eura, odnosno 24,89 % dodijeljenih sredstava. Ukupno je ovjereno 2,01 milijardu eura, odnosno 18,76 % dodijeljenih sredstava te je ukupno doznačeno 2,26 milijardi eura odnosno 21,09 % dodijeljenih sredstava, koja za (operativne) programe financijskog razdoblja 2014. – 2020. iznose 10,73 milijarde eura.

**Tablica 1: Financijski pokazatelji statusa provedbe (operativnih) programa financijskog razdoblja 2014. – 2020. u izvještajnom razdoblju od 1. siječnja do** **30. lipnja 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| (Operativni) program[[1]](#footnote-2) | Dodijeljena sredstva | Ugovorena sredstva | % | Plaćena sredstva | % | Ovjerena sredstva | % | Doznačena sredstva | % |
|  |  |  |  |  |  |  |  |  |  |
| OPKK | 6.831,26 | 609,08 | 8,92 | 438,93 | 6,43 | 0,00 | 0,00 | 471,95 | 6,91 |
| OPULJP | 1.617,33 | 109,62 | 6,78 | 69,14 | 4,27 | 29,34 | 1,81 | 34,14 | 2,11 |
| PRR | 2.026,22 | 225,56 | 11,13 | 172,76 | 8,53 | 148,46 | 7,33 | 44,77 | 2,21 |
| OPPiR | 252,64 | 13,13 | 5,20 | 6,50 | 2,57 | 9,09 | 3,60 | 0,40 | 0,16 |
| UKUPNO | 10.727,45 | 957,39 | 8,92 | 687,33 | 6,41 | 186,89 | 1,74 | 551,26 | 5,14 |

**Tablica 2: Financijski pokazatelji statusa provedbe (operativnih) programa financijskog razdoblja 2014. – 2020. od početka provedbe do kraja izvještajnog razdoblja 30. lipnja 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| (Operativni) program | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno ovjerena sredstva | % | Ukupno doznačena sredstva | % |
|  |  |  |  |  |  |  |  |  |  |
| OPKK | 6.831,26 | 4.940,23 | 72,32 | 1.403,35 | 20,54 | 965,01 | 14,13 | 1.225,50 | 17,94 |
| OPULJP | 1.617,33 | 1.133,60 | 70,09 | 413,15 | 25,55 | 307,59 | 19,02 | 391,67 | 24,22 |
| PRR | 2.026,22 | 1.388,91 | 68,55 | 796,64 | 39,32 | 690,16 | 34,06 | 602,49 | 29,73 |
| OPPiR | 252,64 | 129,88 | 51,41 | 57,19 | 22,64 | 50,19 | 19,87 | 43,22 | 17,11 |
| UKUPNO | 10.727,45 | 7.592,63 | 70,78 | 2.670,32 | 24,89 | 2.012,95 | 18,76 | 2.262,88 | 21,09 |

**Tablica 3: Napredak u ugovaranju i plaćanju pojedinih (operativnih) programa u odnosu na zadnji dan prethodnog izvještajnog razdoblja (sredstva EU, u milijunima eura)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Ugovoreno | | |  |  | Plaćeno | | |
| (Operativni) program | 31.12.2018. | 30.6.2019. | Indeks promjene[[2]](#footnote-3) |  | (Operativni) program | 31.12.2018. | 30.6.2019. | Indeks promjene |
|  |  |  |  |  |  |  |  |  |
| PRR | 1.163,35 | 1.388,91 | 119,39 |  | OPKK | 964,42 | 1.403,35 | 145,51 |
| OPKK | 4.331,15 | 4.940,23 | 114,06 |  | PRR | 623,87 | 796,64 | 127,69 |
| OPPiR | 116,75 | 129,88 | 111,25 |  | OPULJP | 343,82 | 413,15 | 120,16 |
| OPULJP | 1.023,62 | 1.133,60 | 110,74 |  | OPPiR | 50,69 | 57,19 | 112,81 |
| UKUPNO | 6.634,87 | 7.592,63 | 114,44 |  | UKUPNO | 1.982,81 | 2.670,32 | 134,67 |

U odnosu na prethodno Izvješće, prema indeksu promjene od 119,39 najznačajniji napredak u ugovaranju ostvaren je u PRR-u s rastom od 19,39 %. Najveći napredak u plaćanju ostvaren je u okviru OPKK-a rastom od 45,51 %. Indeks promjene ugovaranja na razini ESI fondova iznosi 114,44 što predstavlja polugodišnji rast od 14,44 %. Indeks promjene plaćanja na razini ESI fondova iznosi 134,67 što predstavlja polugodišnji rast od 34,67 %.

ESI fondovi se provode po n+3 pravilu, što znači da se do kraja 2019. godine EK moraju prijaviti sredstva alocirana do 2016. godine. Sredstva koja se ne ovjere do kraja n+3 godine se automatski opozivaju, odnosno država članica EU ih gubi iz svoje alokacije. Do kraja lipnja 2019. svi operativni programi su na dobrom putu da ostvare N+3 ciljeve za 2019. godinu. Iz OPKK je ovjereno 965,01 milijuna eura (cilj za 2019. godinu je 1.644,07 milijuna eura). Iz OPULJP-a je ovjereno 307,59 milijuna eura (cilj 401,48 milijuna eura). Iz PRR-a je ovjereno 690,16 milijuna eura (cilj 782,25 milijuna eura). Iz OPPIR-a je ovjereno 50,19 milijuna eura (cilj za 2019. godinu je 67,32 milijuna eura).

## PREGLED PROVEDBE KOMPONENTI PROGRAMA IPA I OPERATIVNIH PROGRAMA FINANCIJSKOG RAZDOBLJA 2007. – 2013.

S 31. prosincem 2016. završilo je n+3[[3]](#footnote-4) razdoblje provedbe programa. Tijekom 2017. uslijedilo je postupno zatvaranje programa s krajnjim rokom u ožujku 2018. Jedina iznimka je IPA I koja će se provoditi do 14. siječnja 2020. Također, u slučaju OPR primjenjuje se n+2 pravilo te je razdoblje provedbe završilo 31. prosinca 2015., a konačni dokumenti za zatvaranje programa podneseni su u ožujku 2017. Slijedom toga, u izvještajnom razdoblju nije bilo provedbe OPR-a.

U razdoblju od 1. siječnja do 30. lipnja 2019. nije bilo ugovaranja. Vrijednost plaćenih sredstava krajnjim korisnicima i ugovarateljima iznosi 1,43 milijun eura.

Na dan 30. lipnja 2019. ukupno je ugovoreno 1,27 milijardi eura, odnosno 99,70 % ukupno dodijeljenih sredstava. Ukupno je plaćeno 1,13 milijardi eura odnosno 88,44 % dodijeljenih sredstava. Ukupno je ovjereno 1,18 milijardi eura, odnosno 92,55 %, a ukupno je doznačena 1,11 milijarda eura odnosno 86,63 % dodijeljenih sredstava.

Tablica 4: Financijski pokazatelji statusa provedbe svih Operativnih programa i komponenti programa IPA u izvještajnom razdoblju od 1. siječnja do 30. lipnja 2019. (sredstva EU, u milijunima eura i postocima od dodijeljenih sredstava)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Program/ komponenta[[4]](#footnote-5) | Dodijeljena sredstva | Ugovorena sredstva | % | Plaćena sredstva | % | Tražena (ovjerena) sredstva | % | Doznačena sredstva | % |
|  |  |  |  |  |  |  |  |  |  |
| OPP | 236,98 | - | - | - | - | - | - | - | - |
| OPZO | 281,10 | - | - | - | - | - | - | - | - |
| OPRK | 187,78 | - | - | - | - | - | - | - | - |
| OPRLJP | 152,41 | - | - | - | - | - | - | - | - |
| IPA I[[5]](#footnote-6) | 278,05 | - | - | 1,46 | 0,53 | - | - | - | - |
| IPA II[[6]](#footnote-7) | 17,52 | - | - | - | - | - | - | - | - |
| IPA V[[7]](#footnote-8) | 121,81 | - | - | -0,03 | -0,02 | - | - | - | - |
| UKUPNO | 1.275,66 | - | - | 1,43 | 0,11 | - | - | - | - |

Tablica 5: Financijski pokazatelji statusa provedbe svih Operativnih programa i komponenti programa IPA od početka provedbe do kraja izvještajnog razdoblja 30. lipnja 2019. (sredstva EU, u milijunima eura i postocima od dodijeljenih sredstava)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Program/ komponenta | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno tražena (ovjerena) sredstva | % | Ukupno doznačena sredstva | % |
|  |  |  |  |  |  |  |  |  |  |
| OPP | 236,98 | 187,20 | 78,99 | 168,43 | 71,07 | 163,37 | 68,94 | 150,44 | 63,48 |
| OPZO | 281,10 | 354,77 | 126,21 | 279,49 | 99,43 | 281,10 | 100,00 | 267,04 | 95,00 |
| OPRK | 187,78 | 198,35 | 105,63 | 180,37 | 96,06 | 187,78 | 100,00 | 178,39 | 95,00 |
| OPRLJP | 152,41 | 152,05 | 99,76 | 144,63 | 94,89 | 149,41 | 98,03 | 149,41 | 98,03 |
| IPA I | 278,05 | 255,63 | 91,94 | 239,16 | 86,02 | 258,41 | 92,94 | 239,35 | 86,08 |
| IPA II | 17,52 | 17,22 | 98,27 | 15,47 | 88,30 | 16,32 | 93,15 | 15,20 | 86,78 |
| IPA V | 121,81 | 106,62 | 87,52 | 100,67 | 82,64 | 124,25 | 102,00 | 105,26 | 86,41 |
| UKUPNO | 1.275,66 | 1.271,84 | 99,70 | 1.128,22 | 88,44 | 1.180,64 | 92,55 | 1.105,10 | 86,63 |

Tablica 6: Napredak u ugovaranju i plaćanju pojedinih Operativnih programa i komponenti programa IPA u odnosu na zadnji dan prethodnog izvještajnog razdoblja (sredstva EU, u milijunima eura)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Ugovoreno | | |  |  | Plaćeno | | |
| Program/ komponenta | 31.12.2018. | 30.6.2019. | Indeks promjene |  | Program/ komponenta | 31.12.2018. | 30.6.2019. | Indeks promjene |
|  |  |  |  |  |  |  |  |  |
| OPP | 187,20 | 187,20 | 100,00 |  | IPA I | 232,53 | 239,16 | 100,61 |
| OPZO | 354,77 | 354,77 | 100,00 |  | OPZO | 279,49 | 279,49 | 100,00 |
| OPRK | 198,35 | 198,35 | 100,00 |  | OPRK | 180,37 | 180,37 | 100,00 |
| OPRLJP | 152,05 | 152,05 | 100,00 |  | OPRLJP | 144,63 | 144,63 | 100,00 |
| IPA II | 17,22 | 17,22 | 100,00 |  | OPP | 168,43 | 168,43 | 100,00 |
| IPA V | 106,62 | 106,62 | 100,00 |  | IPA II | 15,47 | 15,47 | 100,00 |
| IPA I | 255,63 | 255,63 | 100,00 |  | IPA V | 100,70 | 100,67 | 99,97 |
| UKUPNO | 1.271,84 | 1.271,84 | 100,00 |  | UKUPNO | 1.121,62 | 1.128,22 | 100,13 |

# DETALJNI PREGLED PROVEDBE (OPERATIVNIH) PROGRAMA FINANCIJSKE PERSPEKTIVE 2014. – 2020.

## OPERATIVNI PROGRAM „KONKURENTNOST I KOHEZIJA“

Europska Komisija je 14. kolovoza 2017. donijela Odluku kojom se zbog tehničkog usklađivanja temeljem članka 92. stavka 3. Uredbe (EU) br. 1303/2013, iznos dodijeljenih sredstava iz Kohezijskog fonda (KF) u okviru OPKK-a smanjuje za 49,79 milijuna eura. Sukladno tome, u okviru OPKK-a na raspolaganju je 6,83 milijardi eura od čega 4,32 milijarde eura iz Europskog fonda za regionalni razvoj (EFRR) i 2,51 milijardi eura iz KF. Kada se tome pridoda nacionalno sufinanciranje, ukupna vrijednost iznosi 8,04 milijardi eura.

Do 30. lipnja 2019. ukupno je pokrenut 231 postupak dodjele bespovratnih sredstava ukupne vrijednosti 53,88 milijardi kuna (7,09 milijarde eura). U izvještajnom razdoblju pokrenuto je 30 postupaka dodjele bespovratnih sredstava ukupne vrijednosti 8,61 milijardi kuna (1,13 milijardi eura).

**Tablica 7: Popis objavljenih postupaka dodjele bespovratnih sredstava iz Operativnog programa „Konkurentnost i kohezija“ u izvještajnom razdoblju od 1. siječnja do 30. lipnja 2019. (bespovratna sredstva)**

|  |  |  |
| --- | --- | --- |
| **Prioritetna os (PO)** | **Naziv postupka dodjele bespovratnih sredstava** | **Vrijednost bespovratnih sredstava (kn)** |
| 02 | Uspostava Centra dijeljenih usluga | 307.734.942,00 |
| 03 | ITU- Sustav start-up inkubatora na području Urbane aglomeracije Rijeka  ITU- Razvoj poduzetničkih potpornih institucija Urbane aglomeracije Split  ITU- Inovacijski inkubator InnoBROD  ITU- Sustav poduzetničkih zona  ITU- Programi edukacija za mala i srednja poduzeća (MSP)  Inovacije u područjima S3 | 39.829.087,67    22.085.676,00    13.712.235,45  25.647.084,79  323.000,00  634.000.000,00 |
| 04 | ITU - Toplovodi za naselje Slavonija I i Slavonija II - projekt zamjene dotrajalih toplovoda | 3.700.000,00 |
| 06 | Poboljšanje vodnokomunalne infrastrukture aglomeracije Bjelovar  Poboljšanje vodno-komunalne infrastrukture aglomeracije Sinj  Poboljšanje vodno-komunalne infrastrukture aglomeracije Kutina  Centar za gospodarenje otpadom Babina gora  Priprema i provedba integriranih razvojnih programa temeljenih na obnovi kulturne baštine na području Slavonije, Baranje i Srijema  Poboljšanje vodno - komunalne infrastrukture Aglomeracije Kaštela-Trogir  Unapređenje i povećanje kapaciteta oporavilišta za divlje životinje  Projekt poboljšanja vodnokomunalne infrastrukture aglomeracije Zaprešić  ITU- Regionalni transfuzijski centar KBC Split  Izrada šumskogospodarskih planova kao planova upravljanja ekološkom mrežom – Ecomanager  Izgradnja i/ili opremanje postrojenja za sortiranje odvojeno prikupljenog otpadnog papira, kartona, metala, plastike i drugih materijala  ITU - Otvorene ljetne pozornice Urbane aglomeracije Split  Projekt poboljšanja vodno-komunalne infrastrukture aglomeracije Zadar-Petrčane  Projekt izgradnje vodnokomunalne infrastrukture aglomeracija Jelsa-Vrboska i Stari Grad  Projekt integralnog sustava vodoopskrbe i odvodnje Cetinske krajine – Trilj, Otok i Dicmo | 147.681.299,53  211.610.086,23  262.967.282,54  195.672.389,00  332.000.000,00    805.091.443,53  66.000.000,00  387.792.012,26  31.920.000,00  121.975.842,32    350.000.000,00    27.846.400,00  313.659.754,75    259.088.936,28  132.887.023,53 |
|  |
| 07 | Poziv za sufinanciranje rekonstrukcije postojećeg i izgradnja drugog kolosijeka na dionici Hrvatski Leskovac-Karlovac na željezničkoj pruzi M202 Zagreb Gk–Rijeka  Poziv za sufinanciranje rekonstrukcije raskrižja Jadranske avenije i Avenije Dubrovnik – rotor Remetinec (Zagreb)  Poziv za sufinanciranje modernizacije tramvajske infrastrukture u gradu Zagrebu  ITU- "Pilot projekt Greenway-državna biciklistička ruta br. 2"  ITU - Implementacija pametnih prometnih rješenja upotrebom novih tehnologija te IKT- Zadar Urban Mobility 4.0 (ZUM 4.0) | 2.721.000.000,00  330.000.000,00  210.000.000,00  5.724.926,25  12.160.000,00 | |
| 08 | Unapređivanje infrastrukture za pružanje socijalnih usluga u zajednici kao podrška procesu deinstitucionalizacije – druga faza | 616.200.000,00 |
| 10 | "Poziv za iskaz interesa za dodjelu bespovratnih sredstava iz Prioritetne osi 10 - Tehnička pomoć Operativnog programa „Konkurentnost i kohezija 2014.-2020.“ za sufinanciranje pripreme strateških projekata Kliničkog bolničkog centra Split" | 17.500.000,00 |

Temeljem pokrenutih postupaka dodjele bespovratnih sredstava, do 30. lipnja 2019. sklopljeno je 5.039 ugovora o dodjeli bespovratnih sredstava ukupne vrijednosti 4,94 milijardi eura (sredstva EU). U izvještajnom razdoblju potpisano je 819 ugovora o dodjeli bespovratnih sredstava ukupne vrijednosti 609,08 milijuna eura (sredstva EU).

Ukupna plaćanja prema korisnicima izvršena su u iznosu od 1,4 milijarde eura (sredstva EU). U izvještajnom razdoblju korisnicima je plaćeno 438,93 milijuna eura (sredstva EU). Ukupno je do 30. lipnja 2019. ovjereno 965,01 milijuna eura (sredstva EU). Ukupno je doznačeno 1,23 milijarde eura, a u izvještajnom razdoblju doznačeno je 471,95 milijuna eura.

**Tablica 8: Financijski pokazatelji statusa provedbe Operativnog programa „Konkurentnost i kohezija“ u izvještajnom razdoblju od 1. siječnja do 30. lipnja 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO)[[8]](#footnote-9) | Dodijeljena sredstva | Ugovorena sredstva | % | Plaćena sredstva | % | Ovjerena sredstva | % | Doznačena sredstva | % |
|  |  |  |  |  |  |  |  |  |  |
| PO 1 | 664,79 | 7,14 | 1,07 | 11,11 | 1,67 | 0,00 | 0,00 |  |  |
| PO 2 | 307,95 | 43,57 | 14,15 | 0,95 | 0,31 | 0,00 | 0,00 |  |  |
| PO 3 | 970,00 | 31.91 | 3,29 | 135,95 | 14,02 | 0,00 | 0,00 |  |  |
| PO 4 | 531,81 | 115,29 | 21,68 | 39,08 | 7,35 | 0,00 | 0,00 |  |  |
| PO 5 | 245,40 | 0,00 | 0,00 | 3,92 | 1,60 | 0,00 | 0,00 |  |  |
| PO 6 | 1.987,36 | 267,62 | 13,47 | 60,14 | 3,03 | 0,00 | 0,00 |  |  |
| PO 7 | 1.260,42 | 75,74 | 6,01 | 145,50 | 11,54 | 0,00 | 0,00 |  |  |
| PO 8 | 356,50 | 27,39 | 7,68 | 18,86 | 5,29 | 0,00 | 0,00 |  |  |
| PO 9 | 270,91 | 0,00 | 0,00 | 7,22 | 2,66 | 0,00 | 0,00 |  |  |
| PO 10 | 236,11 | 40,42 | 17,12 | 16,20 | 6,86 | 0,00 | 0,00 |  |  |
| UKUPNO | 6.831,26 | 609,08 | 8,92 | 438,93 | 6,43 | 0,00 | 0,00 | 471,95 | 6,91 |

**Tablica 9: Financijski pokazatelji statusa provedbe Operativnog programa „Konkurentnost i kohezija“ od početka provedbe do kraja izvještajnog razdoblja 30. lipnja 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO) | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno ovjerena sredstva | % | Ukupno doznačena sredstva | % |
|  |  |  |  |  |  |  |  |  |  |
| PO 1 | 664,79 | 292,12 | 43,94 | 60,08 | 9,04 | 29,27 | 4,40 |  |  |
| PO 2 | 307,95 | 69,88 | 22,69 | 2,19 | 0,71 | 0,70 | 0,23 |  |  |
| PO 3 | 970,00 | 641,82 | 66,17 | 467,14 | 48,16 | 427,61 | 44,08 |  |  |
| PO 4 | 531,81 | 424,03 | 79,73 | 100,19 | 18,84 | 60,19 | 11,32 |  |  |
| PO 5 | 245,40 | 125,82 | 51,27 | 10,78 | 4,39 | 3,35 | 1,36 |  |  |
| PO 6 | 1.987,36 | 1.781,05 | 89,62 | 207,92 | 10,46 | 114,52 | 5,76 |  |  |
| PO 7 | 1.260,42 | 1.023,88 | 81,23 | 292,77 | 23,23 | 141,16 | 11,20 |  |  |
| PO 8 | 356,50 | 250,40 | 70,24 | 78,96 | 22,15 | 38,01 | 10,66 |  |  |
| PO 9 | 270,91 | 169,23 | 62,46 | 111,42 | 41,13 | 95,14 | 35,12 |  |  |
| PO 10 | 236,11 | 162,02 | 68,62 | 71,88 | 30,44 | 55,07 | 23,32 |  |  |
| UKUPNO | 6.831,26 | 4.940,23 | 72,32 | 1.403,35 | 20,54 | 965,01 | 14,13 | 1.225,50 | 17,94 |

**Grafikon 1: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa Konkurentnost i kohezija od početka provedbe do kraja izvještajnog razdoblja 30. lipnja 2019. (sredstva EU, u postocima)**

U skladu s ulogom koordinacijske točke za korištenje potpore JASPERS-a u Hrvatskoj, MRRFEU redovito prati i koordinira aktivnosti JASPERS-a. U izvještajnom razdoblju, prema Akcijskom planu, JASPERS je angažiran na pripremi 56 projekata i zadataka: 14 projekata u sektoru vodoopskrbe i odvodnje, 14 projekata u sektoru cestovnog prometa, 2 projekta u području pametnog razvoja, 18 projekata u sektoru željezničkog, pomorskog i zračnog prometa, 7 projekata u sektoru energetike i otpada te 1 projekta iz multisektora.

Tijekom izvještajnog razdoblja od strane JASPERS-a zaprimljeno je osam potvrda o završetku projekata (eng. *Action Completion Note*):

* četiri za projekte iz sektora voda (Poboljšanje vodno-komunalne infrastrukture za aglomeraciju Kaštela-Trogir, Projekt poboljšanja vodno komunalne infrastrukture aglomeracije Zaprešić, Poboljšanje vodnokomunalne infrastrukture aglomeracije Bjelovar, Projekt poboljšanja vodnokomunalne infrastrukture aglomeracije Zadar-Petrčane);
* dvije iz sektora prometa za projekte Nabava vlakova za HŽ Putnički prijevoz i Road Safety;
* jedna iz sektora pametnog razvoja za projekt e-Škole;
* jedna iz sektora energetike i otpada za projekt Centar za gospodarenje otpadom Babina Gora.

U izvještajnom razdoblju su na neovisnu kontrolu kvalitete velikih projekata *(*eng. *Independent Quality Review - IQR)* upućena tri velika projekta od kojih su dva iz sektora vodoopskrbe i odvodnje, a jedan iz sektora željezničkog prometa. U lipnju je zaprimljeno pozitivno Izvješće neovisne kontrole kvalitete za projekt Dječji centar za translacijsku medicinu Dječje bolnice Srebrnjak.

U izvještajnom razdoblju nastavljene su **aktivnosti vezane uz jačanje kapaciteta i prijenos znanja u suradnji sa savjetodavnom službom JASPERS-a**, a u izradi je zajednički Akcijski plan jačanja kapaciteta koji MRRFEU izrađuje u suradnji s JASPERS-om.Akcijskim će planom biti definirane aktivnosti jačanja kapaciteta i dinamika provedbe aktivnosti. Slijedom sustavne analize potreba za jačanjem kapaciteta tijela u SUK-u OPKK-a, MRRFEU je u izvještajnom razdoblju u suradnji sa stručnjacima JASPERS-a i predstavnicima EK-a održao edukacije na temu procjene analize troškova i koristi za 100 djelatnika u tijelima SUK-a OPKK-a.

U travnju 2019. donesena je verzija 5.0 Zajedničkih nacionalnih pravila kojima se uređuje postupanje tijela Sustava upravljanja i kontrole Operativnog programa „Konkurentnost i kohezija“, ponajprije u kontekstu usklađivanja s *Uredbom (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012*.

Nakon usvajanja verzije 5.0 Zajedničkih nacionalnih pravila za OPKK, započet je postupak usklađivanja svih priručnika o postupanju posredničkih tijela, od kojih su tijekom izvještajnog razdoblja odobreni priručnici triju tijela u Sustavu upravljanja i kontrole (SAFU, MGIPU i MZO).

Dodatno, u cilju ubrzanja procesa dodjele bespovratnih sredstava, pripremljene su izmjene sporazuma o delegiranim funkcijama između Upravljačkog tijela za OPKK i MGPO kao Posredničkog tijela razine 1 te između Upravljačkog tijela i HAMAG-BICRO-a kao Posredničkog tijela razine 2 u pogledu Prioritetne osi 3 “Poslovna konkurentnost”.

U cijelom izvještajnom razdoblju osiguravana je podrška za rastući broj korisnika sustava eFondovi, s jedne strane službenika tijela Sustava upravljanja i kontrole, a s druge strane javnosti, odnosno prijavitelja i korisnika bespovratnih sredstava koji putem sustava eFondovi prijavljuju svoje projektne prijedloge i zatim provode svoje projekte. Tako je zaključno s 30. lipnja 2019. godine putem sustava eFondovi osigurana e-kohezija[[9]](#footnote-10) za 9517 osoba koje koriste taj sustav (od toga 8097 korisnika iz javnosti, 1420 korisnika iz tijela Sustava upravljanja i kontrole) te 6085 (potencijalna) prijavitelja, odnosno registriranih pravnih osoba ili obrta te samostalnih djelatnosti. Do kraja lipnja 2019. godine putem sustava eFondovi podneseno je ukupno 5.340 projektnih prijava, a u sustavu je registrirano 1.196 potpisanih ugovora o dodjeli bespovratnih sredstava.

U izvještajnom razdoblju tijela sustava OPKK bila su predmetom revizijskih provjera te se pregled provedenih revizija i ključnih revizijskih preporuka daje u nastavku.

Agencija za reviziju provedbe programa Europske unije (ARPA) u svojstvu Tijela za reviziju u Sustavu upravljanja i kontrole OPKK započela je 27. kolovoza 2018. provedbu revizije operacija. Konačna izvješća o obavljenoj reviziji operacija OPKK dostavljena su Upravljačkom tijelu tijekom siječnja i veljače 2019. godine. Revizija je obuhvatila 21 ugovor o dodjeli bespovratnih sredstava u nadležnosti sljedećih Posredničkih tijela razine 2: Središnje agencije za financiranje i ugovaranje programa i projekata Europske unije (SAFU), Hrvatske agencije za malo gospodarstvo, inovacije i investicije (HAMAG-BICRO) i Hrvatskih voda te tri operacije u okviru Financijskih instrumenata u nadležnosti HAMAG-BICRO-a u funkciji financijskog posrednika/korisnika i Hrvatske banke za obnovu i razvitak (HBOR) u funkciji fonda fondova. Za posredničko tijelo razine 2 Hrvatske vode, revizijom nisu utvrđeni nalazi. Također, za financijske instrumente koje provode HAMAG-BICRO i HBOR nisu utvrđeni neprihvatljivi izdaci, odnosno zadovoljeni su propisani uvjeti da su iznosi uključeni u prethodni zahtjev za međuplaćanje prema EK potrošeni kao prihvatljivi izdaci. Ostalim tijelima izdane su preporuke čiju provedbu prati Upravljačko tijelo te u danim rokovima o provedenim preporukama izvještava Tijelo za reviziju.

Nadalje, ARPA je u svojstvu Tijela za reviziju započela 15. siječnja 2019. godine reviziju sustava – reviziju pouzdanosti podataka o pokazateljima uspješnosti OPKK. Konačno izvješće o reviziji sustava pouzdanosti podataka o pokazateljima uspješnosti OPKK dostavljeno je Upravljačkom tijelu 21. veljače 2019. godine. Revizijske preporuke u navedenom Konačnom izvješću odnose se na odgovarajuće informiranje korisnika, unaprjeđenje učinkovitosti i transparentnosti provjera upravljanja te odgovarajući revizijski trag provjera pokazatelja. Upravljačko tijelo kontinuirano provodi revizijske preporuke te o tome izvještava Tijelo za reviziju u danim rokovima.

S ciljem potvrđivanja unaprjeđenja rada Sustava upravljanja i kontrole OPKK, revizori Europske komisije, Glavne uprave za regionalnu i urbanu politiku (DG REGIO) proveli su revizijsku misiju od 4. do 8. veljače 2019. U revizijskoj misiji pregledani su ugovori o javnoj nabavi na uzorku kojeg je odredila Europska komisija. Nakon provedene revizijske misije proizašle su preporuke za revidirana tijela Sustava upravljanja i kontrole OPKK te će Upravljačko tijelo u sljedećem razdoblju izvijestiti Europsku komisiju o provedbi preporuka.

ARPA je u svojstvu Tijela za reviziju 15. veljače 2019. godine započela reviziju sustava Ključnog zahtjeva 8 (Odgovarajući postupci za pripremu izjave o upravljanju i godišnjeg sažetka završnih izvješća o reviziji i provedenih kontrola). Konačno izvješće o reviziji sustava dostavljeno je Upravljačkom tijelu 27. veljače 2019. godine. U Konačnom izvješću Upravljačkom je tijelu dana preporuka koja se odnosi na osiguravanje resursa za pravovremenu uspostavu postupaka kojima se osigurava preispitivanje i praćenje rezultata svih revizija i kontrola te uspostavu postupaka kojima se osigurava provedba preventivnih i korektivnih radnji u slučaju utvrđivanja pogrešaka sa sustavnim obilježjima. Upravljačko tijelo preporuku provodi kontinuirano, o čemu će izvijestiti i Tijelo za reviziju.

U izvještajnom razdoblju aktivno su se provodile korektivne i preventivne mjere za unaprjeđenje rada Sustava upravljanja i kontrole OPKK po pitanju jačanja administrativnih kapaciteta, odabira operacija, provjera postupaka javne nabave i čuvanje revizijskog traga, navedene u Akcijskom planu za unaprjeđenje rada Sustava upravljanja i kontrole OPKK. Provedba mjera iz Akcijskog plana nastavlja se i nakon izvještajnog razdoblja.

Odbor za praćenje (OzP) OPKK održao je 12. sjednicu 14. svibnja 2019. Na sjednici je usvojeno Godišnje izvješće o provedbi OPKK za 2018. godinu te su najavljene izmjene OPKK. Također, članice i članovi su informirani o provedenim vrednovanjima te o izmjeni “ex-ante procjene za financijske instrumente u području poslovne konkurentnosti” verzija 1.4 od 4. veljače 2019. Predstavljene su i usvojene izmjene kriterija i metodologije za odabir operacija unutar investicijskog prioriteta 2a/specifičnog cilja 2a1 i investicijskog prioriteta 3d/specifičnih ciljeva 3d1 i 3d2.

Tijekom veljače 2019. godine proveden je 19. postupak pisanog odlučivanja kojim su usvojene izmjene kriterija za odabir operacija i pripadajuće metodologije za investicijski prioritet 2a/specifični cilj 2a1. U ožujku 2019. godine, 20. postupkom pisanog odlučivanja, usvojene su dopune kriterija i metodologije za odabir operacija unutar investicijskog prioriteta 6e/specifičnog cilja 6e2, unutar ITU mehanizma.

U izvještajnom razdoblju ujedno je poduzet i niz aktivnosti radi učinkovitije provedbe Programa kao što su:

* regionalne radionice o financijskim instrumentima za javni sektor, održano sedam radionica u razdoblju od veljače do travnja 2019. godine,
* radionice za potencijalne prijavitelje i druge dionike, održano sedam radionica (Virovitica, Opuzen, Petrinja, Krapina, Bjelovar, Novalja, Šibenik) u razdoblju od siječnja do lipnja 2019. godine te su educirana ukupno 533 sudionika,
* edukacije za zaposlenike tijela u sustavu upravljanja i kontrole korištenja ESI fondova, održana 31 edukacija u razdoblju od ožujka do lipnja 2019. godine te je ukupno educirano 679 polaznika.

U izvještajnom razdoblju Upravljačko je tijelo provelo deset provjera na razini sustava u Posredničkim tijelima, od toga:

* pet administrativnih – planiranih provjera na razini sustava (u Ministarstvu graditeljstva i prostornog uređenja, kao Posredničkom tijelu razine 1; Posredničkom tijelu Integriranog teritorijalnog ulaganja Slavonski Brod; Posredničkom tijelu Integriranog teritorijalnog ulaganja Split; Hrvatskoj agenciji za malo gospodarstvo, inovacije i investicije, kao Posredničkom tijelu razine 2 i Središnjoj agenciji za financiranje i ugovaranje programa i projekata Europske unije, kao Posredničkom tijelu razine 2);
* jednu provjeru na licu mjesta u Fondu za zaštitu okoliša i energetsku učinkovitost kao Posredničkom tijelu razine 2;
* jednu *ad hoc* provjeru na razini sustava u Ministarstvu zaštite okoliša i energetike kao Posredničkom tijelu razine 1 te
* tri provjere na razini sustava prije slanja Zahtjeva za plaćanje prema EK (po jednu u HAMAG-BICRO-u, SAFU-u, HV-u, kao Posredničkim tijelima razine 2 ).

Upravljačko tijelo je u izvješćima o provedenim provjerama na razini sustava dalo konkretne preporuke za postupanje pojedinim posredničkim tijelima, s ciljem osiguravanja adekvatnog funkcioniranja Sustava upravljanja i kontrole OPKK.

Na dan 30. lipnja 2019. u Upravljačkom tijelu ukupno je zaposleno 180 službenika, dok je ukupan broj zaposlenih u Tijelima sustava upravljanja i kontrole OPKK 1054.

## OPERATIVNI PROGRAM „UČINKOVITI LJUDSKI POTENCIJALI“

Europska Komisija je tijekom listopada 2017. donijela Odluku o povećanju alokacije za Inicijativu za zapošljavanje mladih (IZM) za 35,12 milijuna eura te je sukladno tome došlo do izmjene OPULJP-a. U okviru OPULJP-a na raspolaganju je 1,62 milijardi eura od čega 1,41 milijarde eura iz Europskog socijalnog fonda (ESF) i 202,59 milijuna eura iz Inicijative za zapošljavanje mladih (IZM). Kada se tome pridoda nacionalno sufinanciranje, ukupna vrijednost iznosi 1,88 milijardi eura.

Do 30. lipnja 2019. ukupno je pokrenuto 119 postupka dodjele bespovratnih sredstava ukupne vrijednosti 10,92 milijardi kuna (1,43 milijardi eura), od čega 37 otvorena postupka dodjele bespovratnih sredstava ukupne vrijednosti 3,83 milijardi kuna (505,21 milijun eura), 3 ograničena postupka dodjele bespovratnih sredstava ukupne vrijednosti 415,91 milijuna kuna (54,7 milijuna eura) te 79 izravnih postupaka dodjele bespovratnih sredstava ukupne vrijednosti 6,67 milijardi kuna (877,90 milijuna eura). U izvještajnom razdoblju objavljeno je 10 postupaka dodjele bespovratnih sredstava ukupne vrijednosti 531 milijuna kuna (69,8 milijuna eura), od čega 3 otvorena postupaka dodjele bespovratnih sredstava ukupne vrijednosti 215 milijuna kuna (28,2 milijuna eura) i 7 izravnih postupaka dodjele bespovratnih sredstava ukupne vrijednosti 316,2 milijuna kuna (41,6 milijun eura).

**Tablica 10: Popis objavljenih postupaka dodjele bespovratnih sredstava iz Operativnog programa „Učinkoviti ljudski potencijali“ u izvještajnom razdoblju od 1. siječnja do 30. lipnja 2019. (bespovratna sredstva)**

|  |  |  |
| --- | --- | --- |
| **Prioritetna os (PO)** | **Naziv postupka dodjele bespovratnih sredstava** | **Vrijednost bespovratnih sredstava (kn)** |
| PO 1 | Potpore za očuvanje radnih mjesta u sektoru proizvodnje tekstila, odjeće, obuće, kože i drva | 199.000.000,00 |
| PO 2 | Jačanje poslovanja društvenih poduzetnika – faza I.  Mediji zajednice - potpora socijalnom uključivanju putem medija  Optimizacija i poboljšanje učinkovitosti radiološke dijagnostike u sustavu zdravstva Republike Hrvatske - Radiološki edukacijski centar | 100.010.000,00  15.000.000,00  32.575.744,25 |
| PO4 | Edukacija službenika DGU u svrhu podrške korištenju Sustava digitalnih geodetskih elaborate  Razvoj i nadogradnja carinskih elektroničkih sustava za provedbu carinskih formalnosti pri uvozu robe  Modernizacija poslovanja CU u RH 2.0  Unaprjeđenje Sustava za upravljanje rizicima-faza II  Unaprjeđenje kvalitete pravosuđa kroz jačanje kapaciteta zatvorskog i probacijskog sustava te sustava za podršku žrtvama i svjedocima  'Pridruži se – Aktivni u mirovini' – Jačanje sposobnosti organizacija civilnoga društva za unaprjeđenje mogućnosti aktivnog sudjelovanja i socijalne uključenosti umirovljenika | 4.814.000,00  29.624.800,00  26.133.000,00  14.880.000,00  9.174.000,00  100.000.000,00 |

Temeljem pokrenutih postupaka dodjele bespovratnih sredstava, do 30. lipnja 2019. sklopljeno je 1.508 ugovora o dodjeli bespovratnih sredstava ukupne vrijednosti 1,13 milijarde eura (sredstva EU). U izvještajnom razdoblju sklopljeno je 298 ugovora o dodjeli bespovratnih sredstava ukupne vrijednosti 109,62 milijuna eura (sredstva EU).

Ukupna plaćanja prema korisnicima izvršena su u iznosu od 413,15 milijuna eura (sredstva EU). U izvještajnom razdoblju korisnicima je plaćeno 69,14 milijuna eura (sredstva EU). Ukupno je do 30. lipnja 2019. ovjereno 307,59 milijuna eura (sredstva EU), a u izvještajnom razdoblju ovjereno je 29,34 milijuna eura (sredstva EU). Ukupno je doznačeno 391,67 milijuna eura, a u izvještajnom razdoblju 34,14 milijuna eura (sredstva EU).

**Tablica 11: Financijski pokazatelji statusa provedbe Operativnog programa „Učinkoviti ljudski potencijali“ u izvještajnom razdoblju od 1. siječnja do 30. lipnja 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os[[10]](#footnote-11) (PO) | Dodijeljena sredstva | Ugovorena sredstva | % | Plaćena sredstva | % | Ovjerena sredstva | % | Doznačena sredstva | % |
|  |  |  |  |  |  |  |  |  |  |
| PO 1 (ESF) | 365,46 | 8,04 | 2,20 | 2,65 | 0,73 | 0,63 | 0,17 |  |  |
| PO 1 (IZM) | 202,59 | 0,00 | 0,00 | -0,01 | -0,01 | 0,44 | 0,22 |  |  |
| PO 2 | 328,00 | 47,98 | 14,63 | 33,53 | 10,22 | 10,10 | 3,08 |  |  |
| PO 3 | 450,00 | 37,18 | 8,26 | 19,76 | 4,39 | 5,72 | 1,27 |  |  |
| PO 4 | 191,28 | 15,88 | 8,30 | 11,91 | 6,22 | 12,44 | 6,51 |  |  |
| PO 5 | 80,00 | 0,54 | 0,67 | 1,31 | 1,64 | 0,00 | 0,00 |  |  |
| UKUPNO | 1.617,33 | 109,62 | 6,78 | 69,14 | 4,27 | 29,34 | 1,81 | 34,14 | 2,11 |

**Tablica 12: Financijski pokazatelji statusa provedbe Operativnog programa „Učinkoviti ljudski potencijali“ od početka provedbe do kraja izvještajnog razdoblja 30. lipnja 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO) | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno ovjerena sredstva | % | Ukupno doznačena sredstva | % |
|  |  |  |  |  |  |  |  |  |  |
| PO 1 (ESF) | 365,46 | 290,28 | 79,43 | 61,56 | 16,85 | 58,23 | 15,93 |  |  |
| PO 1 (IZM) | 202,59 | 197,50 | 97,49 | 105,79 | 52,22 | 107,95 | 53,28 |  |  |
| PO 2 | 328,00 | 284,49 | 86,73 | 124,29 | 37,89 | 47,66 | 14,53 |  |  |
| PO 3 | 450,00 | 246,52 | 54,78 | 78,82 | 17,51 | 59,07 | 13,13 |  |  |
| PO 4 | 191,28 | 78,51 | 41,04 | 21,96 | 11,48 | 15,28 | 7,99 |  |  |
| PO 5 | 80,00 | 36,30 | 45,38 | 20,73 | 25,92 | 19,39 | 24,24 |  |  |
| UKUPNO | 1.617,33 | 1.133,60 | 70,09 | 413,15 | 25,55 | 307,59 | 19,02 | 391,67 | 24,22 |

**Grafikon 2: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa „Učinkoviti ljudski potencijali“ od početka provedbe do kraja izvještajnog razdoblja 30. lipnja 2019. (sredstva EU, u postocima)**

Najveći broj ugovora odnosi se na cijeli teritorij Republike Hrvatske budući da su ugovarani projekti putem izravne dodjele s nacionalnim obuhvatom aktivnosti (npr. mjere aktivne politike zapošljavanja, e-škole i slično).

U izvještajnom razdoblju na snagu su stupili Delegirani akti Europske komisije kojima je i službeno potvrđena primjena četiri metodologije pojednostavljenih troškovnih opcija za Mjere aktivne politike zapošljavanja odnosno isti su postali dijelom regulative Europske komisije. Delegirana uredba 2019/379 kojom su odobrene 3 metodologije objavljena je u službenom listu Europske komisije 11. ožujka 2019. godine, a na snagu je stupila 20 dana kasnije. Delegirana uredba 2019/697 objavljena je 7. svibnja 2019. godine te je na snagu stupila 20 dana kasnije, a njome je objavljena četvrta metodologija. U provedbi Operativnog programa do sada je ukupno, od strane Europske komisije, odobreno pet metodologija pojednostavljenih troškovnih opcija. Uz prethodno navedene četiri za Mjere aktivne politike zapošljavanja odobrena je u 2018. godini i metodologija za jedinični trošak pomoćnika u nastavi.

U izvještajnom razdoblju, 13. lipnja 2019. održana je 11. sjednica OzP-a u Biogradu na Moru tijekom koje je usvojeno Godišnje izvješće o provedbi za 2018. godinu Operativnog programa Učinkoviti ljudski potencijali 2014. - 2020.

Dana 15.veljače 2019. zaprimljena su konačna izvješća Revizije praćenja preporuka iz revizije sustava upravljanja i kontrola Operativnog programa Učinkoviti ljudski potencijali 2014-2020. te konačno izvješće Revizije sustava upravljanja i kontrole Operativnog programa Učinkoviti ljudski potencijali 2014-2020. za 2018.godinu. Također zaprimljeno je 26 konačnih izvješća Revizije operacija za 2018. godinu te 3 konačna izvješća Revizije operacija za 2019. godinu.

Agencija za reviziju sustava provedbe programa Europske Unije (ARPA) dostavila je obavijest u ožujku 2019. o početku Revizije sustava te o početku Revizije operacija, pri čemu se sustav revidira po pitanju ključnih zahtjeva 1, 2, 3, 4, 5, 6 i 10.

Na dan 30. lipnja 2019. u UT-u je ukupno zaposleno 58 službenika, dok je ukupan broj zaposlenih u tijelima SUK-a OPULJP-a 449.

## PROGRAM RURALNOG RAZVOJA REPUBLIKE HRVATSKE ZA RAZDOBLJE 2014. – 2020.

U okviru PRR-a na raspolaganju je 2,03 milijarde eura iz Europskog poljoprivrednog fonda za ruralni razvoja (EPFRR). Kada se tome pridoda nacionalno sufinanciranje, ukupna vrijednost iznosi 2,38 milijardi eura.

Do 30. lipnja 2019. ukupno je objavljeno 78 natječaja za dodjelu potpora. Ukupna vrijednost svih natječaja i objavljenih poziva je 16.814,48 milijardi kuna (2.212,43 milijardi eura). U izvještajnom razdoblju objavljena su 2 natječaja za dodjelu potpora ukupne vrijednosti 367 milijuna kuna (48,28 milijuna eura).

**Tablica 13: Popis objavljenih natječaja za dodjelu potpora iz Programa ruralnog razvoja u izvještajnom razdoblju od 1. siječnja do 30. lipnja 2019. (bespovratna sredstva)**

|  |  |  |
| --- | --- | --- |
| **Mjera (M)[[11]](#footnote-12)** | **Naziv natječaja** | **Vrijednost bespovratnih sredstava (kn)** |
| M4 | 4.3.1. Investicije u osnovnu infrastrukturu javnog navodnjavanja | 332.000.000,00 |
| M5 | 5.2.1. Obnova poljoprivrednog zemljišta i proizvodnog potencijala | 35.000.000,00 |

Temeljem pokrenutih natječaja, do 30. lipnja 2019. doneseno je 8.243 odluke o dodjeli sredstava.[[12]](#footnote-13)

Do 30. lipnja 2019. je temeljem svih postupaka dodjele ugovoreno ukupno 1,39 milijardi eura (sredstva EU). U izvještajnom razdoblju je temeljem odluka o dodjeli sredstava ugovoreno ukupno 225,56 milijuna eura (sredstva EU).

Ukupna plaćanja prema korisnicima izvršena su u iznosu od 796,64 milijuna eura (sredstva EU). U izvještajnom razdoblju korisnicima je plaćeno 172,76 milijuna eura (sredstva EU). Ukupno je do 30. lipnja 2019. ovjereno 690,16 milijuna eura (sredstva EU), a doznačeno je 602,49 milijuna eura. U izvještajnom razdoblju ovjereno je 148,46 milijuna eura (sredstva EU), a doznačeno je 44,77 milijuna eura.

**Tablica 14: Financijski pokazatelji statusa provedbe Programa ruralnog razvoja u izvještajnom razdoblju od 1. siječnja do 30. lipnja 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Mjera (M)[[13]](#footnote-14) | Dodijeljena sredstva | Ugovorena sredstva | % | Plaćena sredstva | % | Ovjerena sredstva | % | Doznačena sredstva | | % | |
|  |  |  |  |  |  |  |  |  | |  | |
| M 1 | 12,00 | 0,05 | 0,46 | 0,05 | 0,46 | 0,16 | 1,35 | |  | |  | |
| M 2 | 18,00 | 0,04 | 0,21 | 0,04 | 0,21 | 0,65 | 3,61 | |  | |  | |
| M 3 | 6,00 | 0,09 | 1,55 | 0,00[[14]](#footnote-15) | 0,08 | 0,00[[15]](#footnote-16) | 0,04 | |  | |  | |
| M 4 | 581,45 | 27,03 | 4,65 | 39,65 | 6,82 | 29,34 | 5,05 | |  | |  | |
| M 5 | 80,00 | 4,49 | 5,61 | 6,76 | 8,45 | 6,52 | 8,15 | |  | |  | |
| M 6 | 226,00 | 55,09 | 24,38 | 22,78 | 10,08 | 9,01 | 3,99 | |  | |  | |
| M 7 | 226,00 | 50,70 | 22,43 | 17,44 | 7,72 | 46,49 | 20,57 | |  | |  | |
| M 8 | 79,00 | 7,77 | 9,83 | 2,16 | 2,74 | 2,60 | 3,29 | |  | |  | |
| M 9 | 8,00 | -0,03 | n/p | - | - | 0,06 | 0,76 | |  | |  | |
| M 10 | 118,01 | 3,78 | 3,21 | 3,78 | 3,21 | 0,83 | 0,70 | |  | |  | |
| M 11 | 109,06 | 24,39 | 22,37 | 24,39 | 22,37 | 1,55 | 1,43 | |  | |  | |
| M 13 | 273,36 | 43,71 | 15,99 | 43,71 | 15,99 | 42,84 | 15,67 | |  | |  | |
| M 14 | 17,00 | - | - | - | - | - | - | |  | |  | |
| M 16 | 7,50 | 0,09 | 1,20 | - | - | - | - | |  | |  | |
| M 17 | 37,12 | 6,83 | 18,40 | 6,76 | 18,22 | 4,13 | 11,13 | |  | |  | |
| M 18 | 111,90 | -0,11 | n/p | -0,11 | n/p | -0,11 | n/p | |  | |  | |
| M 19 | 60,79 | -0,54 | n/p | 3,17 | 5,21 | 2,22 | 3,65 | |  | |  | |
| M 20 | 55,03 | 2,17 | 3,95 | 2,17 | 3,95 | 2,17 | 3,94 | |  | |  | |
| UKUPNO | 2.026,22 | 225,56 | 11,13 | 172,76 | 8,53 | 148,46 | 7,33 | 44,77 | | 2,21 | |

**Tablica 15: Financijski pokazatelji statusa provedbe Programa ruralnog razvoja od početka provedbe do kraja izvještajnog razdoblja 30. lipnja 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Mjera (M) | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno ovjerena sredstva | % | Ukupno doznačena sredstva | % |
|  |  |  |  |  |  |  |  |  |  |
| M 1 | 12,00 | 0,93 | 7,74 | 0,93 | 7,74 | 0,93 | 7,74 |  |  |
| M 2 | 18,00 | 2,13 | 11,84 | 2,13 | 11,84 | 2,11 | 11,70 |  |  |
| M 3 | 6,00 | 0,16 | 2,65 | 0,01 | 0,11 | 0,00 | 0,08 |  |  |
| M 4 | 581,45 | 417,57 | 71,82 | 186,50 | 32,08 | 153,69 | 26,43 |  |  |
| M 5 | 80,00 | 60,23 | 75,29 | 54,70 | 68,37 | 49,49 | 61,87 |  |  |
| M 6 | 226,00 | 126,66 | 56,05 | 68,50 | 30,31 | 46,96 | 20,78 |  |  |
| M 7 | 226,00 | 288,09 | 127,47 | 59,26 | 26,22 | 48,92 | 21,65 |  |  |
| M 8 | 79,00 | 25,00 | 31,64 | 7,76 | 9,83 | 6,05 | 7,66 |  |  |
| M 9 | 8,00 | 2,34 | 29,31 | 0,31 | 3,86 | 0,31 | 3,87 |  |  |
| M 10 | 118,01 | 13,91 | 11,79 | 12,96 | 10,98 | 9,32 | 7,90 |  |  |
| M 11 | 109,06 | 90,51 | 82,99 | 90,51 | 82,99 | 66,06 | 60,57 |  |  |
| M 13 | 273,36 | 167,74 | 61,36 | 167,74 | 61,36 | 166,75 | 61,00 |  |  |
| M 14 | 17,00 | 0,00 | 0,00 | 0,00 | 0,00 | 0,00 | 0,00 |  |  |
| M 16 | 7,50 | 0,09 | 1,20 | 0,00 | 0,00 | 0,00 | 0,00 |  |  |
| M 17 | 37,12 | 16,35 | 44,03 | 16,33 | 43,98 | 12,33 | 33,22 |  |  |
| M 18 | 111,90 | 108,25 | 96,74 | 108,25 | 96,74 | 108,28 | 96,76 |  |  |
| M 19 | 60,79 | 57,43 | 94,47 | 9,22 | 15,17 | 7,44 | 12,25 |  |  |
| M 20 | 55,03 | 11,51 | 20,92 | 11,51 | 20,92 | 11,51 | 20,92 |  |  |
| UKUPNO | 2.026,22 | 1.388,91 | 68,55 | 796,64 | 39,32 | 690,16 | 34,06 | 602,49 | 29,73 |

**Grafikon 3: Grafički prikaz geografske rasprostranjenosti projekata u okviru shema dodjele bespovratnih sredstava Programa ruralnog razvoja od početka provedbe do kraja izvještajnog razdoblja 30. lipnja 2019. (sredstva EU, u postocima)**

U izvještajnom razdoblju objavljena su 3 pravilnika o provedbi mjera PRR-a kako slijedi:

1. Pravilnik o provedbi izravne potpore poljoprivredi i IAKS mjera ruralnog razvoja za 2019. godinu (Narodne novine, broj 21/19).
2. Pravilnik o određivanju područja s prirodnim ili ostalim posebnim ograničenjima (Narodne novine, broj 38/19).
3. Pravilnik o izmjenama i dopunama Pravilnika o provedbi izravne potpore poljoprivredi i IAKS mjera ruralnog razvoja za 2019. godinu (Narodne novine, broj 53/19).

Sedma sjednica Odbora za praćenje provedbe PRR-a održana je 18. lipnja 2019. u Vukovaru.

U izvještajnom razdoblju ujedno je poduzet i niz aktivnosti radi učinkovitije provedbe Programa kao što su:

* održane radionice za potencijalne korisnike tipa operacije 4.4.1 „Neproduktivna ulaganja povezana s očuvanjem okoliša“ tijekom siječnja 2019. godine (u gradovima Zagrebu, Sinju, Drnišu i Gospiću te općinama Fužine i Šestanovac)
* održane radionice o mogućnosti korištenja potpora kroz tip operacije 4.3.3 „Ulaganje u šumsku infrastrukturu“ tijekom veljače 2019. godine (u gradovima Čakovec, Pazin, Zadar, Makarska i Osijek)
* dana 20. veljače 2019. godine objavljen je Poziv za podnošenje prijedloga aktivnosti u provedbi Akcijskog plana Mreže za ruralni razvoj 2014. – 2020., godišnjeg provedbenog akcijskog plana Mreže za 2019. godinu koje će se sufinancirati sredstvima Mjere 20 „Tehnička pomoć“ iz Programa ruralnog razvoja Republike Hrvatske za razdoblje 2014. -2020.
* dana 26. veljače 2019. godine na Plitvičkim jezerima održane su radionice za mjere iz Programa ruralnog razvoja
* dana 21. veljače 2019. godine Ministarstvo poljoprivrede uručilo je sporazume o suradnji na provedbi Pojedinačnih jamstava za ruralni razvoj, potpisane između HAMAG-BICRO-a i 16 financijskih institucija (banaka i leasing društava)
* održane radionice za korisnike mjere 7 „Temeljne usluge i obnova sela u ruralnim područjima“ tijekom travnja 2019. godine u Zagrebu
* održane radionice o mogućnosti korištenja potpora za provedbu tipa operacije 4.3.3 „Ulaganje u šumsku infrastrukturu“ tijekom travnja i svibnja 2019. godine (u gradovima Varaždin, Delnice, Požega, Vinkovci i Gospić)
* provedena regionalna kampanja „Poljoprivrednik za 10“, za promociju mjere 10 „Poljoprivreda, okoliš i klimatske promjene“ iz Programa ruralnog razvoja RH 2014. – 2020. tijekom travnja i svibnja 2019. godine
* regionalne radionice o financijskim instrumentima Programa ruralnog razvoja Republike Hrvatske 2014.-2020. održane u razdoblju od travnja do lipnja 2019. godine
* 3. Hrvatski ruralni parlament održan od 20. do 23 svibnja 2019. godine u organizaciji Ministarstva poljoprivrede (Mreže za ruralni razvoj) i Hrvatske mreže za ruralni razvoj te suorganizaciji LAG-a More 249 u Vodicama i Tisnom, glavna tema kojom su se bavili sudionici Parlamenta vezana je uz „Pametna sela“, odnosno sela budućnosti

Vezano uz provedbu financijskih instrumenata PRR RH 2014.-2020. (dalje u tekstu: FI PRR), 7. ožujka 2019. je održana 2. sjednica Upravljačke skupine za financijske instrumente koje provodi HBOR te 15. veljače 2019. godine 3. sjednica Upravljačke skupine za financijske instrumente koje provodi HAMAG-BICRO. Na sjednicama su članovi informirani o provedenoj upravljačkoj provjeri, o statusu provedbe financijskih instrumenata te o planiranim promidžbenim aktivnostima vezanima uz FI PRR.

U okviru provedbe FI PRR u 2019. godini HAMAG-BICRO je nastavio sa zaprimanjem i obradom zahtjeva za zajmove od strane krajnjih primatelja za FI Mikro zajmovi za ruralni razvoj i FI Mali zajmovi za ruralni razvoj, te je dovršen postupak odabira financijskih institucija za suradnju u provedbi Jamstvenog programa sklapanjem Sporazuma o financiranju za izdavanje pojedinačnih jamstava za ruralni razvoj financiranih iz Europskog poljoprivrednog fonda za ruralni razvoj. HAMAG-BICRO je, u suradnji s odabranim financijskim institucijama tijekom veljače započeo sa zaprimanjem i obradom zahtjeva za izdavanje Pojedinačnih jamstava za ruralni razvoj temeljem čega je prvo jamstvo izdano u ožujku 2019. godine.

U izvještajnom razdoblju isplaćeno je 28 Mikro i 193 Malih zajmova za ruralni razvoj u ukupnom iznosu od 66.345.618 HRK kao i jedno izdano Pojedinačno jamstvo za ruralni razvoj u iznosu od 9.653.113 HRK.

U izvještajnom razdoblju održano je 12 radionica o mogućnostima korištenja financijskih instrumenata za ruralni razvoj za potencijalne krajnje primatelje u organizaciji Upravljačkog tijela PRR RH 2014.-2020.

Osim navedenoga, tijekom izvještajnog razdoblja je s provedbom započela revizija Agencije za reviziju sustava provedbe programa Europske unije pod nazivom “Revizija ovjeravanja financijskih izvještaja u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) za financijsku godinu 2019.”

Na dan 30. lipnja 2019. u UT-u ukupno je zaposleno 92 službenika, dok je ukupan broj zaposlenih u Tijelima SUK-a PRR-a 296.

## OPERATIVNI PROGRAM ZA POMORSTVO I RIBARSTVO

U okviru OPPiR-a na raspolaganju je 252,64 milijuna eura iz Europskog fonda za pomorstvo i ribarstvo (EFPR). Kada se tome pridoda nacionalno sufinanciranje, ukupna vrijednost iznosi 344,14 milijuna eura.

Do 30. lipnja 2019. ukupno je objavljeno 44 natječaja za dodjelu potpora ukupne vrijednosti 2,99 milijardi kuna (393,96 milijuna eura). U izvještajnom razdoblju objavljeno je 5 natječaja za dodjelu potpora ukupne vrijednosti 200,13 milijuna kuna (26,33 milijuna eura).

**Tablica 16: Popis objavljenih natječaja za dodjelu potpora iz Operativnog programa za pomorstvo i ribarstvo u izvještajnom razdoblju od 1. siječnja do 30. lipnja 2019. (bespovratna sredstva)**

|  |  |  |
| --- | --- | --- |
| **Prioritet Unije (PU)** | **Naziv natječaja** | **Vrijednost bespovratnih sredstava (kn)** |
| PU 1 | Pravilnik o uvjetima, kriterijima i načinu dodjele potpore u okviru mjere I.9. „Privremeni prestanak ribolovnih aktivnosti“ okružujućim mrežama plivaricama – srdelarama za siječanj/veljaču 2019. godine | 34.200.000,00 |
| PU 1 | Pravilnik o uvjetima, kriterijima i načinu dodjele potpore u okviru mjere I. 9. „Privremeni prestanak ribolovnih aktivnosti“ okružujućim mrežama plivaricama – srdelarama za svibanj 2019. godine | 34.200.000,00 |
| PU 1 | Natječaj za dodjelu potpore u okviru mjere I.21. „Energetska učinkovitost i ublažavanje klimatskih promjena – zamjena motora“ | 15.200.000,00 |
| PU 1 | Natječaj za dodjelu potpore u okviru mjere I.3. „Partnerstva između znanstvenika i ribara | 25.333.536,00 |
| PU 5 | Natječaj za dodjelu potpore u okviru mjere IV.4. „Prerada proizvoda ribarstva i akvakulture“ | 91.200.000,00 |

Temeljem pokrenutih natječaja, do 30. lipnja 2019. donijete su 2.173 odluke o dodjeli sredstava ukupne vrijednosti 129,88 milijuna eura (sredstva EU). U izvještajnom razdoblju donesena je 231 odluka o dodjeli sredstava ukupne vrijednosti 13,13 milijuna eura (sredstva EU).

Ukupna plaćanja prema korisnicima izvršena su u iznosu od 57,19 milijuna eura (sredstva EU). U izvještajnom razdoblju korisnicima je plaćeno 6,50 milijuna eura (sredstva EU). Do 30. lipnja 2019. ukupno je ovjereno 50,19 milijuna eura (sredstva EU). U izvještajnom razdoblju ovjereno je 9,09 milijuna eura (sredstva EU).

Ukupno je doznačeno 43,22 milijuna eura, a u izvještajnom razdoblju nije bilo dodatnih uplata..

**Tablica 17: Financijski pokazatelji statusa provedbe Operativnog programa za pomorstvo i ribarstvo u izvještajnom razdoblju od 1. siječnja do 30. lipnja 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritet Unije (PU)[[16]](#footnote-17) | Dodijeljena sredstva | Ugovorena sredstva | % | Plaćena sredstva | % | Ovjerena sredstva | % | Doznačena sredstva | % |
|  |  |  |  |  |  |  |  |  |  |
| PU 1 | 80,96 | 1,77 | 2,19 | 2,43 | 3,00 | 0,30 | 0,36 |  |  |
| PU 2 | 55,26 | 0,64 | 1,16 | 1,69 | 3,05 | 0,31 | 0,56 |  |  |
| PU 3 | 34,82 | 6,27 | 18,00 | -0,19 | n/p | 7,31 | 20,99 |  |  |
| PU 4 | 24,82 | 0,00 | 0,00 | 0,29 | 1,15 | 0,07 | 0,30 |  |  |
| PU 5 | 40,62 | 3,69 | 9,09 | 1,93 | 4,75 | 1,00 | 2,46 |  |  |
| PU 6 | 1,00 | 0,00 | 0,00 | 0,01 | 1,27 | 0,10 | 9,84 |  |  |
| TP | 15,16 | 0,76 | 5,01 | 0,34 | 2,25 | 0,00 | 0,00 |  |  |
| UKUPNO | 252,64 | 13,13 | 5,20 | 6,50 | 2,57 | 9,09 | 3,60 | 0,40 | 0,16 |

**Tablica 18: Financijski pokazatelji statusa provedbe Operativnog programa za pomorstvo i ribarstvo od početka provedbe do kraja izvještajnog razdoblja 30. lipnja 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritet Unije (PU) | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno ovjerena sredstva | % | Ukupno doznačena sredstva | % |
|  |  |  |  |  |  |  |  |  |  |
| PU 1 | 80,96 | 33,22 | 41,04 | 19,48 | 24,06 | 17,48 | 21,60 |  |  |
| PU 2 | 55,26 | 17,74 | 32,11 | 11,91 | 21,55 | 10,47 | 18,94 |  |  |
| PU 3 | 34,82 | 26,36 | 75,69 | 9,06 | 26,02 | 7,91 | 22,73 |  |  |
| PU 4 | 24,82 | 24,74 | 99,69 | 1,57 | 6,32 | 1,33 | 5,37 |  |  |
| PU 5 | 40,62 | 22,37 | 55,07 | 14,47 | 35,64 | 12,79 | 31,50 |  |  |
| PU 6 | 1,00 | 0,30 | 30,10 | 0,10 | 9,62 | 0,10 | 9,84 |  |  |
| TP | 15,16 | 5,14 | 33,92 | 0,60 | 3,99 | 0,10 | 0,67 |  |  |
| UKUPNO | 252,64 | 129,88 | 51,41 | 57,19 | 22,64 | 50,19 | 19,87 | 43,22 | 17,11 |

**Grafikon 4: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa za pomorstvo i ribarstvo od početka provedbe do kraja izvještajnog razdoblja 30. lipnja 2019. (sredstva EU, u postocima)**

Na dan 30. lipnja 2019. u UT-u ukupno je zaposleno 35 službenika, dok je ukupan broj zaposlenih u Tijelima SUK-a OPPiR-a 47.

Tijekom izvještajnog razdoblja, točnije 15. svibnja 2019. godine, održana je 6. sjednica Odbora za praćenje provedbe OPPiR-a na kojoj je Odbor odobrio Godišnje izvješće o provedbi OPPiR-a za 2018. godinu. Nadalje, članovima je predstavljeno stanje provedbe OPPiR u odnosu na provedbu mjera, ugovaranje i plaćanje te u odnosu na uspješnost i rezultate u odnosu na ključne etape za 2018. godinu definirane okvirom za procjenu ostvarenja postignuća.

Nadalje, u svibnju 2019. godine održana je Konferencija o ribarstvu na kojoj je, među ostalim, predstavljen i novi sustav bespilotnih letjelica za nadzor i kontrolu u ribarstvu, sufinanciran kroz OPPiR, mjeru VI.1. „Kontrola i provedba“.

Što se tiče aktivnosti u svrhu jačanja kapaciteta korisnika za korištenje sredstava iz OPPiR-a, u svibnju i lipnju 2019. godine održana je radionica za korisnike vezano za Natječaj za dodjelu potpore u okviru mjere I.21. „Energetska učinkovitost i ublažavanje klimatskih promjena – zamjena motora“ i to u Poreču i Rijeci.

Što se tiče revizija, u izvještajnom razdoblju završena je revizija sustava od strane Agencije za reviziju sustava provedbe programa Europske unije (ARPA) vezano uz provjeru učinkovitosti ključnih zahtjeva 1, 2, 4 i 5 u Upravljačkom tijelu i njegovim posredničkim tijelima te ključnih zahtjeva 10, 11, 12 i 13 u Tijelu za ovjeravanje.. Također, u izvještajnom razdoblju završena je i revizija operacija koja je započela u 2018. godini, a čiji je cilj bio stjecanje razumnog uvjerenja o točnosti i cjelovitosti izdataka prijavljenih Europskoj komisiji od 1. srpnja 2017. godine do 30. lipnja 2018. godine i usklađenosti sa zahtjevima nacionalnog zakonodavstva i zakonodavstva Europske Unije (odnosno zakonitosti i pravilnosti izdataka). Na temelju provedenih revizija, Tijelo za reviziju je u veljači 2019. godine podnijelo Europskoj komisiji izvješće o reviziji sustava kojim je sustav u okviru UT-a ocijenjen Kategorijom 3: „Djelomično funkcionira, potrebna značajna poboljšanja“. Slijedom toga, a u skladu sa člankom 83. stavkom 1. i člankom 135. stavkom 5. Uredbe (EU) br. 1303/2013, Europska komisija je u lipnju 2019. godine donijela odluku o prekidu roka za plaćanje sredstava iz EFPR-a za OPPiR na razdoblje od najduže 6 mjeseci odnosno dok UT ne provede odgovarajuće korektivne mjere te Tijelo za reviziju iste ne potvrdi. U skladu s navedenim izvješćem napravljen je Akcijski plan za otklanjanje nedostataka koji je u provedbi te će se o rezultatima provjere izvještavati u narednim izvještajnim razdobljima.

Nadalje, u skladu s člankom 75. Uredbe (EU) br. 1303/2013, u izvještajnom razdoblju nastavljena je i revizija funkcioniranja sustava upravljanja i kontrole OPPiR (rana preventivna revizija sustava) od strane Europske komisije te je u razdoblju od 18. do 21. rujna 2018. godine provedena druga misija od strane revizora Opće uprave za pomorstvo i ribarstvo Europske komisije. Revizijom je obuhvaćen sustav upravljanja i kontrole uspostavljen u skladu s odredbama članaka od 72. do 74. i članaka od 123. do 126. Uredbe (EU) br. 1303/2013 te članka 97. Uredbe (EU) br. 508/2014 za OPPiR. Nakon provedenog kontradiktornog postupka u okviru kojega je UT odgovorilo na nalaze navedene u nacrtu izvješća o provedenoj reviziji, u lipnju 2019. godine Europska komisija je izdala završno izvješće o reviziji kojim su utvrđuju konačni nalazi te s njima povezane mjere i preporuke. U skladu sa završnim izvješćem, utvrđena su četiri nalaza i dane preporuke za otklanjanje istih te je zaključeno da se dio sustava upravljanja i kontrole obuhvaćen revizijom može razvrstati u kategoriju 3: „Djelomično funkcionira; potrebna su znatna unaprjeđenja”. Nadalje, dano je kvalificirano revizijsko mišljenje odnosno revizori su dobili razumno jamstvo da sustav upravljanja i kontrole uspostavljen s obzirom na ključne zahtjeve obuhvaćene revizijom ispravno funkcionira na razini UT-a, PT-a i TO-a, osim nedostataka utvrđenih revizijom u dijelu UT-a. Odgovor na završno izvješće odnosno informacija o poduzetim mjerama sukladno preporukama nije upućena prema Europskoj komisiji do kraja izvještajnog razdoblja s obzirom na to da je završno izvješće zaprimljeno krajem lipnja 2019. godine.

## OPERATIVNI PROGRAM ZA HRANU I/ILI OSNOVNU MATERIJALNU POMOĆ U OKVIRU FONDA EUROPSKE POMOĆI ZA NAJPOTREBITIJE

U okviru Operativnog programa za hranu i/ili osnovnu materijalnu pomoć (OPFEAD) na raspolaganju je 36,63 milijuna eura iz Fonda europske pomoći za najpotrebitije (FEAD). Kada se tome pridoda nacionalno sufinanciranje, ukupna vrijednost iznosi 43,09 milijuna eura.

Do 30. lipnja 2019. ukupno je objavljeno 5 otvorenih poziva na dostavu projektnih prijedloga ukupne vrijednosti 201,12 milijuna kuna (26,4 milijuna eura). U izvještajnom razdoblju nije bilo objave poziva.

Temeljem pokrenutih postupaka dodjele bespovratnih sredstava, do 30. lipnja 2019. sklopljena su ukupno 194 ugovora o dodjeli bespovratnih sredstava ukupne vrijednosti 27,35 milijuna eura (sredstva EU). U izvještajnom razdoblju sklopljeno je 22 ugovora o dodjeli bespovratnih sredstava ukupne vrijednosti 2,47 milijuna eura (sredstva EU).

Sklopljeni ugovori odnose se na materijalnu deprivaciju MD1 – nedostatak hrane, a usmjereni su na ublažavanje najgorih oblika dječjeg siromaštva osiguravanjem školske prehrane djeci u riziku od siromaštva, te materijalnu deprivaciju MD2 – nedostatak osnovne materijalne pomoći, ublažavanjem siromaštva pružanjem pomoći najpotrebitijim osobama. Dio ugovora odnosi se na pružanje tehničke pomoći korisnicima i tijelima u sustavu.

Ukupna plaćanja prema korisnicima izvršena su u iznosu od 21,19 milijuna eura (sredstva EU). U izvještajnom razdoblju korisnicima je plaćeno 4,56 milijuna eura (sredstva EU). Ukupno je do 30. lipnja 2019. ovjereno 10,63 milijuna eura (sredstva EU), a doznačeno je 9,57 milijuna eura. U izvještajnom razdoblju nije bilo ovjerenih sredstava, a doznačeno je 6,94 milijuna eura (sredstva EU).

**Tablica 19: Financijski pokazatelji statusa provedbe Operativnog programa za hranu i/ili osnovnu materijalnu pomoć u izvještajnom razdoblju od 1. siječnja do 30. lipnja 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Materijalna deprivacija[[17]](#footnote-18) | Dodijeljena sredstva | Ugovorena sredstva | % | Plaćena sredstva | % | Ovjerena sredstva | % | Doznačena sredstva | % |
|  |  |  |  |  |  |  |  |  |  |
| MD 1 | 20,88 | 2,47 | 11,83 | 4,01 | 19,21 | 0,00 | 0,00 | 5,22 |  |
| MD 2 | 13,92 | 0,00 | 0,00 | 0,44 | 3,13 | 0,00 | 0,00 | 1,28 |  |
| TP | 1,83 | 0,00 | 0,00 | 0,11 | 6,11 | 0,00 | 0,00 | 0,43 |  |
| UKUPNO | 36,63 | 2,47 | 6,74 | 4,56 | 12,45 | 0,00 | 0,00 | 6,94 | 18,94 |

Tablica 20: Financijski pokazatelji statusa provedbe Operativnog programa za hranu i/ili osnovnu materijalnu pomoć od početka provedbe do kraja izvještajnog razdoblja 30. lipnja 2019. (sredstva EU, u milijunima eura i postocima od dodijeljenih sredstava)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Materijalna deprivacija | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno ovjerena sredstva | % | Ukupno doznačena sredstva | % |
|  |  |  |  |  |  |  |  |  |  |
| MD 1 | 20,88 | 20,88 | 100,02 | 16,90 | 80,96 | 8,13 | 38,94 | 7,32 |  |
| MD 2 | 13,92 | 4,83 | 34,67 | 3,38 | 24,30 | 1,80 | 12,90 | 1,62 |  |
| TP | 1,83 | 1,64 | 89,62 | 0,90 | 49,19 | 0,70 | 38,39 | 0,63 |  |
| UKUPNO | 36,63 | 27,35 | 74,67 | 21,19 | 57,84 | 10,63 | 29,02 | 9,57 | 26,12 |

Za dva poziva koja su trenutno u fazi provedbe, a s ciljem pojednostavljenja provedbe, uvrštene su i mogućnosti pojednostavljenih troškovnih opcija u obliku standardne veličine jediničnog troška (za troškove školskih obroka) te fiksne stope od 5 % za administrativne troškove, troškove prijevoza i skladištenja te troškove popratnih mjera. Riječ je o pozivima Osiguravanje školske prehrane za djecu u riziku od siromaštva (šk. godina 2017 – 2018) te Osiguravanje školske prehrane za djecu u riziku od siromaštva (šk. godina 2018 – 2019). U pozivima Ublažavanje siromaštva pružanjem pomoći najpotrebitijim osobama podjelom hrane i/ili osnovne materijalne pomoći - faza II te Ublažavanje siromaštva pružanjem pomoći najpotrebitijim osobama podjelom hrane i/ili osnovne materijalne pomoći - faza II primjenjuje se fiksna stopa od 5% za administrativne troškove te troškove prijevoza i skladištenja te 5% za popratne mjere.

Tijekom siječnja i veljače 2019. zaprimljena su konačna izvješća Tijela za reviziju za revidirane 4 operacije, bez utvrđenih nalaza i preporuka.

U izvještajnom razdoblju, 13. lipnja 2019. godine u Biogradu na Moru održana je 11. sjednica Odbora za praćenje OPULJP-a na kojoj je prezentirano trenutno stanje provedbe Operativnog programa za hranu i/ili osnovnu materijalnu pomoć za razdoblje 2014.-2020. Također, članovima Odbora za praćenje predstavljeno je i Godišnje izvješće o provedbi predmetnog Programa za 2018. godinu koje se podnosi EK do 30. lipnja, kao i planirane izmjene Programa koje će se podnijeti EK tijekom jeseni. Predloženom izmjenom osigurala bi se sredstva za daljnje ublažavanje materijalne deprivacije nedostatka hrane s obzirom na znatno veću potrebu za tom vrstom materijalne deprivacije u RH, u odnosu na osnovnu materijalnu pomoć na način da se, u okviru dodijeljenih sredstava, izvrši preraspodjela istih s MD2 na MD1.

## PROGRAMI TERITORIJALNE SURADNJE ZA FINANCIJSKO RAZDOBLJE 2014. – 2020.

U financijskom razdoblju 2014. – 2020. RH sudjeluje u 13 programa prekogranične, transnacionalne i međuregionalne suradnje.

Programi prekogranične suradnje:

* Interreg IPA program prekogranične suradnje Hrvatska – Srbija 2014. – 2020.
* Interreg IPA program prekogranične suradnje Hrvatska – Bosna i Hercegovina – Crna Gora 2014. – 2020.
* Program prekogranične suradnje Interreg V-A Mađarska – Hrvatska 2014. – 2020.
* Program prekogranične suradnje Interreg V-A Slovenija – Hrvatska 2014. – 2020.
* Program prekogranične suradnje Interreg V-A Italija – Hrvatska 2014. – 2020.

Programi Interreg B transnacionalne suradnje:

* Program transnacionalne suradnje Interreg V-B Dunav 2014. – 2020.
* Interreg V-B Jadransko-jonski program transnacionalne suradnje 2014. – 2020.
* Program transnacionalne suradnje Interreg V-B Središnja Europa 2014. – 2020.
* Program transnacionalne suradnje Interreg V-B Mediteran 2014. – 2020.

Programi Interreg C međuregionalne suradnje:

* Program međuregionalne suradnje INTERREG Europe 2014. – 2020.
* Program međuregionalne suradnje INTERACT 2014. – 2020.
* Program međuregionalne suradnje URBACT III 2014. – 2020.
* Program međuregionalne suradnje ESPON 2020.
  + 1. **Interreg IPA program prekogranične suradnje Hrvatska – Bosna i Hercegovina – Crna Gora 2014. – 2020.**

Ukupan proračun programa iznosi 67,2 milijuna eura (57,2 milijuna eura EU sredstva). Do 30. lipnja 2019. objavljena su dva poziva na dostavu projektnih prijedloga ukupne vrijednosti 43,9 milijuna eura (sredstva EU). U izvještajnom razdoblju nije bilo objava poziva na dostavu projektnih prijedloga.

Do 30. lipnja 2019. sklopljena su 24 ugovora o dodjeli bespovratnih sredstava ukupne vrijednosti 20,5 milijuna eura (EU sredstva) s 52 uključena hrvatska projektna partnera na koje se odnosi 10,7 milijuna eura (sredstva EU).

U izvještajnom razdoblju nije bilo novih sklopljenih ugovora o dodjeli bespovratnih sredstava.

Od početka provedbe programa do 30. lipnja 2019. održana su tri sastanka Odbora za praćenje Programa. U izvještajnom razdoblju nije održan sastanak Odbora za praćenje Programa.

* + 1. **Interreg IPA program prekogranične suradnje Hrvatska – Srbija 2014. – 2020.**

Ukupan proračun programa iznosi 40,3 milijuna eura (34,3 milijuna eura EU sredstva). Do 30. lipnja 2019. objavljena su dva poziva na dostavu projektnih prijedloga ukupne vrijednosti 30,9 milijuna eura (sredstva EU). U izvještajnom razdoblju nije bilo objava poziva na dostavu projektnih prijedloga.

Do 30. lipnja 2019. sklopljeno je 32 ugovora o dodjeli bespovratnih sredstava ukupne vrijednosti 23,26 milijuna eura (EU sredstva) sa 67 uključenih hrvatskih projektnih partnera na koje se odnosi 12,54 milijuna eura (sredstva EU). U izvještajnom razdoblju sklopljeno je 9 ugovora o dodjeli bespovratnih sredstava ukupne vrijednosti 7,66 milijuna eura (EU sredstva) s 21 uključenim hrvatskim projektnim partnerom na koje se odnosi 4,84 milijuna eura (EU sredstva).

Od početka provedbe programa do 30. lipnja 2019. održano je ukupno pet sastanka Odbora za praćenje Programa. U izvještajnom razdoblju održan je jedan sastanak Odbora za praćenje Programa u Vinkovcima 5. veljače 2019.

* + 1. **Program prekogranične suradnje Interreg V-A Italija – Hrvatska 2014. – 2020.**

Ukupan proračun programa iznosi 236,8 milijuna eura (201 milijun eura EU sredstava). Do 30. lipnja 2019. objavljen je jedan poziv na dostavu projektnih prijedloga ukupne vrijednosti 119,5 milijuna eura (EU sredstva). U izvještajnom razdoblju nije bilo objava poziva na dostavu projektnih prijedloga.

Do 30. lipnja 2019. sklopljeno je 70 ugovora o dodjeli bespovratnih sredstava s hrvatskim projektnim partnerima ukupne vrijednosti 45,5 milijuna eura (EU sredstva) s 261 uključenih hrvatskih projektnih partnera. U izvještajnom razdoblju sklopljeno je 48 ugovora o dodjeli bespovratnih sredstava.

Do 30. lipnja 2019. održano je šest sastanaka Odbora za praćenje Programa. U izvještajnom razdoblju održan je jedan sastanak Odbora za praćenje.

* + 1. **Program prekogranične suradnje Interreg V-A Slovenija – Hrvatska 2014. – 2020.**

Ukupan proračun programa iznosi 55,7 milijuna eura (46,1 milijuna eura EU sredstava). Trajno otvoreni poziv na dostavu projektnih prijedloga objavljen je u siječnju 2016., a do 30. lipnja 2019. objavljena su tri roka na dostavu projektnih prijedloga ukupne vrijednosti 33 milijuna eura (sredstva EU). U izvještajnom razdoblju nije bilo objava roka na dostavu projektnih prijedloga .

Do 30. lipnja 2019. sklopljeno je 34 ugovora o dodjeli bespovratnih sredstava s hrvatskim projektnim partnerima ukupne vrijednosti 14,9 milijuna eura (EU sredstva) te su ugovorena 4 strateška projekta ukupne vrijednosti 10 milijuna eura (EU sredstva) od kojih se 5 milijuna eura odnosi na hrvatske projektne partnere. U izvještajnom razdoblju sklopljen je 1 strateški projekt ukupne vrijednosti 2,6 milijuna eura (sredstva EU) od kojih se 1,1 milijuna eura odnosi na hrvatske projektne partnere.

Do 30. lipnja 2019. održano je osam sastanaka Odbora za praćenje Programa. U izvještajnom razdoblju održan je jedan sastanak Odbora za praćenje Programa.

* + 1. **Program prekogranične suradnje Interreg V-A Mađarska – Hrvatska 2014. – 2020.**

Ukupan proračun programa iznosi 73,9 milijuna eura (60,8 milijuna eura EU sredstava). Do 30. lipnja 2019. objavljeno je pet poziva na dostavu projektnih prijedloga, dva otvorena poziva ukupne vrijednosti 46,6 milijuna eura (sredstva EU) te tri poziva na dostavu projektnih prijedloga u sklopu strateškog projekta *B-light* namijenjenog malim i srednjim poduzetnicima ukupne vrijednosti 10 milijuna eura (sredstva EU). U izvještajnom razdoblju bio je objavljen drugi otvoreni poziv na dostavu projektnih prijedloga vrijednosti 23,4 milijuna eura (sredstava EU) te treći poziv na dostavu projektnih prijedloga za male i srednje poduzetnike u sklopu strateškog projekta *B-light* indikativne vrijednosti 2,7 milijuna eura.

Do 30. lipnja 2019. sklopljena su 53 ugovora o dodjeli bespovratnih sredstava s hrvatskim projektnim partnerima ukupne vrijednosti 11,6 milijuna eura (sredstva EU) u sklopu 1. poziva na dostavu projektnih prijedloga te strateški projekti *B-light* i *De-mine* ukupne vrijednosti 3,3 milijuna eura (sredstva EU) za hrvatske projektne partnere. U izvještajnom razdoblju nije bilo novih sklopljenih ugovora o dodjeli bespovratnih sredstava.

Do 30. lipnja 2019. održano je osam sastanaka Odbora za praćenje Programa. U izvještajnom razdoblju održan je jedan sastanak Odbora za praćenje Programa.

* + 1. **Program transnacionalne suradnje Interreg V-B Dunav 2014. – 2020.**

Ukupan proračun programa iznosi 263 milijuna eura. Do 30. lipnja 2019. objavljena su tri poziva na dostavu projektnih prijedloga ukupne vrijednosti 203,5 milijuna eura (sredstva EU), ciljani poziv za koordinatore prioritetnih područja Strategije EU za dunavsku regiju u iznosu od 3,6 milijuna eura (sredstva EU) te ciljani poziv na dostavu projektnih prijedloga za projekte koji isključivo doprinose Strategiji EU za dunavsku regiju (EUSDR) u iznosu od 1,6 milijuna eura (sredstva EU).

Do 30. lipnja 2019. sklopljeno je 72 ugovora o dodjeli bespovratnih sredstava s hrvatskim projektnim partnerima za koje je ugovoreno 11,1 milijuna eura (sredstva EU). U izvještajnom razdoblju nije bilo novih sklopljenih ugovora o dodjeli bespovratnih sredstava .

Do 30. lipnja 2019. održano je deset sastanaka Odbora za praćenje Programa. U izvještajnom razdoblju održan je jedan sastanak Odbora za praćenje Programa.

* + 1. **Interreg V-B Jadransko-jonski program transnacionalne suradnje 2014. – 2020.**

Ukupan proračun programa iznosi 118 milijuna eura. Do 30. lipnja 2019. objavljena su tri poziva na dostavu projektnih prijedloga ukupne vrijednosti 80,5 milijuna eura (sredstva EU).

U sklopu programa provodi se strateški projekt FACILITY POINT kao podrška upravljačkim strukturama Strategije EU za jadransku i jonsku regiju (EUSAIR) u kojem sudjeluje 7 nacionalnih i 2 regionalna tijela javne vlasti iz 8 država članica programa, a ispred Republike Hrvatske projektni partner je Ministarstvo turizma. Proračun projekta je 9,5 milijuna eura (sredstva EU).

Do 30. lipnja 2019. sklopljeno je 30 ugovora na kojima sudjeluje 44 projektna partnera iz RH, za koje je ugovoreno 5,5 milijuna eura EU sredstava. U izvještajnom razdoblju nije bilo ugovaranja.

Do 30. lipnja 2019. održano je jedanaest sastanaka Odbora za praćenje Programa. U izvještajnom razdoblju održana su dva sastanka Odbora za praćenje Programa.

* + 1. **Program transnacionalne suradnje Interreg V-B Mediteran 2014. – 2020.**

Ukupan proračun programa iznosi 276 milijuna eura. Do 30. lipnja 2019. objavljena su tri poziva na dostavu modularnih projektnih prijedloga ukupne vrijednosti 165 milijuna eura (sredstva EU), dva poziva na dostavu horizontalnih prijedloga ukupne vrijednosti 22 milijuna eura (sredstva EU) te poziv na dostavu integriranih prijedloga ukupne vrijednosti 35 milijuna eura (sredstva EU). U izvještajnom razdoblju objavljen je jedan poziv na dostavu modularnih te jedan poziv na dostavu horizontalnih projekata.

U sklopu programa provodi se strateški projekt PANORAMED. Projektno partnerstvo koje čini 19 relevantnih nacionalnih i regionalnih tijela javne vlasti te 10 pridruženih partnera iz 12 država članica programa u prosincu 2018. prošireno je za dva dodatna partnera zbog osnivanja novog radnog paketa Inovacije. Projektni partner ispred RH je MRRFEU, koji je ujedno i voditelj radnog paketa 5 Obalni i pomorski turizam. Proračun projekta je 9 milijuna eura (sredstva EU i nacionalno sufinanciranje) dok je 13 milijuna eura (sredstva EU i nacionalno sufinanciranje) predviđeno za provedbu strateških projekata. U izvještajnom razdoblju do 30. lipnja 2019. objavljen je jedan poziv na dostavu strateških projekata u iznosu od 10 milijuna eura (sredstva EU).

Do 30. lipnja 2019. sklopljeno je 58 ugovora u kojima sudjeluje 80 projektnih partnera iz RH, za koje je ugovoreno 13,6 milijuna eura (sredstva EU). U izvještajnom razdoblju nije bilo ugovaranja.

Do 30. lipnja 2019. održano je deset sastanaka Odbora za praćenje Programa. U izvještajnom razdoblju održan je jedan sastanak Odbora za praćenje Programa.

* + 1. **Program transnacionalne suradnje Interreg V-B Središnja Europa 2014. – 2020.**

Ukupan proračun programa iznosi 298,99 milijuna eura. Do 30. lipnja 2019. objavljena su četiri poziva na dostavu projektnih prijedloga ukupne vrijednosti 249 milijuna eura (sredstva EU). U izvještajnom razdoblju je objavljen četvrti poziv na dostavu projektnih prijedloga.

Do 30. lipnja 2019. sklopljeno je 73 ugovora u kojima sudjeluje 113 projektnih partnera iz RH, za koje je ugovoreno 3,3 milijuna eura (sredstva EU).

Do 30. lipnja 2019. održano je devet sastanaka Odbora za praćenje Programa. U izvještajnom razdoblju održan je jedan sastanak Odbora za praćenje Programa.

* + 1. **Program međuregionalne suradnje INTERREG EUROPE 2014. – 2020.**

Ukupan proračun programa iznosi 359,33 milijuna eura. Do 30. lipnja 2019. objavljena su četiri poziva na dostavu projektnih prijedloga ukupne vrijednosti 316,14 milijuna eura (sredstva EU). U izvještajnom razdoblju nije bilo poziva na dostavu projektnih prijedloga.

Do 30. lipnja 2019. sklopljeno je 28 ugovora u kojima sudjeluje 31 projektni partner iz RH, za koje je ugovoreno 3,57 milijuna eura (sredstva EU). U izvještajnom razdoblju nije bilo ugovaranja.

Do 30. lipnja 2019. održano je deset sastanaka Odbora za praćenje Programa. U izvještajnom razdoblju održan je jedan sastanak Odbora za praćenje Programa.

* + 1. **Program međuregionalne suradnje INTERACT III 2014. – 2020.**

Ukupan proračun programa iznosi 39,39 milijuna eura te je u potpunosti usmjeren na financiranje programskih aktivnosti namijenjenih razmjeni iskustava upravljačkih struktura i ujednačavanju provedbenih alata u programima europske teritorijalne suradnje.

Do 30. lipnja 2019. održano je osam sastanaka Odbora za praćenje Programa. U izvještajnom razdoblju održan je jedan sastanak Odbora za praćenje Programa.

### Program međuregionalne suradnje URBACT III 2014. – 2020.

Ukupan proračun programa iznosi 96,3 milijuna eura od čega 74,3 milijuna eura čini doprinos iz EFRR-a. Program je usmjeren na financiranje razmjene znanja i dobrih praksi između gradova, ostalih jedinica lokalne i područne (regionalne) samouprave (JLP(R)S), središnjih tijela državne uprave i znanstveno-istraživačkih institucija. Program ima za cilj promicanje integriranog, održivog razvoja JLP(R)S-a te poboljšanje učinkovite provedbe kohezijske politike EU na regionalnoj i lokalnoj razini.

U izvještajnom razdoblju 20 Mreža za planiranje iz prvog poziva je zatvoreno, a Odbor za praćenje Programa URBACT odobrio je 23 nove Mreže za planiranje iz drugog poziva. Dubrovnik, Rijeka, Šibenik, Zadar i Zagreb uključili su se u pet novih mreža iz drugog poziva. U okviru projekata mreža za planiranje, gradovi će izraditi Integrirani akcijski plan i moći koristiti priliku i testirati neka mala rješenja u svojim gradovima razvijanjem vještina, povezivanjem lokalnih dionika i izgradnjom transnacionalnih partnerstava.

Do 30. lipnja 2019. održano je deset sastanaka OzP-a Programa. U izvještajnom razdoblju održan je jedan sastanak OzP-a Programa u Alba Iulii, Rumunjska.

* + 1. **Program međuregionalne suradnje ESPON 2020**

Ukupni proračun programa ESPON 2020 iznosi 48,68 milijuna eura od čega 41,38 milijuna eura čini doprinos iz EFRR-a te 7,3 milijuna eura nacionalni doprinos. Ukupni doprinos koji RH uplaćuje iznosi 223.327 eura za razdoblje 2014. – 2020.

U prvoj polovici 2019. godine vezano za ostvarenje cilja SO1: *Continued production of territorial evidence*, u tijeku je izrada novih pokrenutih projekata primijenjenih istraživanja (Territorial Applied Research): „Sustainable Urbanization and land-use Practices in European Regions\_SUPER“ i „Technological Transformation & Transitioning of Regional Economies“, a za dva projekta su pokrenuti pozivi: "ESPON Interregional Relations in Europe" i "ESPON Cultural Heritage as a Source of Societal Well-being in European Regions". Za šest projekata isporučena su završna izvješća, između koji su i „Green Infrastructure-GRETA“ i „Circular economy-CIRCTER“. U svrhu ostvarenja cilja SO2: *Upgraded knowledge transfer and analytical user support*, unutar aktivnosti Targeted Analyses, u tijeku je izrada pokrenutih projekata: “,Adapting European Cities to Population Ageing-ACPA“, „European Sustainable Urbanisation trough port city REgeneration-ENSURE“ i „Stocktaking and assessment of typologies of Urban Circular Collaborative Economy initiatives-SHARING“. Objavljeni su natječaji za tri ciljane analize: „Carrying capacity methodology for Tourism“, „Metropolitan Industrial Spatial Strategies“ i „Business Development Opportunities at External EU Borders“. U izvještajnom razdoblju završeno je pet ciljanih analiza.“ Nastavno na ciljanu analizu „Maritime spatial planning and land-sea interactions” u koju se Republika Hrvatska putem Ministarstva graditeljstva i prostornoga uređenja uključila kao zemlja partner u lipnju 2017. g., u Zagrebu se 23. siječnja 2019. g. održala radionica za Croatia Case Study sa izrađivačima projekta sa University of Liverpool. Izdan je jedan Policy Brief na temu “Cross-border public services in Europe” te su izrađena dva Working paper-a: „Territorial potentials for Green Infrastructure“ i “Cross-border public services (CPS) in Europe”. Vezano za ostvarenje cilja SO3: *Improved territorial observation and tools for territorial analyses*, nastavljaju se aktivnosti vezane za razvoj i testiranje web alata za praćenje teritorijalnih podataka koji su se pokrenuli u 2018. godini. U prosincu 2018. godine pokrenut je projekt izrade izvještaja „State of European Territory“ koji će biti predstavljen za vrijeme finskog predsjedanja Vijećem EU u drugoj polovici 2019. g. Za dva projekta su pokrenuti pozivi: “SDG localising tool: Localising and measuring Sustainable Development Goals (SDGs) in cities and regions” i "ESPON Housing Market Dynamics in Cross-border Areas" U svrhu ostvarenja cilja SO4: *Wider outreach and uptake of territorial evidence*, održana je radionica na Cipru, na temu “Understanding the economic impact of cultural heritage - Better investments through improved evidence collection”. U travnju je u Hagu održan seminar “New thinking in spatial planning. Kroz prvu polovicu 2019. godine, održano je nekoliko treninga i radionica vezano za „ESPON Database Portal“. ESPON je u svibnju 2019. g. prvi puta sudjelovao na European Maritime Day-u u Lisabonu s projektom „Maritime spatial planning and land-sea interactions” koji uključuje dionike iz Hrvatske, Njemačke, Slovenije, Poljske i Nizozemske. U lipnju se održao Seminar u sklopu ESPON Weeka u Iași-u, Rumunjska, u suradnji s EU PRES RO na temu „The role of functional areas for territorial cohesion ". ESPON nastavlja svoju prisutnost na društvenim mrežama sa svakodnevnim aktivnostima na Twitteru i LinkedIn-u.

Sastanci Odbora za praćenje ESPON održani su dva puta tijekom izvještajnog razdoblja, i to 27. ožujka, Prag i 17. lipnja, Iași.

ESPON kontakt točke održale su izvanredni sastanak 3. travnja u Briselu radi dogovora o daljnjim načinima diseminacije rezultata ESPON aktivnosti, ali i dogovora o zajedničkom sudjelovanju u postupku javne nabave za odabir provoditelja „Transnational Outreach“ aktivnosti za naredne 3 godine. U sklopu ESPON tjedna, u rumunjskom gradu Iasi 20. i 21. lipnja održan je sastanak ESPON kontakt točaka.

## NAUČENE LEKCIJE

Europska komisija u programskom razdoblju 2014.-2020. naglasak stavlja na donošenje javnih politika zasnovanih na dokazima, odnosno na provedbi vrednovanja kao mehanizma kojim se utječe na unapređenje učinkovitosti i djelotvornosti svakog (operativnog) programa, ali i cjelokupnog sustava ESIF, odnosno javnih politika, ali i mehanizma za procjenu njihova učinka.

Upravo s ciljem osiguravanja izrade kvalitetnih vrednovanja, Ministarstvo regionalnoga razvoja i fondova Europske unije kao Koordinacijsko tijelo definiralo je niz mehanizama za uspostavljanje jasnih procedura. Tako je KT zaduženo za uspostavljanje strukture i procesa rada, sazivanje i vođenje Međuresorne evaluacijske radne skupine (MERS).

Za razliku od vrednovanja upravljačkih tijela (operativnih) programa, vrednovanja KT-a provode se na razini Sporazuma o partnerstvu te obuhvaćaju ona područja i teme koja nisu pokrivena planovima vrednovanja pojedinih (operativnih) programa, uključujući određene horizontalne teme primjenjive na više od jednog (operativnog) programa. Tijekom izvještajnog razdoblja provodila su se prva dva vrednovanja KT-a (vrednovanja na razini Sporazuma o partnerstvu) unutar kojih su identificirane naučene lekcije te prezentirane u obliku zaključaka i preporuka:

1. *Ex post vrednovanje operativnih programa financijskog razdoblja 2007.-2013.* provedeno je s ciljem utvrđivanja uspješnosti ispunjavanja općih i specifičnih ciljeva i postizanja očekivanih učinaka pojedinih operativnih programa iz financijske perspektive 2007.-2013. te njihova doprinosa smanjenju nezaposlenosti u Republici Hrvatskoj.

Neki od ključnih zaključaka provedenog vrednovanja su da je potrebno smanjiti radno opterećenje pojedinih zaposlenika pravodobnim zapošljavanjem novog osoblja; potrebno je razviti statističke sustave, pokazatelje rezultata, neposrednih rezultata te pokazatelja učinka i konteksta, i temeljitu praksu praćenja i vrednovanja kako bi se stvorila osnova za kontinuirano poboljšanje regionalnih i drugih razvojnih politika. Nastavak jačanja kapaciteta za pripremu i provedbu projekata posebno je važan na lokalnoj i regionalnoj razini.

1. *Srednjoročno vrednovanje provedbe horizontalnih aktivnosti na razini Sporazuma o partnerstvu* za cilj je imalo procijeniti provedbu horizontalnih aktivnosti na razini svih (operativnih) programa u sklopu Sporazuma o partnerstvu, u kojem se i definiraju osnovna načela za navedene horizontalne aktivnosti: vrednovanje, informiranje i komunikacija, edukacija djelatnika sustava upravljanja i kontrole te izgradnja kapaciteta korisnika za pripremu i provedbu projekata., Neki od ključnih zaključaka, odnose na programiranje (uključivanje pokazatelja, uključujući i one za horizontalne aktivnosti (vrednovanje, informiranje i komunikaciju, edukaciju te podršku krajnjim korisnicima) u sve strateške dokumente), daljnje razvijanje obrazovnih modula, jačanje evaluacijske kulture, daljnje jačanje uloga međuresorne evaluacijske radne skupine, te upravljačkih skupina za vrednovanje na razini pojedinih (operativnih) programa, pojačati aktivnosti informiranja i komunikacije na razini pojedinih (operativnih) programa itd.

U nastavku teksta, više o pojedinim vrednovanjima na razini (operativnih) programa.

OPERATIVNI PROGRAM „KONKURENTNOST I KOHEZIJA“

U okviru OPKK, MRRFEU je u ulozi UT-a zamijetio povećan broj nepravilnosti i s njima povezanih financijskih korekcija. Mjere koje MRRFEU kao UT kontinuirano provodi kako bi se smanjio broj nepravilnosti i s njima povezanih financijskih korekcija usmjerene su prvenstveno na preventivni učinak jer je bitno osigurati da postupanje korisnika bude u skladu s pozitivnim pravnim propisima hrvatskog zakonodavstva i zakonodavstva Europske unije. U tom smislu MRRFEU u skladu sa svojim ovlastima izdaje obvezujuće upute PT-ovima 2 čija je svrha osigurati pravilno i ujednačeno postupanje u postupcima utvrđivanja nepravilnosti. Upute su brz i učinkovit instrument kojim se utječe na cijeli sustav SUK-a i ispravljaju odnosno preveniraju eventualne greške tijela u svrhu učinkovitijeg postupanja.

MRRFEU je objavio Sažeti pregled uputa na službenoj internetskoj stranici s ciljem da se samim korisnicima bespovratnih sredstava na transparentan način učine dostupnim sve do sad izdane upute. Dodatno, Sažeti pregled uputa se kontinuirano ažurira kako se izdaju nove upute.

Također, na službenoj internetskoj stranici MRRFEU-a objavljena je i tablica s primjerima najčešćih nepravilnosti zajedno s kraćim opisom pogrešnog postupanja korisnika i financijskim korekcijama, iz kojih korisnici mogu vidjeti koje su najčešće pogreške, koje su posljedice navedenih pogrešaka i samim time mogu ih izbjeći, čime se postiže preventivni učinak kako na postojeće korisnike tako i na one gospodarske subjekte koji će tek sklopiti ugovore o dodjeli bespovratnih sredstava.

Nadalje, potrebno je istaknuti da se u organizaciji MRRFEU redovito održavaju sastanci triju mreža i to Mreže koordinatora iz područja javne nabave, Mreže koordinatora iz područja državnih potpora i Mreže za upravljanje nepravilnostima te brojni sastanci i *ad hoc* paneli u svrhu ujednačavanja prakse i osiguravanja boljeg i učinkovitijeg postupanja svih tijela u sustavu upravljanja i kontrole.

Na sastancima Mreže koordinatora iz područja javne nabave i Mreže koordinatora iz područja državnih potpora, na kojima sudjeluju predstavnici svih tijela u sustavima upravljanja i kontrole ESIF-a redovito se provode aktivnosti vezane uz dijeljenje dobre prakse i preporuka u cilju sprečavanja nepravilnosti koje proizlaze iz pogrešne primjene pravila vezanih uz državne potpore i javnu nabavu.

Od početka provedbe do 30. lipnja 2019. godine održano je sveukupno 20 sastanaka Mreže koordinatora iz područja javne nabave i 16 sastanaka Mreže koordinatora iz područja državnih potpora.

S ciljem prevencije nastanka nepravilnosti i prijevara, razmjene dobre i loše prakse u postupanju te izvještavanju i praćenju postupanja po utvrđenim nepravilnostima, u siječnju 2017. uspostavljena je Mreža za upravljanje nepravilnostima. Sastanci ove Mreže održavaju se redovito svaka četiri mjeseca ili ranije po potrebi. Do trenutka izrade ovog izvješća pa do kraja izvještajnog razdoblja održano je sveukupno 10 sastanaka Mreže za upravljanje nepravilnostima.

Dodatno, kako bi se spriječile poteškoće u provođenju postupaka dodjele bespovratnih sredstava, MRRFEU je kao UT, vezano uz postupanje po prigovorima prijavitelja koji apliciraju u dodjeli bespovratnih sredstava, pripremao izvješća o radu u kojima je na jasan, sažet i sveobuhvatan način davao preporuke za unapređenje postupka dodjele. Svrha navedenih izvješća je bila da se cjelokupan postupak dodjele bespovratnih sredstava, koji često zna biti dugotrajan, složen i zahtijevan za prijavitelje koji apliciraju za bespovratna sredstva, učini jednostavnijim za prijavitelja te spriječe pogreške koje isti čine pri pripremi projektne prijave.

Naučene lekcije:

* Potreba za preugovaranjem (dodjelom većeg iznosa bespovratnih sredstava od raspoložive alokacije) od 20-30% u odnosu na alokaciju, a kako bi se osigurala puna iskorištenost sredstava
* Iznimno detaljan  i dugotrajan postupak dodjele proizvodi učinak na neispunjavanje ciljeva (iako to nije nužno vidljivo odmah na početku financijske perspektive)
* Preoptimistično planiranje rokova od strane svih dionika ne uzimajući u obzir horizontalne probleme koji se javljaju kod svih projekata, što dovodi do nerealnog planiranja dinamike trošenja sredstava i značajnog produženja (prolongacije) rokova provedbe
* Horizontalni problemi RH koji nisu posljedica korištenja EU fondova, ali bitno utječu na isto (nesređeni imovinsko-pravi odnosi, komplicirane administrativne procedure) i na koje de facto nije moguće utjecati
* Preveliko oslanjanje na vanjsku pomoć (konzultante) uz minimalno razvijanje internih kapaciteta
* Korisnici nisu svjesni svojih obaveza, odnosno prijavljuju se projekti koji daleko nadilaze stvarne kapacitete, a često i potrebe korisnika
* Fokusiranost sustava na procedure i proceduralnu ispravnost postupka (u cilju izbjegavanja korekcija i kazni), a manje na sadržaj, odnosno održivost projekata.

U 2019. u okviru Plana vrednovanja OPKK provedena su 2 od ukupno 11 planiranih vrednovanja: Vrednovanje učinka podrške pod Prioritetnom osi 3 Poslovna konkurentnost te Vrednovanje sustava odabira projekata, uključujući postupke izravne dodjele bespovratnih sredstava.

Neki od primjera dobre prakse i naučene lekcije rezultat su nalaza provedenih vrednovanja čiji se kratki pregled nalazi u nastavku:

*Vrednovanje sustava odabira projekta, primjene kriterija odabira i poštivanja horizontalnih načela, uključujući postupke izravne dodjele bespovratnih sredstava, koje obuhvaća sve prioritetne osi OPKK*

Cilj vrednovanja bio je vrednovati učinkovitost, djelotvornost i funkcionalnost postupaka odabira projekata te primjenu kriterija odabira i poštivanje horizontalnih načela, uključujući postupke izravne dodjele bespovratnih sredstava. Vrednovanje je provedeno u razdoblju veljača 2018.- veljača 2019.

Rezultat provedbe vrednovanja je analiza kriterija i sustava odabira projekata u okviru OPKK kao i zaključci o tome jesu li i u kojoj mjeri osigurani kvalitetni mehanizmi kroz koje se projekti odabiru, provode i prate, a koji su orijentirani na rezultate.

Ključni zaključci provedenog vrednovanja su sljedeći: prema kriteriju relevantnosti rezultati su pokazali da sustav odabira projekata podržava umanjenje regionalnih nejednakosti u opsegu koji je moguće proširiti i to primarno raspisivanjem više poziva koji su natjecateljskog karaktera gdje će biti korišten regionalni kriterij. Prema kriteriju djelotvornosti rezultati vrednovanja su ukazali na potrebu uvođenja obveznog kriterija odabira koji bi se nedvosmisleno odnosio na ocjenu djelotvornosti, odnosno ocjenu doprinosa projekta ostvarenju relevantnih ciljeva OPKK. Pri ocjeni horizontalnih načela zaključeno je da su odabrani projekti u znatnoj mjeri doprinijeli ostvarivanju horizontalnih načela, a učinak relevantnih kriterija bio je pozitivan i značajan. Također, zaključeno je da primjena horizontalnih načela u kriterijima odabira može biti detaljnije razrađena, posebno u smislu prilagodbe kriterija tematskim specifičnostima pojedinog poziva te da je potrebno uložiti dodatne napore na osvješćivanju važnosti detaljnije razrade horizontalnih aktivnosti u samim projektnim prijavama.

Prema kriteriju učinkovitosti rezultati su pokazali da je potrebno dodatno raditi na smanjenju kompleksnosti postupaka odabira, kako bi se smanjilo trajanje samih postupaka odabira. Prema kriteriju dosljednosti rezultati su pokazali da se prilikom razrade kriterija odabira često primjenjuje pristup s velikim brojem pitanja vrednovanja i s vrlo malom bodovnom vrijednosti što dovodi do velike fragmentiranosti bodovanja, otežava znatnije razlučivanje projekata prema njihovoj kvaliteti te smanjuje fokus na doprinos glavnim ciljevima OPKK.

Vrednovanje je ukazalo na postojanje sustava odabira projekata koji je, u cjelini gledano, uređen, s jasno razrađenim procedurama i ulogama svih uključenih aktera što osigurava visoku razinu standardiziranosti postupanja čime se smanjuje rizik od grešaka povezanih sa mogućim netransparentnim postupanjem u procesu odabira.

Cjelovito izvješće provedenog vrednovanja objavljeno je na internetskoj stranici www.strukturnifondovi.hr.

*Vrednovanje učinka Prioritetne osi 3 - Poslovna konkurentnost OPKK*

Cilj vrednovanja bio je vrednovati učinak odnosno provjeriti postižu li specifični ciljevi unutar PO3 očekivane rezultate, ciljeve i učinke. Vrednovanje je provedeno u razdoblju travanj 2018.-travanj 2019.

Vrednovanje je obuhvatilo pozive u okviru PO3 OPKK-a koji su bili otvoreni te su sadržavali najmanje jedan potpisan ugovor zaključno s 30. lipnja 2018. Odnosilo se na postupke izravne dodjele bespovratnih sredstava, pozive (sheme) za dodjelu bespovratnih sredstava, kao i na korištenje financijskih instrumenata (zajmovi i jamstva).

Ključni zaključci provedenog vrednovanja su sljedeći: prema kriteriju relevantnosti rezultati su pokazali da su mjere unutar PO3 relevantne za jačanje kompetitivnosti MSP-ova jer omogućavaju značajno povećanje opsega poduzetničkih projekata i ostvarenje ciljeva i potreba poduzetnika zbog veće dostupnosti financijskih sredstava (bespovratna sredstva/financijski instrumenti), neovisno o njihovoj lokaciji. Komplementarnost mjera unutar PO3 s ostalim mjerama dostupnima MSP-ovima je vrlo visoka, što omogućava značajan sinergijski učinak, iako taj potencijal nije još maksimalno dosegnut zbog smanjene svjesnosti samih poduzetnika o mogućnostima iskorištavanja navedenih komplementarnosti kako bi ispunili sve svoje potrebe. Utvrđeno je da su financijski instrumenti prikladan alat za financiranje standardnih projekata s mjerljivom i prihvatljivom razinom rizika, a bespovratne su potpore prikladnije kao potpora netipičnim projektima s višim razinom rizika, usredotočenima na inovativnost. Prema kriteriju djelotvornosti zaključeno je da će do kraja 2023. godine dostupna sredstva biti iskorištena do kraja te da će većina ciljnih vrijednosti pokazatelja rezultata biti ostvarena. Djelotvornost potpora donekle je narušena problemima učinkovitosti koji su povezani s dugim procesom procjene projektnih prijava za dobivanje bespovratnih sredstava. Prema kriteriju održivosti rezultati ukazuju na to da je održivost projekata financiranih unutar PO3 zadovoljavajuća, odnosno korisnici planiraju ili su već realizirali vlastita ulaganja kako bi se povećao učinak potpore ili unaprijedili očekivani rezultati projekta. Nadalje, zaključeno je da je relativno velik udio poduzetnika koji ne prepoznaju rizike koji bi mogli spriječiti uspješnu provedbu projekata ili smatraju da takvi rizici ne postoje (očekivanja nekih poduzetnika o projektnim rezultatima su predimenzionirana), što bi moglo imati učinak na održivost projekata. Cjelovito izvješće provedenog vrednovanja objavljeno je na internetskoj stranici www.strukturnifondovi.hr.

OPERATIVNI PROGRAM „UČINKOVITI LJUDSKI POTENCIJALI“

Na ostvarenje ciljeva Operativnog programa Učinkoviti ljudski potencijali i osiguranje učinkovite provedbe s ciljem dostizanja N+3 ciljeva kao i ključnih točaka Okvira uspješnosti utjecali su sljedeći izazovi, a koji su slični onima iz prethodnih godina:

* potreba za daljnjim jačanjem kapaciteta tijela u sustavu upravljanja i kontrole (daljnje zapošljavanje, edukacijske aktivnosti i sl.);
* potreba za dodatnim pojednostavljenjem procedura upravljanja te smanjenjem administrativnih koraka i zahtjeva;
* potreba za ubrzavanjem provedbe kontrole od strane tijela u sustavu, aktivna uporaba uzorkovanja u kontrolnom procesu;
* korištenje većeg broja pojednostavljenih troškovnih opcija (PTO), kao i priprema novih prijedloga PTO;
* priprema i razvoj jedinstvenog informacijskog sustava za upravljanje ugovorima i izvještavanje koji će osigurati bržu i učinkovitiju komunikaciju korisnika i tijela u sustavu - eFondovi.

Upravljačko tijelo Operativnog programa Učinkoviti ljudski potencijali kao primjer dobre prakse može navesti primjenu pojednostavljenih troškovnih opcija koje u velikoj mjeri olakšavaju provedbu Operativnog programa, ubrzavaju postupak kontrole troškova od strane Posredničkih tijela razine 2, smanjuju razinu grešaka, ubrzavaju i olakšavaju korisnicima provedbu projekata te u konačnici olakšavaju i ubrzavaju postupak ovjeravanja sredstava prema Europskoj komisiji. Primjena pojednostavljenih troškovnih opcija bilo kroz korištenje mogućnosti koje je Europska komisija definirala Uredbama ili primjenom metodologija koje je razvila država članica uvelike pomaže i u ispunjenju n+3 ciljeva.

Kao jedan od najvećih izazova pojavljuje se pitanje provedbe javnih nabava u sklopu provedbe projekata te propusta zbog neusklađenosti s propisima. Propisi koji definiraju područje javne nabave često su kompleksni kako za provedbu tako i za kontrolu troškova koje provode tijela sustava upravljanja i kontrole.

PROGRAM RURALNOG RAZVOJA REPUBLIKE HRVATSKE ZA RAZDOBLJE 2014. – 2020.

Najveći dio alokacije Programa usmjereno je na investicijske mjere, za projekte koji generiraju rast i razvoj prvenstveno poljoprivrednog, prerađivačkog i šumarskog sektora, no značajan udio odlazi i na tzv. IAKS mjere, koje su jedan od najvažnijih mehanizama Zajedničke poljoprivredne politike za očuvanje okoliša i smanjenje negativnog utjecaja poljoprivrede odnosno za osiguravanje zdrave i održive poljoprivrede i zdravog okoliša.

Od investicijskih mjera, domaćim poljoprivrednicima kao najznačajnije mjere pokazale su se Mjera 4 „Ulaganja u fizičku imovinu“ koja omogućava ulaganja u nabavu mehanizacije, primarnu poljoprivredu i preradu poljoprivrednih proizvoda, kao i u djelatnosti usmjerene ka navodnjavanju poljoprivrednih površina i očuvanja krajobraznih vrijednosti te Mjera 6 „Razvoj poljoprivrednih gospodarstva i poslovanja“ kojom se potiču mladi poljoprivrednici, mala poljoprivredna gospodarstva i ulaganja u nepoljoprivredne djelatnosti. Značajan je interes korisnika i za Mjeru 7 „Temeljne usluge i obnova sela u ruralnom području“ putem koje se dodjeljuju potpore za izradu kvalitetnih lokalnih strateških dokumenata, rekonstrukciju i izgradnju cestovne i komunalne infrastrukture, izgradnju objekata namijenjenih predškolskom odgoju, kulturnim i društvenim aktivnostima te širenju sportsko-rekreacijskih sadržaja čime se stvaraju preduvjeti za poticanje društveno-gospodarskog rasta i zaustavljanje depopulacijskog trenda čime ruralna područja trebaju postati poželjna mjesta za život i rad.

Od sredine 2018. godine pokrenuti su i financijski instrumenti u okviru mjera 4, 6 i 8 kojima se poljoprivrednicima putem financijskih posrednika (HAMAG-BICRO i HBOR) nude izuzetno povoljna kreditna sredstva i zajmovi od svega 0,1% do 1% kamate. Financijski instrumenti koji su dostupni krajnjim primateljima su: pojedinačno jamstvo za ruralni razvoj, mikro i mali zajmovi za ruralni razvoj koje provodi HAMAG-BICRO i investicijski krediti za ruralni razvoj koje provodi HBOR.

Jedna od preporuka vrednovanja provedenog za potrebe izrade Godišnjeg izvješća za 2018. je nastaviti provoditi PRR, uz naglasak na mjere i operacije koje pridonose otvaranju novih radnih mjesta (kao jednom od doprinosa smanjenju iseljavanja). Također, u narednom razdoblju potrebno je intenziviranje promotivnih aktivnosti kroz medije i društvene mreže kako bi se korisnike informiralo o mogućnostima mjera u smislu ostvarenja ciljeva iz PRR-a. Potrebno je i dalje promicati mjere koje doprinose EU ciljevima.

U posljednje tri godine uložen je dodatni napor kako bi se skratile procedure obrade prijava na

natječaje iz Programa ruralnog razvoja, uvedena su administrativna rasterećenja i ubrzan je proces dodjele sredstava, a rezultat toga je i visoki stupanj iskorištenosti.

OPERATIVNI PROGRAM ZA POMORSTVO I RIBARSTVO

S obzirom da je OPR za 2007.-2013. bio ograničen opsegom, financijski i vremenski, EFPR predstavlja prvi „pravi” EU fond za sektor ribarstva i veliki izazov za korisnike i za administraciju. Slijedom toga, na početku su postojale određene poteškoće u provedbi te su postupci pripreme projekata od strane korisnika, kao i postupci odobravanja od strane nadležnih tijela bili dugotrajni. Infrastrukturni projekti, posebno koji se odnose na ulaganja u ribarske luke predstavljali su veliki izazov, a s obzirom na kompleksnu dokumentaciju, javnu nabavu, vremenski zahtjevne postupke i provedbu. Međutim, poduzete su određene mjere od strane UT-a kojima su pojednostavljeni postupci, čime je povećan interes korisnika, a što je dovelo do napretka u provedbi.

Što se tiče vrednovanja, u izvještajnom razdoblju UT je, sukladno Planu vrednovanja, koji je sastavni dio OPPiR (u skladu s člankom 56. Uredbe (EU) br. 1303/2013 i člankom 18. stavkom 1. točkom j) Uredbe (EU) br. 508/2014) provelo vrednovanje tijekom provedbe (interim ili tekuće vrednovanje), koje se koristi kako bi se provjerilo postiže li program/prioritet/mjera odnosno operacije unutar OPPiR očekivane rezultate, ciljeve i učinke ili su potrebne određene prilagodbe i strateške odluke koje se odnose na opseg programa, odabir projekata ili promjene određenih provedbenih elemenata kako bi se postigli očekivani rezultati, ciljevi i učinci. Vrednovanje je usmjereno na učinkovitost i djelotvornost provedbe OPPiR odnosno na davanje preporuka za daljnje poboljšanje kvalitete, dizajna, provedbe i održivosti operacija financiranih kroz OPPiR, a s ciljem postizanja ciljanih vrijednosti svih tipova pokazatelja iz operativnog programa. Kao rezultat provedenog vrednovanja, dodatnih analiza i zaključaka donesena je 21 preporuka UT-a (12 za kriterij djelotvornosti i 9 za kriterij učinkovitosti).

PROGRAMI TERITORIJALNE SURADNJE ZA FINANCIJSKO RAZDOBLJE 2014. – 2020.

Tijekom procesa programiranja potrebno je pažljivo definirati programske pokazatelje učinka i rezultata kako bi njihove ciljne vrijednosti bilo što realnije i ostvarivije. Kako bi to bilo moguće potrebno je imati čim točnije i pouzdanije statističke podatke. Također, potrebno je imati čim relevantnije i preciznije nacionalne/regionalne/lokalne razvojne strategije. Nadalje, tijekom programiranja potrebno je uključiti čim više relevantnih dionika.

S korisničke razine najveći izazov je osigurati vlastito sufinanciranje projekata te predfinancirati projektne aktivnosti do trenutka prve isplate sredstava.

Konačno izvješće o učinkovitosti Programa (Interreg IPA Hrvatska-Bosna i Hercegovina- Crna Gora te Hrvatska-Srbija 2014.-2020.) pokazalo je da sustav jako dobro funkcionira, kvaliteta upravljanja programima je na visokoj razini te je većina ciljnih vrijednosti programskih pokazatelja učinka već ostvarena ili će sigurno biti ostvarena do kraja 2023. Izvješće je također pokazalo visoku razinu zadovoljstva korisnika bespovratnih sredstava (održane brojne radionice o pripremi te o provedbi projekata, kvalitetno pripremljene upute kako za pripremu tako i za provedbu projekata, stalna komunikacija s korisnicima na dnevnoj osnovi).

# DETALJNI PREGLED PROVEDBE OPERATIVNIH PROGRAMA FINANCIJSKOG RAZDOBLJA 2007. – 2013. I INSTRUMENTA PRETPRISTUPNE POMOĆI PROGRAMA IPA

## OPERATIVNI PROGRAM „PROMET“

Sredstva EU dodijeljena OPP-u za razdoblje 2007. – 2013. iznose 236,98 milijuna eura, dok nacionalno sufinanciranje iznosi 41,82 milijuna eura, čime ukupna vrijednost OPP-a iznosi 278,80 milijuna eura.

Od početka korištenja programa do 30. lipnja 2019. ugovoreno je ukupno 187,20 milijuna eura, odnosno 78,99 % dodijeljenih sredstava. Korisnicima je ukupno isplaćeno 168,43 milijuna eura, odnosno 71,07 % dodijeljenih sredstava.

Prihvatljivost troškova za projekte iz OPP-a završila je s 31. prosincem 2016. te su u izvještajnom razdoblju provedene aktivnosti na zatvaranju OPP-a. Krajem ožujka 2018. Europskoj komisiji dostavljena je Konačna Izjava o izdacima zajedno sa Završnim izvješćem za OPP te su tijekom izvještajnog razdoblja nastavljene aktivnosti usuglašavanja i ažuriranja spomenutih dokumenata sa Europskom komisijom.

**Tablica 21: Financijski pokazatelji statusa provedbe Operativnog programa „Promet“ od početka provedbe do kraja izvještajnog razdoblja 30. lipnja 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO) | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno tražena (ovjerena) sredstva[[18]](#footnote-19) | % | Ukupno doznačena sredstva | % |
|  |  |  |  |  |  |  |  |  |  |
| PO 1 | 109,99 | 103,76 | 94,33 | 95,01 | 86,38 | 91,60 | 83,28 |  |  |
| PO 2 | 3,21 | 2,41 | 75,13 | 4,03 | 125,76 | 1,16 | 36,14 |  |  |
| PO 3 | 7,89 | 7,63 | 96,71 | 5,84 | 74,07 | 5,88 | 74,52 |  |  |
| PO 4 | 115,90 | 73,41 | 63,34 | 63,55 | 54,83 | 64,73 | 55,85 |  |  |
| UKUPNO | 236,98 | 187,20 | 78,99 | 168,43 | 71,07 | 163,37 | 68,94 | 150,44 | 63,48 |

**Grafikon 5: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa „Promet“ od početka provedbe do kraja izvještajnog razdoblja 30. lipnja 2019. (sredstva EU, u postocima)**

## OPERATIVNI PROGRAM „ZAŠTITA OKOLIŠA“

Sredstva EU dodijeljena OPZO-u za razdoblje 2007. – 2013. iznose 281,10 milijuna eura, dok nacionalno sufinanciranje iznosi 49,61 milijuna eura, čime ukupna vrijednost OPZO-a iznosi 330,70 milijuna eura.

Od početka korištenja programa do 30. lipnja 2019. ugovoreno je ukupno 354,77 milijuna eura, odnosno 126,21 % dodijeljenih sredstava. Korisnicima je ukupno isplaćeno 279,49 milijuna eura, odnosno 99,43 % dodijeljenih sredstava.

U PO1: Razvoj infrastrukture za gospodarenje otpadom, u provedbi je bilo ukupno 20 projekata: 2 velika i 14 infrastrukturnih projekata te 4 projekta tehničke pomoći. U PO2: Zaštita vodenih resursa u Hrvatskoj, u konačnici je provedeno 149 projekata, od toga 96 infrastrukturnih i 52 projekta pripreme projektne dokumentacije. U PO3: Tehnička pomoć, bilo je ukupno 8 operacija s 12 projekata.

Tijekom izvještajnog razdoblja nije bilo promjena u financijskim podacima, a nakon predaje ažuriranog Završnog kontrolnog izvješća očekuje se očitovanje EK-a.

**Tablica 22: Financijski pokazatelji statusa provedbe Operativnog programa „Zaštita okoliša“ od početka provedbe do kraja izvještajnog razdoblja 30. lipnja 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO) | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno tražena (ovjerena) sredstva[[19]](#footnote-20) | % | Ukupno doznačena sredstva | % |
|  |  |  |  |  |  |  |  |  |  |
| PO 1 | 73,94 | 83,96 | 113,55 | 66,69 | 90,19 | 73,95 | 100,01 |  |  |
| PO 2 | 199,09 | 262,56 | 131,88 | 205,07 | 103,00 | 199,09 | 100,00 |  |  |
| PO 3 | 8,06 | 8,25 | 102,32 | 7,73 | 95,86 | 8,06 | 100,00 |  |  |
| UKUPNO | 281,10 | 354,77 | 126,21 | 279,49 | 99,43 | 281,10 | 100,00 | 267,04 | 95,00 |

**Grafikon 6: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 1: Razvoj infrastrukture za gospodarenje otpadom od početka provedbe do kraja izvještajnog razdoblja 30. lipnja 2019. (sredstva EU, u postocima)**

**Grafikon 7: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 2: Zaštita vodnih resursa Hrvatske od početka provedbe do kraja izvještajnog razdoblja 30. lipnja 2019. (sredstva EU, u postocima)**

## OPERATIVNI PROGRAM „REGIONALNA KONKURENTNOST“

Sredstva EU dodijeljena OPRK-u za razdoblje 2007. – 2013. iznose 187,78 milijuna eura, dok nacionalno sufinanciranje iznosi 35,84 milijuna eura, čime ukupna vrijednost OPRK-a iznosi 223,62 milijuna eura.

Od početka korištenja programa do 30. lipnja 2019. ugovoreno je ukupno 198,35 milijuna eura, odnosno 105,63 % dodijeljenih sredstava. Navedena stopa ugovaranja rezultat je tzv. o*verbooking*-a dodijeljenih sredstava EU tj. ugovaranja većeg iznosa od dodijeljenih sredstava EU kako bi se umanjio rizik od neiskorištavanja sredstava EU dodijeljenih OP-u uslijed mogućih ušteda na projektima. Korisnicima je ukupno isplaćeno 180,37 milijuna eura, odnosno 96,06 % dodijeljenih sredstava te se očekuje iskorištenost 100 % dodijeljenih sredstava EU. U izvještajnom razdoblju nije bilo promjena.

Krajnji rok za prihvatljivost izdataka bio je 31. prosinca 2016. te su s tim datumom korisnici morali platiti račune da bi im troškovi mogli biti prihvatljivi za financiranje iz OPRK-a. Troškove nastale nakon tog datuma snose sami korisnici.

Tijekom izvještajnog razdoblja poduzete su brojne aktivnosti vezano za zatvaranje OPRK-a. Sukladno Općoj uredbi 1083/2006 za zaključenje programa i konačnu isplatu RH je dostavila EK završnu izjavu o izdacima, zahtjev za konačnu isplatu, završno izvješće o provedbi programa te izjavu o zaključenju uz završno kontrolno izvješće do 30. ožujka 2018.

S obzirom na to da je Tijelo za reviziju bilo dužno izvršiti dodatne verifikacije i izraditi dodatne dokumente, s EK je dogovoreno da novi paket dokumenata za zaključenje OPRK-a bude dostavljen tijekom 2019. godine nakon čega se očekuje prihvaćanje Izjave o zaključenju od strane EK.

Tijelo za reviziju zaključilo je reviziju operacija OPRK te je u svibnju i srpnju 2019. dostavilo završna izvješća Upravljačkome tijelu. Također, tijekom izvještajnog razdoblja, Tijelo za reviziju zatražilo je dodatnu dokumentaciju od strane Upravljačkoga tijela u cilju provedbe završnih kontrola vezano za zaključenje Programa te je 31. srpnja 2019. pripremilo i Europskoj komisiji dostavilo Završno kontrolno izvješće vezano za zaključenje Operativnoga programa Regionalna konkurentnost za programsko razdoblje 2007.- 2013.

**Tablica 23: Financijski pokazatelji statusa provedbe Operativnog programa „Regionalna konkurentnost 2007. – 2013.“ od početka provedbe do kraja izvještajnog razdoblja 30. lipnja 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO) | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno tražena (ovjerena) sredstva[[20]](#footnote-21) | % | Ukupno doznačena sredstva | % |
|  |  |  |  |  |  |  |  |  |  |
| PO 1 | 62,16 | 73,28 | 117,89 | 63,86 | 102,73 | 62,17 | 100,02 |  |  |
| PO 2 | 113,80 | 113,27 | 99,54 | 105,04 | 92,30 | 113,79 | 99,99 |  |  |
| PO 3 | 11,82 | 11,80 | 99,82 | 11,48 | 97,09 | 11,82 | 100,00 |  |  |
| UKUPNO | 187,78 | 198,35 | 105,63 | 180,37 | 96,06 | 187,78 | 100,00 | 178,39 | 95,00 |

**Grafikon 8: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 1. Operativnog programa „Regionalna konkurentnost“ od početka provedbe do kraja izvještajnog razdoblja 30. lipnja 2019. (sredstva EU, u postocima)**

**Grafikon 9: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 2. Operativnog programa „Regionalna konkurentnost“ od početka provedbe do kraja izvještajnog razdoblja 30. lipnja 2019. (sredstva EU, u postocima)**

## OPERATIVNI PROGRAM „RAZVOJ LJUDSKIH POTENCIJALA“

Sredstva EU dodijeljena OPRLJP-u za razdoblje 2007. – 2013. iznose 152,41 milijuna eura, dok nacionalno sufinanciranje iznosi 26,90 milijuna eura, čime ukupna vrijednost OPRLJP-a iznosi 179,31 milijuna eura.

Od početka korištenja programa do 30. lipnja 2019. ugovoreno je ukupno 152,05 milijuna eura, odnosno 99,76 % dodijeljenih sredstava. Korisnicima je ukupno isplaćeno 144,63 milijuna eura, odnosno 94,89 % dodijeljenih sredstava. U izvještajnom razdoblju nije bilo promjena.

Ministarstvo rada i mirovinskoga sustava, Upravljačko tijelo odgovorno za upravljanje i provedbu predmetnog Programa, 30. ožujka 2018. godine izvršilo je obvezu podnošenja potrebne dokumentacije Europskoj komisiji za konačnu isplatu sredstava (sukladno članku 89. stavku 1. Uredbe VIJEĆA (EZ) br. 1083/2006 od 11. srpnja 2006.).

S obzirom na navedeno, 10. prosinca 2018. godine u proračun RH od strane EK izvršeno je završno plaćanje u iznosu 4.615.854,36 EUR čime ukupna iskorištenost financijskih sredstava predmetnog Programa iznosi 149,41 milijuna eura odnosno 98,03%.

**Tablica 24: Financijski pokazatelji statusa provedbe Operativnog programa „Razvoj ljudskih potencijala“ od početka provedbe do kraja izvještajnog razdoblja 30. lipnja 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO) | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno tražena (ovjerena) sredstva[[21]](#footnote-22) | % | Ukupno doznačena sredstva | % |
|  |  |  |  |  |  |  |  |  |  |
| PO 1 | 44,94 | 48,46 | 107,84 | 49,33 | 109,78 | 47,62 | 105,96 |  |  |
| PO 2 | 39,98 | 36,99 | 92,51 | 33,13 | 82,87 | 35,46 | 88,69 |  |  |
| PO 3 | 47,78 | 47,80 | 100,04 | 44,11 | 92,32 | 47,79 | 100,02 |  |  |
| PO 4 | 11,73 | 11,64 | 99,28 | 11,06 | 94,30 | 11,03 | 94,03 |  |  |
| PO 5 | 7,99 | 7,16 | 89,64 | 6,99 | 87,53 | 7,51 | 93,99 |  |  |
| UKUPNO | 152,41 | 152,05 | 99,76 | 144,63 | 94,89 | 149,41 | 98,03 | 149,41 | 98,03 |

**Grafikon 10: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa „Razvoj ljudskih potencijala“ od početka provedbe do kraja izvještajnog razdoblja 30. lipnja 2019. (sredstva EU, u postocima)**

## KOMPONENTA I PROGRAMA IPA – POMOĆ U TRANZICIJI I JAČANJE INSTITUCIJA

Sredstva EU dodijeljena komponenti I programa IPA za razdoblje 2007. – 2013. iznose 278,05 milijuna eura.

Od početka korištenja programa do 30. lipnja 2019. ugovoreno je ukupno 255,63 milijuna eura, odnosno 91,94 % dodijeljenih sredstava. Korisnicima je ukupno isplaćeno 239,16 milijuna eura, odnosno 86,02 % dodijeljenih sredstava. U izvještajnom razdoblju krajnjim korisnicima i ugovarateljima isplaćeno je ukupno 1,46 milijuna eura, odnosno 0,53 % dodijeljenih sredstava.

Dodijeljena sredstva EU za IPA 2012 nacionalni program iznose 30,13 milijuna eura. Krajnji rok za završetak provedbe svih ugovora je 29. studenoga 2018., a za izvršenje plaćanja 29. studenog 2019. IPA 2012 nacionalni program obuhvaća 10 projekata te ukupno 44 komponente (19 komponenti nabave usluga, 4 *twinning* komponente, 4 *twinning light* komponente, 3 komponente izvođenja radova, 9 komponenti nabave roba, 3 grant sheme bespovratnih sredstava i 2 izravne dodjele bespovratnih sredstava za Centar za razminiranje).

Dodijeljena sredstva EU za IPA 2013 nacionalni program iznose 11,58 milijuna eura. Krajnji rok za završetak provedbe ugovora je 14. siječnja 2019. (osim za radove na rekonstrukciji palače Moise na otoku Cresu za koji je rok za izvršenje tri godine od isteka roka za ugovaranje), a za izvršenje plaćanja 14. siječnja 2020. IPA 2013 nacionalni program obuhvaća 5 projekata te ukupno 13 komponenti (4 komponente nabave usluga, 2 *twinning* komponente, 1 *twinning light* komponenta, 1 komponenta izvođenja radova, 3 komponente nabave roba, te 2 komponente direktne dodjele bespovratnih sredstava za Centar za razminiranje).

Dodijeljena sredstva EU za Prijelazni instrument za 2013. godinu iznose 29 milijuna eura. Krajnji rok za završetak provedbe svih ugovora je 13. prosinca 2019. Prijelazni instrument obuhvaća 21 projekt unutar 3 prioriteta te ukupno 64 komponenti (21 komponenti nabave usluga, 15 *twinning* komponenti, 13 *twinning light* komponenti, 2 komponente izvođenja radova, 11 komponenti nabave roba i 2 izravne dodjele bespovratnih sredstava za Centar za razminiranje).

Tablica 25: Financijski pokazatelji statusa provedbe komponente I programa IPA, po godinama alokacije, u izvještajnom razdoblju od 1. siječnja do 30. lipnja 2019. (sredstva EU, u milijunima eura i postocima od dodijeljenih sredstava)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Elementi komponente[[22]](#footnote-23) | Dodijeljena sredstva | Ugovorena sredstva | % | Plaćena sredstva | % | Tražena (ovjerena) sredstva | % | Doznačena sredstva | % |
|  |  |  |  |  |  |  |  |  |  |
| NP 2007 | 39,95 | - | - | - | - | - | - | - | - |
| NP 2008 | 35,80 | - | - | - | - | - | - | - | - |
| NS 2008 | 0,95 | - | - | - | - | - | - | - | - |
| NP 2009 | 36,80 | - | - | - | - | - | - | - | - |
| NP 2010 | 31,18 | - | - | - | - | - | - | - | - |
| NP 2011 | 26,77 | - | - | - | - | - | - | - | - |
| NS 2011 | 0,81 | - | - | - | - | - | - | - | - |
| NP 2012 | 30,13 | - | - | 0,07 | 0,25 | - | - | - | - |
| NP 2013 | 11,58 | - | - | 0,09 | 0,82 | - | - | - | - |
| PI | 29,00 | - | - | 1,29 | 4,45 | - | - | - | - |
| PU | 35,08 | - | - | - | - | - | - | - | - |
| UKUPNO | 278,05 | - | - | 1,46 | 0,53 | - | - | - | - |

Tablica 26: Financijski pokazatelji statusa provedbe komponente I programa IPA, po godinama alokacije, od početka provedbe do kraja izvještajnog razdoblja 30. lipnja 2019. (sredstva EU, u milijunima eura i postocima od dodijeljenih sredstava)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Elementi komponente | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno tražena (ovjerena) sredstva | % | Ukupno doznačena sredstva | % |
|  |  |  |  |  |  |  |  |  |  |
| NP 2007 | 39,95 | 36,83 | 92,17 | 34,62 | 86,66 | 36,96 | 92,51 | 34,46 | 86,26 |
| NP 2008 | 35,80 | 33,89 | 94,67 | 30,54 | 85,30 | 32,20 | 89,93 | 30,50 | 85,20 |
| NS 2008 | 0,95 | 0,68 | 71,10 | 0,67 | 70,21 | 0,67 | 70,21 | 0,67 | 70,21 |
| NP 2009 | 36,80 | 34,26 | 93,10 | 31,83 | 86,50 | 32,55 | 88,45 | 32,55 | 88,45 |
| NP 2010 | 31,18 | 28,43 | 91,18 | 26,34 | 84,48 | 28,14 | 90,25 | 26,02 | 83,44 |
| NP 2011 | 26,77 | 25,44 | 95,05 | 23,63 | 88,27 | 36,04 | 134,66 | 24,02 | 89,73 |
| NS 2011 | 0,81 | 0,63 | 78,09 | 0,62 | 76,63 | 0,59 | 72,80 | 0,59 | 72,80 |
| NP 2012 | 30,13 | 25,07 | 83,21 | 23,79 | 78,96 | 23,82 | 79,06 | 23,81 | 79,05 |
| NP 2013 | 11,58 | 10,95 | 94,48 | 10,41 | 89,85 | 10,97 | 94,67 | 10,40 | 89,77 |
| PI | 29,00 | 24,38 | 84,08 | 22,64 | 78,08 | 22,09 | 76,18 | 22,09 | 76,18 |
| PU | 35,08 | 35,08 | 100 | 34,08 | 97,14 | 34,39 | 98,03 | 34,24 | 97,62 |
| UKUPNO | 278,05 | 255,63 | 91,94 | 239,16 | 86,02 | 258,41 | 92,94 | 239,35 | 86,08 |

## KOMPONENTA II PROGRAMA IPA – PREKOGRANIČNA SURADNJA

U financijskom razdoblju 2007. – 2013. komponenta II programa IPA predstavlja važan doprinos aktivnostima regionalnoga razvoja, čiji je cilj potaknuti stvaranje prekograničnih mreža, partnerstava i razvoj zajedničkog prekograničnog djelovanja, te izgradnja kapaciteta JLP(R)S-a za upravljanje programima EU, kao i priprema za upravljanje budućim programima prekogranične suradnje unutar strukturnih fondova EU.

Kroz komponentu II programa IPA osigurana su sredstva za 3 vrste programa teritorijalne suradnje:

* Programi prekogranične suradnje sa susjednim državama članicama – programi sa Slovenijom, Mađarskom te IPA Jadranska prekogranična suradnja
* Programi prekogranične suradnje sa susjednim državama nečlanicama Europske unije – programi sa Srbijom, Bosnom i Hercegovinom i Crnom Gorom
* Programi transnacionalne suradnje – programi Jugoistočna Europa (*South-East Europe* SEE) i Mediteran (MED).

Operativnu strukturu za provedbu operativnih programa prekogranične suradnje sa susjednim državama nečlanicama EU čini MRRFEU koje je zaduženo za upravljanje programom te djeluje u svojstvu ugovornog i provedbenog tijela.

Sredstva EU dodijeljena komponenti II programa IPA za razdoblje 2007. – 2013. iznose 17,52 milijuna eura.

Od početka korištenja programa do 30. lipnja 2019. ugovoreno je ukupno 17,22 milijuna eura, odnosno 98,27 % dodijeljenih sredstava. Korisnicima je ukupno isplaćeno 15,47 milijuna eura, odnosno 88,30 % dodijeljenih sredstava.

Financijski pokazatelji statusa provedbe komponente II programa IPA 2007. – 2013., za programe koji se ugovaraju u RH, u izvještajnom razdoblju od 1. siječnja do 30. lipnja 2019. uključuju programe:

Programi prekogranične suradnje sa susjednim državama članicama koji su u razdoblju od 1. siječnja do 30. lipnja 2019. bili u provedbi su program sa Slovenijom i program IPA Jadranska prekogranična suradnja, dok je program s Mađarskom zatvoren tijekom izvještajnog razdoblja.

Programi prekogranične suradnje sa susjednim državama nečlanicama EU koji su u razdoblju od 1. siječnja do 30. lipnja 2019. bili u provedbi su program s Bosnom i Hercegovinom iz financijskih alokacija za 2012. i 2013. godinu, program sa Srbijom iz financijskih alokacija za 2012. i 2013. godinu, te program s Crnom Gorom iz financijskih alokacija za 2012. i 2013. godinu.

Provedba svih programa transnacionalne suradnje – programi Jugoistočna Europa (South-East Europe SEE) i Mediteran (MED) je zaključena.

Tablica 27: Financijski pokazatelji statusa provedbe komponente II programa IPA 2007. – 2013., za programe koji se ugovaraju u RH, u izvještajnom razdoblju od 1. siječnja do 30. lipnja 2019. (sredstva EU, u milijunima eura i postocima od dodijeljenih sredstava)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Programi komponente[[23]](#footnote-24) | Dodijeljena sredstva | Ugovorena sredstva | % | Plaćena sredstva | % | Tražena (ovjerena) sredstva | % | Doznačena sredstva | % |
|  |  |  |  |  |  |  |  |  |  |
| HR-BIH | 7,00 | - | - | -0,00[[24]](#footnote-25) | -0,00[[25]](#footnote-26) | - | - | - | - |
| HR-CG | 3,00 | - | - | - | - | - | - | - | - |
| HR-SRB | 6,00 | - | - | - | - | - | - | - | - |
| SEE | 1,19 | - | - | - | - | - | - | - | - |
| MED | 0,33 |
| UKUPNO | 17,52 | - | - | -0,00 | -0,00 | - | - | - | - |

Tablica 28: Financijski pokazatelji statusa provedbe komponente II programa IPA 2007. – 2013., za programe koji se ugovaraju u RH, od početka provedbe do kraja izvještajnog razdoblja 30. lipnja 2019. (sredstva EU, u milijunima eura i postocima od dodijeljenih sredstava)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Programi komponente | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno tražena (ovjerena) sredstva | % | Ukupno doznačena sredstva | % |
|  |  |  |  |  |  |  |  |  |  |
| HR-BIH | 7,00 | 6,98 | 99,73 | 6,38 | 91,14 | 6,90 | 98,59 | 6,22 | 88,86 |
| HR-CG | 3,00 | 3,00 | 99,88 | 2,67 | 88,88 | 2,78 | 92,69 | 2,59 | 86,34 |
| HR-SRB | 6,00 | 5,95 | 99,17 | 5,34 | 89,01 | 5,37 | 89,51 | 5,30 | 88,34 |
| SEE | 1,19 | 1,29 | 84,77 | 1,08 | 71,20 | 1,27 | 83,35 | 1,08 | 71,20 |
| MED | 0,33 |
| UKUPNO | 17,52 | 17,22 | 98,27 | 15,47 | 88,30 | 16,32 | 93,15 | 15,19 | 86,72 |

## KOMPONENTA V PROGRAMA IPA – RURALNI RAZVOJ

Sredstva EU dodijeljena komponenti V programa IPA (IPARD) za razdoblje 2007. – 2013. iznose 121,81 milijuna eura (182,92 milijuna eura prije automatskog opoziva).

Od početka korištenja programa do 30. lipnja 2019. ugovoreno je ukupno 106,62 milijuna eura, odnosno 87,52 % dodijeljenih sredstava. Korisnicima je ukupno isplaćeno 100,67 milijuna eura, odnosno 82,64 % dodijeljenih sredstava. U izvještajnom razdoblju mijenjao se iznos plaćanja zbog izvršenog povrata u iznosu od 31.449,08 eura.

**Tablica 29: Financijski pokazatelji statusa provedbe komponente V programa IPA „Ruralni razvoj“ 2007. – 2013., u izvještajnom razdoblju od 1. siječnja do 30. lipnja 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Mjere[[26]](#footnote-27) | Dodijeljena sredstva | Ugovorena sredstva | % | Plaćena sredstva | % | Tražena (ovjerena) sredstva | % | Doznačena sredstva | % |
|  |  |  |  |  |  |  |  |  |  |
| M101 | 42,23 | - | - | -0,00[[27]](#footnote-28) | n/p | - | - |  |  |
| M103 | 35,67 | - | - | - | - | - | - |
| M202 | 3,93 | - | - | - | - | - | - |
| M301 | 29,66 | - | - | - | - | - | - |
| M302 | 10,00 | - | - | -0,03 | -0,03 | - | - |
| TP | 0,32 | - | - | - | - | - | - |
| UKUPNO | 121,81[[28]](#footnote-29) | - | - | -0,03 | -0,02 | - | - | - | - |

**Tablica 30: Financijski pokazatelji statusa provedbe komponente V programa IPA „Ruralni razvoj“ 2007. – 2013., od početka provedbe do kraja izvještajnog razdoblja do 30. lipnja 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Mjere | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno tražena (ovjerena) sredstva | % | Ukupno doznačena sredstva | % |
|  |  |  |  |  |  |  |  |  |  |
| M101 | 42,23 | 35,82 | 84,82 | 34,48 | 81,65 | 41,87 | 99,16 |  |  |
| M103 | 35,67 | 30,09 | 84,36 | 28,74 | 80,58 | 36,25 | 101,7 |
| M202 | 3,93 | 3,84 | 97,59 | 2,80 | 71,20 | 3,46 | 88,01 |
| M301 | 29,66 | 29,16 | 98,32 | 27,32 | 92,09 | 33,06 | 111,5 |
| M302 | 10,00 | 7,39 | 73,88 | 7,05 | 70,46 | 9,02 | 90,17 |
| TP | 0,32 | 0,32 | 100 | 0,29 | 89,01 | 0,59 | 180,6 |
| UKUPNO | 121,81 | 106,62 | 87,52 | 100,67 | 82,64 | 124,25 | 102,0 | 105,26 | 86,41 |

Grafikon 11: Grafički prikaz geografske rasprostranjenosti projekata u okviru shema dodjele bespovratnih sredstava komponente V programa IPA od početka provedbe do kraja izvještajnog razdoblja 30. lipnja 2019. (sredstva EU, u postocima)

## OPERATIVNI PROGRAM ZA RIBARSTVO REPUBLIKE HRVATSKE ZA PROGRAMSKO RAZDOBLJE 2007. – 2013.

Sredstva EU dodijeljena Operativnom programu za ribarstvo za razdoblje 2007. – 2013. iznose 8,7 milijuna eura dok nacionalno sufinanciranje iznosi 2,9 milijuna eura, čime ukupna vrijednost Operativnog programa za ribarstvo iznosi 11,6 milijuna eura.

Sukladno Ugovoru o pristupanju RH u EU, na provedbu Operativnoga programa za ribarstvo primijenjeno je pravilo ,,N+2", te u izvještajnom razdoblju nije bilo provedbe Operativnog programa u smislu ugovaranja i plaćanja izdataka korisnicima. Također, aktivnosti za zatvaranje Operativnog programa za ribarstvo provedena su u prethodnim izvještajnim razdobljima, uključujući postupke koje je EK provodila na temelju dostavljene dokumentacije te je u prosincu 2018. godine zaprimljen od strane Europske komisije prijedlog zaključenja OPR-a kojim se prihvaća revidirana verzija završnog izvješća o provedbi i izjava o zaključenju, ali obavijest o zatvaranju OPR-a nije zaprimljena do kraja izvještajnog razdoblja odnosno do 30. lipnja 2019. godine. Uzimajući u obzir da je do kraja 2016. ukupni iznos doznačenih sredstava od EK (predujam i međuplaćanja), premašio 95 % ukupnog doprinosa Europskog fonda za ribarstvo (EFR) za Operativni program, u skladu s odredbama članka 79. Uredbe Vijeća (EZ) br. 1198/2006 o EFR-u, u izvještajnom razdoblju nije bilo doznačenih sredstava od strane EK za ovjerene izdatke na temelju Završnog zahtjeva za plaćanje.

Republika Hrvatska je provedbom Operativnog programa iskoristila oko 7,9 milijuna eura iz EFR-a, što predstavlja preko 90 % dodijeljenih sredstava. Navedeni podaci od početka provedbe do 30. lipnja 2019., ujedno podrazumijevaju i konačne podatke o provedbi Operativnog programa, uzimajući u obzir da je provedba završena te da je u postupak zatvaranja Operativnog programa u završnoj fazi.

**Tablica 31: Financijski pokazatelji statusa provedbe Operativnog programa za ribarstvo Republike Hrvatske za programsko razdoblje 2007. – 2013., od početka provedbe do kraja izvještajnog razdoblja 30. lipnja 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno tražena (ovjerena) sredstva | % | Ukupno doznačena sredstva | % |
|  |  |  |  |  |  |  |  |  |  |
| PO 1 | 4,51 | 4,34 | 96,23 | 4,32 | 95,79 | 4,36 | 96,67 | 4,73 | 104,9 |
| PO 2 | 3,76 | 3,76 | 100 | 3,38 | 89,89 | 3,41 | 90,69 | 3,44 | 91,55 |
| PO 5 | 0,44 | 0,10 | 22,73 | 0,10 | 22,73 | 0,10 | 22,73 | 0,11 | 25,06 |
| UKUPNO | 8,70 | 8,20 | 94,25 | 7,80 | 89,66 | 7,87 | 90,46 | 8,28 | 95,20 |

## 4.9. NAUČENE LEKCIJE

OPERATIVNI PROGRAM „REGIONALNA KONKURENTNOST“

U okviru Operativnog programa Regionalna konkurentnost, MRRFEU je u ulozi UT-a na zahtjev PT2 organizirao *ad hoc* panele u postupku utvrđivanja nepravilnosti koji zahtijevaju razmjenu stavova i iskustava, a u svrhu ujednačavanja prakse na razini sustava koja za cilj ima otklanjanje nedosljednosti u postupanju tijela u sustavu upravljanja i kontrole te očuvanje povjerenja u sustav.

OPERATIVNI PROGRAM „RAZVOJ LJUDSKIH POTENCIJALA“

Provedba Operativnog programa Razvoj ljudskih potencijala završila je s vrlo visokim stupnjem iskorištenosti sredstava od 98,03%. Tijekom provedbe u financijskom razdoblju 2007.-2013. godina Upravljačko tijelo kao i posrednička tijela stekla su značajno opće iskustvo u provedbi. Tijela koja su bila uključena u provedbu ovog Operativnog programa uključena su i u financijsko razdoblje 2014.-2020. i Operativni program Učinkoviti ljudski potencijali što je uvelike i olakšalo prilagodbu kada su se i pravila značajnije promijenila.

OPERATIVNI PROGRAM PROMET 2007.-2013.

Komunikacija o projektima izrade Masterplanova regija kao preduvjet za financiranje projekata urbane i regionalne mobilnosti iz fondova Europske unije smatra se primjerom dobre prakse u provedbi Operativnog programa Promet 2007.-2013.

Strategijom prometnog razvoja Republike Hrvatske 2014.-2020. godine definirane su funkcionalne regije te su jedinice lokalne i područne samouprave dobile mogućnost kroz izradu Masterplanova sufinancirati svoje projekte sredstvima Europske unije. Zbog malog broja projekata gradske, prigradske i regionalne mobilnosti, MMPI je kao Upravljačko tijelo za OP Promet 2007.-2013. raspisalo Poziv za iskaz interesa za sufinanciranje pripreme takvih projekata, a kako bi ispitalo interes i potaknulo jedinice lokalne i regionalne uprave i samouprave da same ili međusobno udružene izrade Masterplanove svojih regija. Nakon Poziva za iskaz interesa Upravljačko tijelo je raspisalo Poziv na koji su se javile lokalne i regionalne uprave i samouprave te razvojne agencije kako bi za pripremu i provedbu projekata urbane i regionalne mobilnosti dobile bespovratna sredstva iz fondova Europske unije. Na natječaju je odabrano deset projekata u kojima su zastupljene sve regije Hrvatske, a Upravljačko tijelo je lokalnim i regionalnim upravama i samoupravama te razvojnim agencijama kroz Operativni program Promet 2007.-2013. dodijelilo 43 milijuna HRK iz Europskog fonda za regionalni razvoj.

Upravo zahvaljujući financiranju izrade Masterplanova kroz razdoblje 2007.-2013. ostvaren je glavni preduvjet za daljnje financiranje projekata regionalne i urbane mobilnosti u razdoblju 2014.-2020. Primjer dobre prakse nalazimo u sinergiji i zajedničkoj suradnji više općina/gradova/županija, kao i svih tijela jedinica lokalne/regionalne samouprave te razvojnih agencija i tvrtki, a što je u konačnici rezultiralo izradom cjelovitog dokumenta koji pokriva sve prometne ciljeve i vizije uvažavajući sve dionike.

Kao primjer loše prakse u provedbi Operativnog programa Promet 2007.-2013 mogu se navesti kašnjenja prilikom pripreme projekta.

Ministarstvo mora, prometa i infrastrukture u suradnji sa Delegacijom Europske komisije i HŽ Infrastrukturom u IPA periodu (2012.-2013.) pokrenulo je pripremu dokumentacije za velike infrastrukturne projekte u željezničkom sektoru. Ugovori za pripremu dokumentacije sklopljeni su po PRAG proceduri i podrazumijevali su *„Global price“* koncept ugovora. Projektni zadatak i sva dokumentacija za nadmetanje je prošla proceduru odobrenja od strane Delegacije EK u RH. Nakon što su svi Ugovori za pripremu dokumentacije sklopljeni krenuli su problemi u provedbi koji su doveli do značajnih kašnjenja pripreme projekata. Ugovori su podrazumijevali plaćanje avansa u iznosu od 60% od ukupne vrijednosti Ugovora, što je u nekim slučajevima rezultiralo negativnim posljedicama jer je konzultant odmah u početku projekta zaprimio 60% iznosa iako nije imao nikakve troškove. Nadalje, unutar projektnih zadataka definirana je točna trasa pruge za koju su se prvo izrađivale geodetske podloge, idejni i glavni projekti, a studija izvodivosti je bila sastavni dio Ugovora koji se trebao izvršiti na kraju. Na taj način je cijela trasa isprojektirana, a tek se onda utvrđivala njena opravdanost. Konačan dio ugovora je i aktivnost otkupa zemljišta koja bi potrajala u nekim slučajevima više od prvotno procijenjene i tako cijeli ugovor dovela do kašnjenja iako su druge aktivnosti odrađene u roku.

Dodatni problem kod *„Global price“* principa je taj što su Ugovori sklopljeni na način da nije poznata cijena za svaku pojedinu aktivnost. Naime, konzultant je ponudio ukupnu sumu za sve aktivnosti te je nepoznata točna vrijednost za pojedine aktivnosti (npr. vrijednost izrade studije izvodivosti). Ovakav princip Ugovora je stvorio dodatne poteškoće u slučajevima kada je trebao biti pokrenut postupak izmjene Ugovora ili raskida jer nije bilo moguće odrediti točnu vrijednost odrađenih cjelina.

Metodologija je promijenjena u trenutku uključivanja stručnjaka iz JASPERS-a. Nova metodologija podrazumijevala je prvo izradu studije izvodivosti unutar koje se između ostalog definira trasa pruge, broj kolosijeka, broj potrebnih kolodvora, itd. na temelju realne trenutne i buduće prometne potražnje. Primjenom ovakve metodologije u potpunosti su izmijenjeni neki Ugovori. Zbog primjene nove metodologije bilo je potrebno iznova izrađivati idejni i glavni projekt te procjenu utjecaja na okoliš što je rezultiralo kašnjenjima u pripremi projekata od oko 3-4 godine.

Što se tiče naučenih lekcija, bitno je istaknuti da djelatnici MMPI-a redovito komuniciraju s korisnicima i drugim odgovornim tijelima (Ministarstvo zaštite okoliša i energetike, Ministarstvo graditeljstva i prostornog uređenja, itd.) s ciljem rješavanja problema koji se odnose na procedure vezane za zaštitu okoliša, otkup zemljišta, ishođenje potrebnih dozvola i sl. Važna je dobra i otvorena komunikacija između državnih tijela, kao i sudjelovanje na sastancima u organizaciji drugih državnih tijela relevantnih za postupak javne nabave kroz razmjenu iskustava. Kod javne nabave važno je voditi računa o *ex ante* i *ex post* provjerama i kontrolama.

Također, intenzivno i redovito kao pomoć pri ocjeni kvalitete studijske dokumentacije MMPI koristi pomoć stručnjaka JASPERS-a. Rad stručnjaka JASPERS-a uglavnom je usmjeren na pomoć pri oblikovanju projektnog koncepta, davanje preporuka kako bi se osigurala zadovoljavajuća razina kvalitete projektne dokumentacije naročito studije izvodljivosti i analize troškova i koristi kao temelja za izradu preostale tehničke dokumentacije, ocjenu prihvatljivosti projekata za sufinanciranje iz fondova EU, pomoć pri pripremi određenih dijelova projektne prijave, savjetovanje pri izradi projektnog zadatka (dokumentacije za nadmetanje).

Da bi se smanjio rizik od gubitka EU sredstava, moguće rješenje je izvršiti izmjene operativnog programa kroz uvođenje nove prioritetne osi ili uvođenje novih prihvatljivih aktivnosti za financiranje (u OP Promet 2007.-2013. je u studenom 2014. godine uvedena nova prioritetna os 4. iz koje su financirani cestovni projekti i ZL Dubrovnik).

Provedba OP-a trebala bi prvenstveno biti usmjerena na provedbu i financiranje projekata radova, jer veliki broj malih projekata u konačnici ima mali učinak na sveobuhvatnu apsorpciju OP-a. Također, jedna od opcija je „*overbooking*“ u slučaju problema u provedbi projekata.

Neki od primjera dobre prakse i naučene lekcije rezultat su nalaza provedenih vrednovanja čiji se kratki pregled nalazi u nastavku:

*Operativni program Promet 2007.-2013. - Evaluacija u tijeku*

Preporučena je podjela postojeće indikativne liste projekata na nekoliko novih vrsta lista pomoću kojih bi se mogli pratiti projekti različitih statusa te uspostavljanje procedure praćenja potencijalnih projekata za provedbu. Potrebno je raditi na poboljšanju pripreme projekata te na što prikladnijem definiranju programskih i projektnih indikatora. Preporučena je promjena programskih indikatora kada se utvrdi da zbog određenih promjena i novonastalih situacija u tijeku provedbe programa postojeći indikatori više nisu adekvatni. Potrebno je analizirati kako postojeće procedure mogu biti pojednostavljene.

*Operativni program Promet 2007.-2013. - Tematska institucionalna evaluacija*

Korisnicima je preporučena izrada priručnika o postupanju koji će obuhvatiti sve faze životnog ciklusa projekta. Mjerodavnim tijelima preporučeno je razmatranje promjene relevantnih zakona u svrhu postizanja veće učinkovitosti rada s EU sredstvima. Svim tijelima u sustavu i korisnicima preporučeno je birati edukacije na temelju prethodno provedene analize potreba za svakog djelatnika. Upravljačkom tijelu se preporučuje uvesti planiranje korištenja sredstava tehničke pomoći na način da se dio tih sredstava namijeni za edukacije korisnika (studijska putovanja, seminari, radionice i sl.).

KOMPONENTA V PROGRAMA IPA – RURALNI RAZVOJ

Najveći udio prijava u Mjeri 101 bio je u sektoru voća i povrća i to 50%, a slijedi sektor žitarica i uljarica. U Mjeri 103 najveći udio prijava bio je u sektoru prerade voća i povrća i to 33%, slijedi sektor ribarstva (21%), vinarstva (18%) te sektor mesa (17%). Iako je u sektoru prerade mesa te u sektoru ribarstva bilo znatno manje zaprimljenih prijava od sektora voća i povrća, uočen je njihov veliki udio u ukupno zaprimljenom iznosu tražene potpore. U Mjeri 301 najveći je interes iskazan za sektor sustava kanalizacije i pročišćavanja otpadnih voda. Na posljednjem natječaju za Mjeru 302 zaprimljeno je preko 70 % ukupnog broja prijava ove mjere, a sektor ruralnog turizma se pokazao najpopularnijim.

Provedbu Mjere 202 moguće je ocijeniti umjereno uspješnom, s obzirom na kašnjenje u početku provedbe mjere i nemogućnosti provedbe projekata iz lokalne razvojne strategije, koje se nastojalo ublažiti edukacijskim aktivnostima UT-a i omogućavanjem tromjesečne isplate sredstava.

Završno izvješće o provedbi IPARD programa 2007.-2013. u Republici Hrvatskoj navodi ključne zaključke na razini programa:

* Ukupno isplaćena sredstva i ukupni volumen ugovorenih prijava potrebno je promatrati u kontekstu zahtjevnog i dugotrajnog postupka akreditacije IPARD-a (prva plaćanja zabilježena su 2010. godine), što predstavlja znatno ograničenje u korištenju sredstava.
* Dodatno, kašnjenje u prijenosu ovlasti za Tehničku pomoć također je imalo utjecaja na provedbu programa, odnosno Upravljačko tijelo je moralo pronaći druge održive izvore financiranja. Inicijalna EU sredstva predviđena u Programu za Tehničku pomoć (prema 8. izmjenama programskog dokumenta) čine manje od 1 % (0,3 milijuna eura) od ukupno predviđenih sredstava od 124,8 milijuna eura te se stoga smatra da je Tehnička pomoć imala samo ograničen učinak na izgradnju institucionalnih kapaciteta, podršku promotivnim aktivnostima, itd.
* Također je moguće opaziti kako je broj odbijenih projektnih prijava bio najveći u inicijalnim pozivima na dostavu projektnih prijedloga te da su te brojke pokazale trend smanjivanja prema kraju programskog razdoblja. Navedeni trend moguće je povezati s procesom učenja koji se odvijao na razini korisnika, a koji indicira da su aktivnosti u okviru IPARD-a uspjele u određenoj mjeri ojačati svijest i kapacitet ciljnih skupina.
* Ukupno, IPARD program Republike Hrvatske 2007. – 2013. moguće je ocijeniti umjereno uspješnim u ostvarivanju svog punog potencijala, u smislu apsorpcije dostupnih EU sredstava te u postizanju ciljeva postavljenih i prikazanih u programskom dokumentu.

Kroz sve godine provedbe, negativni učinci na razinu apsorpcije ublažavali su se promidžbenim aktivnostima, održavanim sastancima/radionicama sa konzultantima s ciljem što bolje pripreme projektne dokumentacije potrebne za prijavu na natječaj i podnošenje Zahtjeva za isplatu.

OPR je bio ograničen opsegom, iznosom alokacije i vremenom provedbe te je provedba predstavljala svojevrsnu pripremu za programsko razdoblje 2014.-2020. Slijedom toga, postavljeni su temelji za provedbu u kontekstu sustava upravljanja i kontrole te jačanja administrativnih kapaciteta korisnika.

# **NEPRAVILNOSTI**

Sa svrhom zaštite financijskih interesa Europske unije, u RH je uspostavljen sustav kroz koji se provodi koordinacija zakonodavnih, upravnih i operativnih aktivnosti te neposredna suradnja s Europskim uredom za borbu protiv prijevara (AFCOS-sustav). Taj sustav čine 1) tijela Sustava izvještavanja o nepravilnostima - nadležna tijela koja su obvezna izvještavati o nepravilnostima, 2) tijela AFCOS-mreže - tijela koja se bave suzbijanjem nepravilnosti, prijevara, korupcije ili nekog drugog oblika nezakonitih aktivnosti, i 3) Služba za suzbijanje nepravilnosti i prijevara pri Ministarstvu financija (SSNIP). SSNIP je odgovoran za uspostavu i učinkovito funkcioniranje AFCOS-sustava, ima koordinativnu ulogu između tijela Sustava izvještavanja o nepravilnostima i tijela AFCOS-mreže te je glavna kontaktna točka Europskom uredu za borbu protiv prijevara (OLAF) u RH.

Tijela Sustava izvještavanja o nepravilnostima obvezna su izvještavati SSNIP o slučajevima u kojima su utvrđene nepravilnosti te o prijavama sumnji na nepravilnost. Alati putem kojih se izvještavanje obavlja su sljedeći:

1. Elektronički sustav za izvještavanje o nepravilnostima (*Irregularity Management System, IMS*) i
2. Registri nepravilnosti.

Sustav IMS je sustav koji je uspostavio OLAF, a na razini RH administrira ga SSNIP. Putem ovog sustava se o utvrđenim nepravilnostima izvještava OLAF. Napominjemo da se OLAF ne izvještava o svim utvrđenim nepravilnostima, već samo o onima koje zadovoljavaju kriterije utvrđene odredbama uredbi EU-a[[29]](#footnote-30);

Registri nepravilnosti, s druge strane, pored slučajeva nepravilnosti koji su evidentirani u sustav IMS sadrže i podatke o prijavljenim sumnjama na nepravilnosti te podatke o slučajevima utvrđenih nepravilnosti o kojima, s obzirom na kriterije utvrđene odredbama uredbi EU-a, nije potrebno izvijestiti OLAF.

U okviru ovog Izvješća iznose se podaci o nepravilnostima prijavljenih OLAF-u kroz sustav IMS.

U razdoblju od drugog tromjesečja 2008. do drugog tromjesečja 2019. Europskom uredu za borbu protiv prijevara (OLAF) je putem sustava IMS prijavljeno 345 slučajeva nepravilnosti, od kojih je zatvoreno[[30]](#footnote-31) njih 189 (54,8% ukupnih zatvorenih nepravilnosti). Iznos nepravilnosti koji se odnosi na te slučajeve čini otprilike 36,6 mil. EUR, od čega je Europskoj komisiji ovjereno 22.3 mil. EUR (61% ukupnog iznosa nepravilnosti).

Nepravilnosti prijavljene OLAF-u prema programskim razdobljima izražene brojčano i vrijednosno prikazane su na Grafikonu 12.

Grafikon 12: Nepravilnosti prijavljene OLAF-u u razdoblju od II. tromjesečja 2008. do II. tromjesečja 2019. prema programskim razdobljima, te iznosi prijavljenih nepravilnosti



*Izvor: Elektronički sustav za izvještavanje o nepravilnostima (Irregularity Management System, IMS)*

Vezano uz Grafikon 12, potrebno je navesti da na broj utvrđenih nepravilnosti, između ostalog, utječe broj projekata u provedbi i iznos potraživanih i ovjerenih troškova. Slijedom navedenog, najveći broj i iznos nepravilnosti odnosi se na programsko razdoblje 2007.-2013. u okviru kojeg su programi zatvoreni ili su u postupku zatvaranja. Jednako tako, u narednom razdoblju očekuje se porast nepravilnosti koje se odnose na projekte financirane u okviru programskog razdoblja 2014.-2020.

U izvještajnom razdoblju (I. i II. tromjesečje 2019.) u sustavu IMS evidentirano je 48 novih slučajeva utvrđenih nepravilnosti: 10 slučajeva u okviru Europskog fonda za regionalni razvoj (EFRR), 21 slučaj u okviru Kohezijskog fonda (KF), 1 slučaj u okviru Europskog socijalnog fonda (ESF) i 16 slučajeva u okviru Europskog poljoprivrednog fonda za ruralni razvoj (EPFRR).

Financijski iznos nepravilnosti za te nove slučajeve je 4,8 milijuna EUR i u cijelosti je ovjeren Europskoj komisiji. Među navedenim slučajevima, 5 slučajeva je ujedno i zatvoreno, slijedom čega je izvršen povrat EK-u u iznosu od 155 tisuća EUR[[31]](#footnote-32).

Broj nepravilnosti prijavljen putem sustava IMS u izvještajnom razdoblju prema fondovima prikazan je na Grafikonu 13.

Grafikon 13: Broj nepravilnosti prijavljen putem sustava IMS u I. i II. tromjesečju 2019., prema fondovima



*Izvor: Elektronički sustav za izvještavanje o nepravilnostima (Irregularity Management System, IMS)*

Vezano uz vrste nepravilnosti prijavljenih u izvještajnom razdoblju, u korištenju Europskog fonda za regionalni razvoj i Kohezijskog fonda najzastupljenije su nepravilnosti slijedom povrede pravila vezanih uz javnu nabavu (87,2 %). Te nepravilnosti uključuju značajne izmjene ugovora sadržanih u obavijesti o dodjeli ugovora ili natječajnoj specifikaciji, navođenje protupravnih i/ili diskriminacijskih kriterija odabira i/ili kriterija dodjele u obavijesti o dodjeli ugovora ili natječajnoj dokumentaciji, primjenu diskriminirajućih tehničkih specifikacija, umjetno cijepanje ugovora o radovima / uslugama / nabavi, nedostatak transparentnosti i/ili jednakog postupanja tijekom ocjenjivanja ponuda, propisivanje / primjenu kriterija odabira koji nisu relevantni za predmet nabave i nisu razmjerni predmetu nabave, izmjenu dokumentacije tijekom ocjenjivanja, izmjenu kriterija odabira nakon otvaranja ponuda, što rezultira neispravnim prihvaćanjem ponuditelja, nedokazivanje osnova za isključenje (osnova povezanih s kaznenim presudama i osnova povezanih s plaćanjem dospjelih poreznih obveza i obveza za mirovinsko i zdravstveno osiguranje), izostanak objave poziva na nadmetanje te neosnovano provođenje postupka jednostavne nabave pregovorom s jednim gospodarskim subjektom. Preostali slučajevi (12,8 %) odnose se na odobrenje neprihvatljivih troškova korisniku (na primjer, isplaćivanje troškova za jedan projektni element dva puta zbog propusta ili odobrenje troškova koji se ne ubrajaju u prihvatljive troškove u skladu s odredbama Ugovora o bespovratnim sredstvima).

U korištenju Europskog socijalnog fonda zastupljene su nepravilnosti zbog isplate neprihvatljivih troškova (100 %).

U korištenju Europskog poljoprivrednog fonda za ruralni razvoj (EPFRR) u izvještajnom razdoblju su najzastupljeniji slučajevi nepravilnosti bili oni gdje je korisnik za potrebe korištenja programa ili mjera potpora prijavio veću poljoprivrednu površinu od one koju u stvarnosti koristi (87,5 % slučajeva).

Preostali slučajevi nepravilnosti (12,5 %) čine slučajevi gdje je korisnik umjetno stvorio uvjete radi ostvarivanja višeg iznosa potpore ili većeg broja bodova na listi prihvatljivih primatelja potpore (*na primjer, korisnik je prilikom podnošenja Zahtjeva za potporu kao odgovornu osobu imenovao jednu osobu te na temelju toga ostvario dodatni intenzitet potpore od 20 % za mlade poljoprivrednike. Međutim, korisnik je naknadno kao odgovornu osobu imenovao drugu osobu koja se s obzirom na propisane kriterije ne može kvalificirati kao mladi poljoprivrednik. Da je korisnik prilikom podnošenja Zahtjeva za potporu kao odgovornu osobu imenovao naknadno imenovanu osobu, ne bi ostvario dodatni intenzitet potpore od 20 % za mlade poljoprivrednike.*).

Vezano uz način otkrivanja nepravilnosti, u izvještajnom razdoblju najveći broj prijavljenih nepravilnosti (37,5 %) otkriven je tijekom vanjskih revizija koje su provele Agencija za reviziju sustava provedbe programa EU-a (ARPA) i Europska komisija. Oko 35,4 % prijavljenih nepravilnosti otkriveno je tijekom provjere dokumenata korisnika koju obavljaju nadležna tijela (administrativne provjere, naknadne provjere odobrenih troškova, postupka nabave ili izmjena ugovora), a 27,1 % prijavljenih nepravilnosti otkriveno je kontrolama na terenu, odnosno provjerama na licu mjesta.

*Dobre prakse u upravljanju nepravilnostima*

Ministarstvo financija, Služba za suzbijanje nepravilnosti i prijevara, je kao tijelo odgovorno za uspostavu i učinkovito funkcioniranje AFCOS-sustava od početka provedbe pretpristupnih programa pomoći Europske unije do trenutka sastavljanja ovog Izvješća provela niz projekata i edukativnih aktivnosti namijenjenih tijelima AFCOS-sustava. Navedeni projekti i edukativne aktivnosti bili su usmjereni na unaprjeđenje AFCOS-sustava u području prevencije, otkrivanja, postupanja i izvještavanja o nepravilnostima te praćenja postupanja u slučajevima utvrđenih nepravilnosti i sumnji na prijevaru, odnosno na područje borbe protiv prijevara, korupcije i drugih vrsta nepravilnosti vezanih uz zaštitu financijskih interesa Europske unije.

U pretpristupnom razdoblju provedena su dva *twinning light* projekta[[32]](#footnote-33) u okviru kojih su, između ostalog, razvijene procedure za upravljanje nepravilnostima, održan je niz treninga za tijela AFCOS-sustava, donesene su dvije Nacionalne strategije suzbijanja prijevara za zaštitu financijskih interesa Europske unije s pripadajućim Akcijskim planovima te su tiskani promotivni materijali na temu zaštite financijskih interesa EU-a u RH.

Nadalje, u pretpristupnom razdoblju oblikovan je i provodio se modul 11. „Nepravilnosti i prijevare“ u okviru ciklusa Financijsko upravljanje i kontrola EU fondova (FMC EU-fondova), čime se započelo sa sustavnim pristupom edukaciji vezano uz upravljanje nepravilnostima, a pored navedenog, organiziran je niz seminara, radionica, konferencija i studijskih putovanja u suradnji sa SIGMA-om i OLAF-om te u okviru provedbe programa MATRAFLEX i TAIEX.

U razdoblju nakon pristupanja RH EU-u, razvijen je novi modul pod nazivom „Nepravilnosti i prijevare“, koji je namijenjen tijelima Sustava izvještavanja o nepravilnostima, a provodio se u organizaciji MRRFEU-a. Pored navedenog, SSNIP je provodio edukativne aktivnosti namijenjene svim tijelima AFCOS-sustava koje su nadopunjavale modul u organizaciji MRRFEU-a.

Navedene edukativne aktivnosti oblikovane su u skladu s rezultatima analize potreba za izobrazbom provedenom u tijelima AFCOS-sustava te su specifičnijeg karaktera od spomenutog modula jer su usmjerene na ciljanu publiku (na primjer, policijski i pravosudni službenici, unutarnji revizori) te na pojedinačne teme kao što su: primjena financijskih korekcija, prepoznavanje umjetno stvorenih uvjeta u sektoru poljoprivrede, Kazneni zakon, etika i integritet državnih službenika, primjena sustava IMS i sl.

U ovom kontekstu treba istaknuti petodnevnu međunarodnu konferenciju pod nazivom „Daljnje jačanje nadležnih institucija u području upravljanja nepravilnostima s ciljem zaštite financijskih interesa EU-a“ koja je održana u svibnju 2018., a financirana je iz programa HERCULE III. Konferencija je provedena u obliku predavanja i okruglih stolova na kojima su sudionici raspravljali o specifičnim problemima s kojima se susreću u redovitom poslovanju vezano uz zaštitu financijskih interesa EU-a. U okviru ove Konferencije izrađena je brošura sa zaključcima s okruglih stolova i zbirka prezentacija.

Navedeni projekti i edukativne aktivnosti pridonijele su boljoj suradnji između svih elemenata AFCOS-sustava, ujednačenijoj praksi upravljanja nepravilnostima među tijelima Sustava izvještavanja o nepravilnostima, sprječavanju i prepoznavanju nepravilnosti, kvalitetnijem izvještavanju o nepravilnostima i njihovom praćenju. Također, tijela AFCOS-mreže upoznata su s organizacijom i radom IPA operativne strukture odnosno sustava upravljanja i kontrole korištenja fondova EU-a, te sa specifičnostima u upravljanju sredstvima iz pretpristupnih programa pomoći i fondova EU-a.

Kao važan iskorak u upravljanju nepravilnostima treba navesti i prelazak s izvještavanja Europskog ureda za borbu protiv prijevara (OLAF) o nepravilnostima papirnatim putem u pretpristupnom razdoblju na izvještavanje elektroničkim putem kroz Sustav upravljanja nepravilnostima kojeg je razvio OLAF (*Irregularity Management System, IMS*). Na ovaj način povećana je kvaliteta izvještavanja o nepravilnostima, ubrzano je kolanje informacija te je olakšana statistička obrada podataka o nepravilnostima čiji rezultati mogu ukazati na područja u kojima su potrebna unaprjeđenja sustava upravljanja i kontrole.

Pored navedenih aktivnosti koje je provela Služba za suzbijanje nepravilnosti i prijevara, MRRFEU je u ulozi Upravljačkog tijela za Operativne programe „Regionalna konkurentnost 2007.-2013.“ i „Konkurentnost i kohezija 2014.-2020.“ osnovalo Mrežu za upravljanje nepravilnostima s ciljem sprječavanja nepravilnosti, razmjene dobre i loše prakse u postupanju u pogledu nepravilnosti te izvještavanju i praćenju postupanja po utvrđenim nepravilnostima na razini navedenih operativnih programa. Na sastancima Mreže za upravljanje nepravilnostima sudjeluju predstavnici tijela sustava upravljanja i kontrole navedenih operativnih programa i predstavnici Službe za suzbijanje nepravilnosti i prijevara.

# JAČANJE SUSTAVA I POVEĆANJE UČINKOVITOSTI PROVEDBE EUROPSKIH STRUKTURNIH I INVESTICIJSKIH FONDOVA

Ministarstvo regionalnoga razvoja i fondova Europske unije kao tijelo nadležno za sveukupnu koordinaciju sustava upravljanja i kontrole korištenja ESI fondova redovno prati stanje administrativnih kapaciteta u sustavu, uključujući i podatke proizašle iz analiza radne opterećenosti te podatke o broju osoba koje je potrebno dodatno zaposliti na razini svakog tijela zasebno te ukupnog broja potrebnih osoba, o čemu redovno izvještava Vladu Republike Hrvatske, te dodatno i Ministarstvo uprave.

I dalje se nastavlja s raspisivanjem i provedbom natječaja za zapošljavanje, a kako bi se zaposlio odgovarajući broj službenika na poslovima provedbe ESI fondova.

Prema podacima Ministarstva regionalnoga razvoja i fondova Europske unije, koji se redovito, na mjesečnoj osnovi, prikupljaju od upravljačkih tijela (operativnih) programa, na dan 30. lipnja 2019., u sustavu upravljanja i kontrole **Operativnog programa Konkurentnost i kohezija** zaposleno je ukupno 1054 službenika**,** odnosno 42 više nego na dan 31. prosinca 2018. (1012) što predstavlja 85 % potrebasukladno analizi radne opterećenosti za 2018. godinu (1246).Podaci ne uključuju i podatke za 7 ITU gradova (Zagreb, Split, Rijeka, Osijek, Zadar, Pula i Slavonski Brod) čiji se administrativni kapaciteti prate od srpnja 2019. godine.U sustavu upravljanja i kontrole **Operativnog programa Učinkoviti ljudski potencijali** na isti dan zaposleno je ukupno 449 službenika**,** odnosno 27 više nego na dan 31. prosinca 2018. što predstavlja 60 % potreba sukladno analizi radne opterećenosti za 2018. godinu (752). U sustavu upravljanja i kontrole **Programa ruralnog razvoja**, zaposleno je ukupno 296 službenika, odnosno 22 više nego na dan 31. prosinca 2018. što predstavlja 83 % potreba sukladno analizi radne opterećenosti za 2018. godinu (357), dok je u sustavu upravljanja i kontrole **Operativnog programa za pomorstvo i ribarstvo** zaposleno ukupno 47 službenika, istovjetno s brojem zaposlenih na dan 31. prosinca 2018., što predstavlja 75 % potreba sukladno analizi radne opterećenosti za 2018. godinu (64).

Također, nastavljena je suradnja na projektu „Izgradnja administrativnih kapaciteta u svrhu pripreme za programsko razdoblje nakon 2020. godine“, održavanjem informativnih radionica sa stručnjacima i predstavnicima tijela u sustavu upravljanja i kontrole OPKK, kao i predstavnicima Koordinacijskoga tijela. Nakon završetka projekta, a ovisno o rezultatima istog, Koordinacijsko tijelo razmotrit će mogućnost definiranja nacionalnog plana aktivnosti i mjera usmjerenih na rješavanje izazova s kojima se susreću sva upravljačka tijela u području jačanja administrativnih kapaciteta.

Konačno, i dalje se kontinuirano provode ciljani programi izobrazbe za zaposlene u sustavima upravljanja i kontrole, u organizaciji MRRFEU-a, kao i jačanje administrativnih kapaciteta korisnika, provođenjem potrebnih edukacija za pripremu i provedbu projekata, o čemu će se nastaviti voditi računa i u nadolazećem i budućim izvještajnim razdobljima.

U narednom izvještajnom razdoblju započinje se i s pripremama za novo programsko razdoblje, a uzimajući u obzir sve naučene lekcije tijekom ovog i prethodnih programskih razdoblja.

# ZAKLJUČAK

Iz EU fondova za razdoblje 2014. – 2020. u RH je tijekom izvještajnog razdoblja ukupno ugovoreno 957,39 milijuna eura, a plaćanja izvršena prema krajnjim korisnicima iznose 687,33 milijuna eura. Do 30. lipnja 2019. ukupno je ugovoreno 7,59 milijardi eura što iznosi 70,78 % od ukupno dodijeljenih sredstava u iznosu od 10,73 milijardi eura. Ukupna plaćanja iznose 2,67 milijardi eura odnosno 24,89 % od ukupno dodijeljenih sredstava.

U okviru OPKK-a tijekom izvještajnog razdoblja ugovoreno je 609,08 milijuna eura, a plaćeno 438,93 milijuna eura. Ukupno od početka provedbe do 30. lipnja 2019. ugovoreno je 72,32 %, a plaćeno 20,54 % dodijeljenih sredstava.

U okviru OPULJP-a tijekom izvještajnog razdoblja ugovoreno je 109,62 milijun eura, a plaćeno 69,14 milijun eura. Ukupno od početka provedbe do 30. lipnja 2019. ugovoreno je 70,09 % sredstava, dok je plaćeno 25,55 % dodijeljenih sredstava.

U okviru PRR-a tijekom izvještajnog razdoblja ugovoreno je 225,56 milijuna eura, a plaćeno 172,76 milijuna eura. Ukupno od početka provedbe do 30. lipnja 2019. ugovoreno je 68,55 %, a plaćeno 39,32 % dodijeljenih sredstava.

U okviru OPPiR-a tijekom izvještajnog razdoblja ugovoreno je 13,13 milijuna eura, a plaćeno je 6,50 milijuna eura. Ukupno od početka provedbe do 30. lipnja 2019. ugovoreno je 51,41 %, dok je plaćeno 22,64 % dodijeljenih sredstava.

Iz EU fondova za razdoblje 2007. – 2013. u RH tijekom izvještajnog razdoblja nije bilo novo ugovorenih sredstava, dok plaćena sredstava krajnjim korisnicima iznose 1,43 milijuna eura. Do 30. lipnja 2019. ukupno je ugovoreno 1,27 milijardi eura, odnosno 99,70 % dodijeljenih sredstava u iznosu od 1,28 milijardi eura. Istovremeno je korisnicima isplaćeno 1,13 milijardi eura, odnosno 88,44 % dodijeljenih sredstava.

# Kratice

|  |  |
| --- | --- |
| AFCOS | Sustav za suzbijanje nepravilnosti i prijevara ([*Anti-Fraud Coordination Service*](https://ec.europa.eu/anti-fraud/media-corner/events/12-05-2016/anti-fraud-coordination-service-afcos-seminar_en)) |
| ARPA | Agencija za reviziju sustava provedbe programa Europske unije |
| EFPR | Europski fond za pomorstvo i ribarstvo |
| EFR | Europski fond za ribarstvo |
| EFRR | Europski fond za regionalni razvoj |
| EK | Europska komisija |
| EPFRR | Europski poljoprivredni fond za ruralni razvoj |
| ESF | Europski socijalni fond |
| ESI fondovi | europski strukturni i investicijski fondovi |
| ESPON | Europska mreža za praćenje prostornog razvoja (*European Observation Network, Territorial Development and Cohesion*) |
| EU | Europska unija |
| FEAD | Fond europske pomoći za najpotrebitije |
| HAMAG – BICRO | Hrvatska agencije za malo gospodarstvo, inovacije i investicije |
| IAKS | Integrirani administrativni i kontrolni sustav |
| IKT | informacijsko komunikacijska tehnologija |
| IMS | Informatički sustav za upravljanje nepravilnostima (*Irregularity Managemet System*) |
| IPA | Instrument pretpristupne pomoći |
| IPARD | Instrument pretpristupne pomoći za ruralni razvoj (*Instrument for Pre-Accession Assistance for Rural Development*) |
| IZM | Inicijative za zapošljavanje mladih |
| JLP(R)S | jedinice lokalne i područne (regionalne) samouprave |
| KF | Kohezijski fond |
| MDOMSP | Ministarstvo za demografiju, obitelj, mlade i socijalnu politiku |
| MFIN | Ministarstvo financija |
| MGIPU | Ministarstvo graditeljstva i prostornog uređenja |
| MGPO | Ministarstvo gospodarstva, poduzetništva i obrta |
| MMPI | Ministarstvo mora, prometa i infrastrukture |
| MPOLJ | Ministarstvo poljoprivrede |
| MRMS | Ministarstvo rada i mirovinskoga sustava |
| MRRFEU | Ministarstvo regionalnoga razvoja i fondova Europske unije |
| MSP | malo i srednje poduzetništvo (poduzeće) |
| MU | Ministarstvo pravosuđa i uprave |
| MZOE | Ministarstvo zaštite okoliša i energetike |
| MZO | Ministarstvo znanosti i obrazovanja |
| NGN | mreža sljedeće generacije |
| OLAF | Europski ured za borbu protiv prijevara |
| ONP | Okvirni nacionalni program za razvoj infrastrukture širokopojasnog pristupa |
| OPFEAD | Operativni program za hranu i/ili osnovnu materijalnu pomoć 2014. – 2020. |
| OPKK | Operativni program „Konkurentnost i kohezija“ 2014. – 2020. |
| OPP | Operativni program „Promet“ 2007 – 2013. |
| OPPiR | Operativni program za pomorstvo i ribarstvo 2014. – 2020 |
| OPRK | Operativni program „Regionalna konkurentnost“ 2007 – 2013. |
| OPRLJP | Operativni program „Razvoj ljudskih potencijala“ 2007. – 2013. |
| OPULJP | Operativni program „Učinkoviti ljudski potencijali“ 2014. – 2020. |
| OPZO  OPR | Operativni program „Zaštita okoliša“ 2017. – 2013.  Operativni program za ribarstvo 2007. – 2013. |
| OzP | Odbor za praćenje |
| PI | Prijelazni instrument |
| PRR | Program ruralnog razvoja Republike Hrvatske 2014. – 2020. |
| PT1 | Posredničko tijelo razine 1 |
| PT2 | Posredničko tijelo razine 2 |
| RH | Republika Hrvatska |
| SAFU | Središnja agencija za financiranje i ugovaranje programa i projekata Europske unije |
| SSNIP | Služba za suzbijanje nepravilnosti i prijevara |
| SUK | Sustav upravljanja i kontrole |
| TO | Tijelo za ovjeravanje |
| TR | Tijelo za reviziju |
| UT | Upravljačko tijelo |
| UzUVRH | Ured za udruge Vlade Republike Hrvatske |
| VRH | Vlada Republike Hrvatske |
| ZNS | Zahtjev za nadoknadom sredstava |

# Popis grafikona

[Grafikon 1: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa Konkurentnost i kohezija od početka provedbe do kraja izvještajnog razdoblja 30. lipnja 2019. (sredstva EU, u postocima) 12](#_Toc62547746)

[Grafikon 2: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa „Učinkoviti ljudski potencijali“ od početka provedbe do kraja izvještajnog razdoblja 30. lipnja 2019. (sredstva EU, u postocima) 19](#_Toc62547747)

[Grafikon 3: Grafički prikaz geografske rasprostranjenosti projekata u okviru shema dodjele bespovratnih sredstava Programa ruralnog razvoja od početka provedbe do kraja izvještajnog razdoblja 30. lipnja 2019. (sredstva EU, u postocima) 24](#_Toc62547748)

[Grafikon 4: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa za pomorstvo i ribarstvo od početka provedbe do kraja izvještajnog razdoblja 30. lipnja 2019. (sredstva EU, u postocima) 29](#_Toc62547749)

[Grafikon 5: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa „Promet“ od početka provedbe do kraja izvještajnog razdoblja 30. lipnja 2019. (sredstva EU, u postocima) 47](#_Toc62547750)

[Grafikon 6: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 1: Razvoj infrastrukture za gospodarenje otpadom od početka provedbe do kraja izvještajnog razdoblja 30. lipnja 2019. (sredstva EU, u postocima) 49](#_Toc62547751)

[Grafikon 7: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 2: Zaštita vodnih resursa Hrvatske od početka provedbe do kraja izvještajnog razdoblja 30. lipnja 2019. (sredstva EU, u postocima) 50](#_Toc62547752)

[Grafikon 8: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 1. Operativnog programa „Regionalna konkurentnost“ od početka provedbe do kraja izvještajnog razdoblja 30. lipnja 2019. (sredstva EU, u postocima) 52](#_Toc62547753)

[Grafikon 9: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 2. Operativnog programa „Regionalna konkurentnost“ od početka provedbe do kraja izvještajnog razdoblja 30. lipnja 2019. (sredstva EU, u postocima) 53](#_Toc62547754)

[Grafikon 10: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa „Razvoj ljudskih potencijala“ od početka provedbe do kraja izvještajnog razdoblja 30. lipnja 2019. (sredstva EU, u postocima) 55](#_Toc62547755)

[Grafikon 11: Grafički prikaz geografske rasprostranjenosti projekata u okviru shema dodjele bespovratnih sredstava komponente V programa IPA od početka provedbe do kraja izvještajnog razdoblja 30. lipnja 2019. (sredstva EU, u postocima) 61](#_Toc62547756)

[Grafikon 12: Nepravilnosti prijavljene OLAF-u u razdoblju od II. tromjesečja 2008. do II. tromjesečja 2019. prema programskim razdobljima, te iznosi prijavljenih nepravilnosti 68](#_Toc62547757)

[Grafikon 13: Broj nepravilnosti prijavljen putem sustava IMS u I. i II. tromjesečju 2019., prema fondovima 69](#_Toc62547758)

# Popis tablica

[Tablica 1: Financijski pokazatelji statusa provedbe (operativnih) programa financijskog razdoblja 2014. – 2020. u izvještajnom razdoblju od 1. siječnja do 30. lipnja 2019. (sredstva EU, u milijunima eura i postocima od dodijeljenih sredstava) 5](#_Toc62547815)

[Tablica 2: Financijski pokazatelji statusa provedbe (operativnih) programa financijskog razdoblja 2014. – 2020. od početka provedbe do kraja izvještajnog razdoblja 30. lipnja 2019. (sredstva EU, u milijunima eura i postocima od dodijeljenih sredstava) 6](#_Toc62547816)

[Tablica 3: Napredak u ugovaranju i plaćanju pojedinih (operativnih) programa u odnosu na zadnji dan prethodnog izvještajnog razdoblja (sredstva EU, u milijunima eura) 6](#_Toc62547817)

[Tablica 4: Financijski pokazatelji statusa provedbe svih Operativnih programa i komponenti programa IPA u izvještajnom razdoblju od 1. siječnja do 30. lipnja 2019. (sredstva EU, u milijunima eura i postocima od dodijeljenih sredstava) 7](#_Toc62547818)

[Tablica 5: Financijski pokazatelji statusa provedbe svih Operativnih programa i komponenti programa IPA od početka provedbe do kraja izvještajnog razdoblja 30. lipnja 2019. (sredstva EU, u milijunima eura i postocima od dodijeljenih sredstava) 8](#_Toc62547819)

[Tablica 6: Napredak u ugovaranju i plaćanju pojedinih Operativnih programa i komponenti programa IPA u odnosu na zadnji dan prethodnog izvještajnog razdoblja (sredstva EU, u milijunima eura) 8](#_Toc62547820)

[Tablica 7: Popis objavljenih postupaka dodjele bespovratnih sredstava iz Operativnog programa „Konkurentnost i kohezija“ u izvještajnom razdoblju od 1. siječnja do 30. lipnja 2019. (bespovratna sredstva) 9](#_Toc62547821)

[Tablica 8: Financijski pokazatelji statusa provedbe Operativnog programa „Konkurentnost i kohezija“ u izvještajnom razdoblju od 1. siječnja do 30. lipnja 2019. (sredstva EU, u milijunima eura i postocima od dodijeljenih sredstava) 11](#_Toc62547822)

[Tablica 9: Financijski pokazatelji statusa provedbe Operativnog programa „Konkurentnost i kohezija“ od početka provedbe do kraja izvještajnog razdoblja 30. lipnja 2019. (sredstva EU, u milijunima eura i postocima od dodijeljenih sredstava) 11](#_Toc62547823)

[Tablica 10: Popis objavljenih postupaka dodjele bespovratnih sredstava iz Operativnog programa „Učinkoviti ljudski potencijali“ u izvještajnom razdoblju od 1. siječnja do 30. lipnja 2019. (bespovratna sredstva) 17](#_Toc62547824)

[Tablica 11: Financijski pokazatelji statusa provedbe Operativnog programa „Učinkoviti ljudski potencijali“ u izvještajnom razdoblju od 1. siječnja do 30. lipnja 2019. (sredstva EU, u milijunima eura i postocima od dodijeljenih sredstava) 18](#_Toc62547825)

[Tablica 12: Financijski pokazatelji statusa provedbe Operativnog programa „Učinkoviti ljudski potencijali“ od početka provedbe do kraja izvještajnog razdoblja 30. lipnja 2019. (sredstva EU, u milijunima eura i postocima od dodijeljenih sredstava) 18](#_Toc62547826)

[Tablica 13: Popis objavljenih natječaja za dodjelu potpora iz Programa ruralnog razvoja u izvještajnom razdoblju od 1. siječnja do 30. lipnja 2019. (bespovratna sredstva) 21](#_Toc62547827)

[Tablica 14: Financijski pokazatelji statusa provedbe Programa ruralnog razvoja u izvještajnom razdoblju od 1. siječnja do 30. lipnja 2019. (sredstva EU, u milijunima eura i postocima od dodijeljenih sredstava) 22](#_Toc62547828)

[Tablica 15: Financijski pokazatelji statusa provedbe Programa ruralnog razvoja od početka provedbe do kraja izvještajnog razdoblja 30. lipnja 2019. (sredstva EU, u milijunima eura i postocima od dodijeljenih sredstava)..23](#_Toc62547829)

[Tablica 16: Popis objavljenih natječaja za dodjelu potpora iz Operativnog programa za pomorstvo i ribarstvo u izvještajnom razdoblju od 1. siječnja do 30. lipnja 2019. (bespovratna sredstva) 27](#_Toc62547830)

[Tablica 17: Financijski pokazatelji statusa provedbe Operativnog programa za pomorstvo i ribarstvo u izvještajnom razdoblju od 1. siječnja do 30. lipnja 2019. (sredstva EU, u milijunima eura i postocima od dodijeljenih sredstava) 28](#_Toc62547831)

[Tablica 18: Financijski pokazatelji statusa provedbe Operativnog programa za pomorstvo i ribarstvo od početka provedbe do kraja izvještajnog razdoblja 30. lipnja 2019. (sredstva EU, u milijunima eura i postocima od dodijeljenih sredstava) 28](#_Toc62547832)

[Tablica 19: Financijski pokazatelji statusa provedbe Operativnog programa za hranu i/ili osnovnu materijalnu pomoć u izvještajnom razdoblju od 1. siječnja do 30. lipnja 2019. (sredstva EU, u milijunima eura i postocima od dodijeljenih sredstava) 31](#_Toc62547833)

[Tablica 20: Financijski pokazatelji statusa provedbe Operativnog programa za hranu i/ili osnovnu materijalnu pomoć od početka provedbe do kraja izvještajnog razdoblja 30. lipnja 2019. (sredstva EU, u milijunima eura i postocima od dodijeljenih sredstava) 32](#_Toc62547834)

[Tablica 21: Financijski pokazatelji statusa provedbe Operativnog programa „Promet“ od početka provedbe do kraja izvještajnog razdoblja 30. lipnja 2019. (sredstva EU, u milijunima eura i postocima od dodijeljenih sredstava) 46](#_Toc62547835)

[Tablica 22: Financijski pokazatelji statusa provedbe Operativnog programa „Zaštita okoliša“ od početka provedbe do kraja izvještajnog razdoblja 30. lipnja 2019. (sredstva EU, u milijunima eura i postocima od dodijeljenih sredstava) 48](#_Toc62547836)

[Tablica 23: Financijski pokazatelji statusa provedbe Operativnog programa „Regionalna konkurentnost 2007. – 2013.“ od početka provedbe do kraja izvještajnog razdoblja 30. lipnja 2019. (sredstva EU, u milijunima eura i postocima od dodijeljenih sredstava) 51](#_Toc62547837)

[Tablica 24: Financijski pokazatelji statusa provedbe Operativnog programa „Razvoj ljudskih potencijala“ od početka provedbe do kraja izvještajnog razdoblja 30. lipnja 2019. (sredstva EU, u milijunima eura i postocima od dodijeljenih sredstava) 54](#_Toc62547838)

[Tablica 25: Financijski pokazatelji statusa provedbe komponente I programa IPA, po godinama alokacije, u izvještajnom razdoblju od 1. siječnja do 30. lipnja 2019. (sredstva EU, u milijunima eura i postocima od dodijeljenih sredstava)…………………………………………………………………………………………….56](#_Toc62547839)

[Tablica 26: Financijski pokazatelji statusa provedbe komponente I programa IPA, po godinama alokacije, od početka provedbe do kraja izvještajnog razdoblja 30. lipnja 2019. (sredstva EU, u milijunima eura i postocima od dodijeljenih sredstava) 57](#_Toc62547840)

[Tablica 27: Financijski pokazatelji statusa provedbe komponente II programa IPA 2007. – 2013., za programe koji se ugovaraju u RH, u izvještajnom razdoblju od 1. siječnja do 30. lipnja 2019. (sredstva EU, u milijunima eura i postocima od dodijeljenih sredstava) 59](#_Toc62547841)

[Tablica 28: Financijski pokazatelji statusa provedbe komponente II programa IPA 2007. – 2013., za programe koji se ugovaraju u RH, od početka provedbe do kraja izvještajnog razdoblja 30. lipnja 2019. (sredstva EU, u milijunima eura i postocima od dodijeljenih sredstava) 59](#_Toc62547842)

[Tablica 29: Financijski pokazatelji statusa provedbe komponente V programa IPA „Ruralni razvoj“ 2007. – 2013., u izvještajnom razdoblju od 1. siječnja do 30. lipnja 2019. (sredstva EU, u milijunima eura i postocima od dodijeljenih sredstava) 60](#_Toc62547843)

[Tablica 30: Financijski pokazatelji statusa provedbe komponente V programa IPA „Ruralni razvoj“ 2007. – 2013., od početka provedbe do kraja izvještajnog razdoblja do 30. lipnja 2019. (sredstva EU, u milijunima eura i postocima od dodijeljenih sredstava) 60](#_Toc62547844)

[Tablica 31: Financijski pokazatelji statusa provedbe Operativnog programa za ribarstvo Republike Hrvatske za programsko razdoblje 2007. – 2013., od početka provedbe do kraja izvještajnog razdoblja 30. lipnja 2019. (sredstva EU, u milijunima eura i postocima od dodijeljenih sredstava) 62](#_Toc62547845)

1. OPKK – Operativni program Konkurentnost i kohezija; OPULJP – Operativni program Učinkoviti ljudski potencijali; PRR – Program ruralnog razvoja; OPPiR – Operativni program za pomorstvo i ribarstvo. [↑](#footnote-ref-2)
2. Vrijednost indeksa na 30.6.2019. iznosi 100. [↑](#footnote-ref-3)
3. Sredstva alocirana za n godinu moraju se potrošiti najkasnije tri godine nakon n godine. S obzirom da je zadnja godina ovog financijskog razdoblja 2013. godina, sredstva su bila raspoloživa do 31. prosinca 2016. Iznimno, za OPR se primjenjuje pravilo n+2 te su sredstva bila raspoloživa do 31. prosinca 2015. [↑](#footnote-ref-4)
4. OPP – Operativni program Promet; OPZO – Operativni program Zaštita okoliša; OPRK – Operativni program Regionalna konkurentnost; OPRLJP – Operativni program Razvoj ljudskih potencijala. [↑](#footnote-ref-5)
5. Obuhvaća Nacionalni program, Nuklearnu sigurnost, članarine za programe Unije te Prijelazni instrument. [↑](#footnote-ref-6)
6. Obuhvaća programe prekogranične suradnje s državama nečlanicama Europske unije za godišnje alokacije 2007. – 2013. i Transnacionalne programe za godišnje alokacije 2007. – 2009. [↑](#footnote-ref-7)
7. Inicijalno dodijeljena sredstva, prije automatskog opoziva sredstava iznose 182.920.793 eura. [↑](#footnote-ref-8)
8. Prioritetna os 1: Jačanje gospodarstva primjenom istraživanja i inovacija; Prioritetna os 2: Korištenje informacijske i komunikacijske tehnologije; Prioritetna os 3: Poslovna konkurentnost; Prioritetna os 4: Promicanje energetske učinkovitosti i obnovljivih izvora energije; Prioritetna os 5: Klimatske promjene i upravljanje rizicima; Prioritetna os 6: Zaštita okoliša i održivost resursa; Prioritetna os 7: Povezanost i mobilnost; Prioritetna os 8: Socijalno uključivanje i zdravlje; Prioritetna os 9: Obrazovanje, vještine i cjeloživotno učenje; Prioritetna os 10: Tehnička pomoć. [↑](#footnote-ref-9)
9. Iz članka 122. stavka 3. Uredbe (EU) br. 1303/2013 Europskog Parlamenta i Vijeća. [↑](#footnote-ref-10)
10. Prioritetna os 1: Visoka zapošljivost i mobilnost radne snage; Prioritetna os 2: Socijalno uključivanje; Prioritetna os 3: Obrazovanje i cjeloživotno učenje; Prioritetna os 4: Dobro upravljanje; Prioritetna os 5: Tehnička pomoć. [↑](#footnote-ref-11)
11. Ne obuhvaća mjere 1, 2, 10, 11, 13, 14 (IAKS), 17, 18 i 20 – otvoreni postupci dodjele/pozivi. [↑](#footnote-ref-12)
12. Bez mjera 1, 2, 17, 18 i 20 te IAKS mjera. [↑](#footnote-ref-13)
13. M 1: Prenošenje znanja i aktivnosti informiranja, M 2: Savjetodavne službe, službe za upravljanje poljoprivrednim gospodarstvom i pomoć poljoprivrednim gospodarstvima, M 3: Sustavi kvalitete za poljoprivredne proizvode i hranu, M 4: Ulaganja u fizičku imovinu, M 5: Obnavljanje poljoprivrednog proizvodnog potencijala narušenog elementarnim nepogodama i katastrofalnim događajima te uvođenje odgovarajućih preventivnih aktivnosti, M 6: Razvoj poljoprivrednih gospodarstava i poslovanja, M 7: Temeljne usluge i obnova sela u ruralnim područjima, M 8: Ulaganja u razvoj šumskih područja i poboljšanje održivosti šuma, M 9: Uspostava proizvođačkih grupa i organizacija, M 10: Poljoprivreda, okoliš i klimatske promjene, M 11: Ekološki uzgoj, M 13: Plaćanja područjima s prirodnim ograničenjima ili ostalim posebnim ograničenjima, M 14: Dobrobit životinja, M 16: Suradnja, M 17: Upravljanje rizicima, M 18: Financiranje dodatnih nacionalnih izravnih plaćanja za Hrvatsku, M 19: LEADER (CLLD), M 20: Tehnička pomoć. [↑](#footnote-ref-14)
14. Točan iznos plaćenih sredstva iznosi 4.522,72 EUR. [↑](#footnote-ref-15)
15. Točan iznos ovjerenih sredstva iznosi 2.627,47 EUR. [↑](#footnote-ref-16)
16. Prioritet Unije 1: Poticanje okolišnog održivog, resursno učinkovitog, inovativnog, konkurentnog i na znanju utemeljenog ribarstva, Prioritet Unije 2: Poticanje okolišno održive, resursno učinkovite, inovativne, konkurentne i na znanju utemeljene akvakulture, Prioritet Unije 3: Poticanje provedbe ZRP-a, Prioritet Unije 4: Povećanje zaposlenosti i teritorijalne kohezije, Prioritet Unije 5: Poticanje stavljanja na tržište i prerade, Prioritet Unije 6: Poticanje provedbe integrirane pomorske politike, TP: Tehnička pomoć. [↑](#footnote-ref-17)
17. MD 1: Nedostatak hrane, MD 2: Nedostatak osnovne materijalne pomoći, TP: Tehnička pomoć. [↑](#footnote-ref-18)
18. Uključeni predujmovi u iznosu od 54,51 milijuna eura. [↑](#footnote-ref-19)
19. Uključeni predujmovi u iznosu od 78,43 milijuna eura. [↑](#footnote-ref-20)
20. Uključeni predujmovi u iznosu od 44,91 milijuna eura. [↑](#footnote-ref-21)
21. Uključeni predujmovi u iznosu od 30,13 milijuna eura. [↑](#footnote-ref-22)
22. NP – Nacionalni program; NS – Nuklearna sigurnost; PI – Prijelazni instrument; PU – Članarine za Programe Unije. [↑](#footnote-ref-23)
23. Hrvatska – Bosna i Hercegovina, Hrvatska – Crna Gora, Hrvatska – Srbija, Jugoistočna Europa (SEE), Mediteran (MED). [↑](#footnote-ref-24)
24. Stvarni iznos -0,00009 [↑](#footnote-ref-25)
25. Stvarni iznos -0,001 [↑](#footnote-ref-26)
26. Mjera 101: Ulaganja u poljoprivredna gospodarstva u svrhu restrukturiranja i dostizanja standarda Zajednice; Mjera 103: Ulaganja u preradu i trženje poljoprivrednih i ribljih proizvoda u svrhu restrukturiranja tih aktivnosti i dostizanja standarda Zajednice; Mjera 202: Priprema i provedba lokalnih strategija ruralnog razvoja; Mjera 301: Poboljšanje i razvoj ruralne infrastrukture; Mjera 302: Diversifikacija i razvoj ruralnih ekonomskih aktivnosti; TP: Tehnička pomoć. [↑](#footnote-ref-27)
27. Izvršen povratu iznosu od 2.881,28 eura. [↑](#footnote-ref-28)
28. Inicijalno dodijeljena sredstva, prije automatskog opoziva sredstava iznose 182.920.793 eura. [↑](#footnote-ref-29)
29. Tijela sustava izvještavanja o nepravilnostima izrađuju izvještaje o nepravilnostima u sustavu IMS za nepravilnosti u upravljanju ESI-fondovima koje imaju sljedeća obilježja: nepravilan iznos troška (koji se odnosi na sredstva Europske unije) jednak je ili veći od 10.000 EUR te je odobren za isplatu korisniku i Tijelo za ovjeravanje ga je ovjerilo Europskoj komisiji (uključen je u Izjavu o izdacima koja je podnesena Europskoj komisiji). U slučajevima sumnje na prijevaru, nepravilan iznos mora biti jednak ili veći od 10.000 EUR, ali ne mora biti ovjeren Europskoj komisiji. [↑](#footnote-ref-30)
30. Slučaj nepravilnosti smatra se zatvorenim ako je na temelju dodatnih informacija naknadno donesena odluka da određeni slučaj ipak ne predstavlja nepravilnost ili su provedene sve korektivne mjere i svi neprihvatljivi izdaci su vraćeni Europskoj komisiji. [↑](#footnote-ref-31)
31. Iznos povrata računa se samo za zatvorene slučajeve nepravilnosti jer je iznos povrata kod otvorenih slučajeva podložan je čestim promjenama zbog toga što korisnici nepravilan iznos mogu vraćati u obrocima. [↑](#footnote-ref-32)
32. *Twinning light* projekt IPA 2007 „Jačanje AFCOS sustava s ciljem zaštite financijskih interesa Europske unije u Republici Hrvatskoj“ i *twinning light* projekt IPA 2009 „Daljnje jačanje funkcioniranja AFCOS-sustava u Republici Hrvatskoj s ciljem učinkovite zaštite financijskih interesa Europske Unije u Republici Hrvatskoj” [↑](#footnote-ref-33)